<header data-type="book">
<h1>孤鶴醫案</h1>
</header>

<h1>一、中風</h1>
<p>（案1）右半身不遂，脈來虛軟，元氣不足也。法宜溫補。</p>
<p>西黨參（三錢）　制白朮（一錢半）　淨棗仁（三錢）　歸身（一錢半）　法半夏（一錢半）　鹿角霜（二錢）　炙甘草（四分）　甜枸杞（二錢）　朱茯神（二錢）</p>
<p>加霞天膏二錢。</p>
<p>（案2）陰液素虧，而內風煽爍，症屬偏枯。法當柔劑養營。</p>
<p>春砂仁炒熟地（五錢）　元紅花（四分）　歸身（一錢半）　淡蓯蓉（一錢半）　茯神（二錢）　柏子霜（一錢半）　甘枸杞（二錢）　川斷（二錢）　淨棗仁（二錢）　酒桑枝（四錢）</p>
<p>（案3）症屬偏枯，內熱脈數。</p>
<p>西黨參（三錢）　女貞子（二錢）　甘枸杞（二錢）　川斷（二錢）　茯神（二錢）　大熟地（四錢）　炙龜板（四錢）　柏子霜（一錢半）　炒歸身（二錢）</p>
<p>（案4）右膝腫痛，筋拘不仁，此營虛挾濕也。宜標本兼顧。</p>
<p>生白芍（一錢半）　大熟地（四錢）　甘枸杞（二錢）　鹿角霜（二錢）　赤苓（三錢）　厚杜仲（一錢半）　宣木瓜（一錢半）　五加皮（一錢半）　川斷（二錢）</p>
<p>加油松節一錢半。</p>
<p>（案5）舌本不利，四末不仁，氣鬱挾痰也。擬疏氣滌痰法，以圖問安。</p>
<p>黨參（三錢）　炒茅朮（一錢半）　酒半夏（一錢半）　遠志（一錢）　炒杜蘇子（三錢）　鬱金（二錢）　白蒺藜（三錢）　新會皮（一錢半）　歸身（一錢半）</p>
<p>加酒桑枝四錢。</p>
<p>（案6）右肢偏廢，六脈模糊，乃陽氣虛而濕痰內滯。擬燥土滌痰，佐以活絡法。</p>
<p>制於術（一錢半）　炒茅朮（一錢半）　法半夏（一錢半）　橘紅（一錢）　炒歸身（一錢半）　片薑黃（一錢）　鹿角霜（二錢）　甘枸杞（二錢）　茯苓（三錢）</p>
<p>加細桑枝五錢，絲瓜絡二錢。</p>
<p>（案7）肢麻言蹇，脈來無力，此陽氣虧而痰滯脈絡也，殊非小恙。</p>
<p>生白芍（一錢半）　川桂枝（八分）　法半夏（一錢半）　橘紅（一錢）　煨明天麻（一錢半）　炒歸身（一錢半）　片薑黃（一錢）　炒遠志（一錢）　茯神（二錢）</p>
<p>（案8）心悸骨痛，筋惕肉瞤，血虛風動也。從三陰培養。</p>
<p>制首烏（三錢）　甘枸杞（二錢）　歸身（一錢半）　茯神（二錢）　煨明天麻（一錢半）　懷牛膝（二錢）　柏子霜（一錢半）　川斷（二錢）　淨棗仁（三錢）</p>
<p>（案9）統體麻木，二便艱難，血虛風動也。治以溫潤。</p>
<p>黨參（二錢）　枸杞（二錢）　蓯蓉（一錢半）　煨明天麻（一錢半）　茯苓（三錢）　熟地（五錢）　歸身（一錢半）　柏子霜（一錢半）　懷膝炭（二錢）</p>
<p>（案10）沈，左。人之所以能運動者，先天之真陽也。陽之清者為魂，靈機出焉。陽生陰，脾陽根命火，心營君火，所生火，下交腎出。陽衰則大弱，陰無從生，心脾失養，舌胖少液，艱於語言，靈機時窒。脈和，兩尺濡細。擬方專主溫補。</p>
<p>懷熟地（六錢）　生黃耆（二錢）　五味子（三分）　鹿角霜（四錢）　橘紅（一錢）　茯神（三錢）　人參（一錢）　炒棗仁（三錢）　製附子（七分）　懷牛膝（一錢半）　澤瀉（一錢半）</p>
<p>加龍眼三枚。</p>
<p>（案11）徐，左。脾開竅於舌，又舌為心之苗。病後液虧，心脾失於滋養，舌大而蹇，脈浮弦略數。擬用溫養。</p>
<p>人參（一錢）　棗仁（三錢）　丹參（二錢）　歸身（一錢半）　法半夏（一錢半）　橘紅（一錢）　抱木茯神（三錢）　於術（一錢半）　桂心（三分）</p>
<p>加龍眼五枚。</p>
<p>（案12）心脾氣液兩虧，舌根蹇澀，脈形濡澀。專主培補，參豁痰利竅。</p>
<p>高麗參（一錢半）　炒棗仁（三錢）　丹參（二錢）　制南星（三分）　於術（一錢半）　茯神（三錢）　炙綿耆（一錢）　炒歸身（二錢）　橘紅（一錢）　法半夏（一錢半）　遠志（一錢）</p>
<p>加龍眼五枚。</p>
<p>（案13）徐。舌根於心，而其運動之機在脾。氣液兩虧，心脾失調，舌本蹇澀，語音不清，症本於虛，阻之者疫氣也。目系在心，而為肝竅，目不能轉，亦屬於虛，脈濡而澀，並不弦急。專主培補，當審其機，更須節勞調養。</p>
<p>高麗參（三錢）　橘紅（一錢）　茯神（二錢）　蒺藜（三錢）　半夏（一錢半）　加龍眼肉（五枚）　棗仁（三錢）　於術（一錢半）　乾薑（五分）　枳殼（一錢半）　遠志（一錢）　川連（糯米粉炒，三分）</p>
<p>（案14）張，左。肝腎陰虧，筋脈失養，寒從下襲，由足指及兩踝痛，發戰連次。此由稟體素弱，精血不足，當用溫養。脈弦而長。擬方常服：</p>
<p>熟地（六錢）　鹿角霜（四錢）　肥知母（二錢）　棗仁（三錢）　茯神（三錢）　胡桃（三錢）　當歸（二錢）　懷牛膝（一錢半）　生綿耆（二錢）　枸杞（二錢）　新會（一錢）</p>
<p>加桂圓四枚。</p>
<p>又　此方主發時服，溫筋宣絡。</p>
<p>桂枝（四分）　宣木瓜（一錢半）　川石斛（三錢）　獨活（一錢半）　橘絡（八分）　懷牛膝（一錢半）　當歸（二錢）</p>
<p>加桑枝五錢，鮮忍冬藤五錢。</p>
<p>（案15）胡，右。脾主四末，肝主筋，營液內虧，風寒乘虛襲人，右偏肢節酸楚，脈濡左略弦。此症以胃氣為主，陽明為百絡之長，穀食少則生血無多，運藥亦不甚得力，惟當長夏已和，較易見效。擬方甘平柔潤，養胃和肝，冀其漸復。不用味苦氣劣之品，恐礙胃氣也。</p>
<p>原生地（五錢）　當歸（二錢）　枸杞子（三錢）　懷牛膝（一錢半）　萆薢（二錢）　茯神（三錢）　生綿耆（二錢）　香附（三錢）　川石斛（三錢）　宣木瓜（一錢半）　橘絡（八分）</p>
<p>加桑枝五錢，忍冬藤五錢。</p>
<p>（案16）秦，左。燥煩過度，營液內虧，心肝失養，加之素體脾虛，痰酒中積，起患偏中。右偏手足不仁，現雖漸次平復，而脈絡牽掣，艱於舉動，右脈尚和，左寸關略見絃動，面赤唇紅。雖氣血並虧，究系血虛失養，浮火上炎。凡經絡之藥多溫，積氣成熱。此症涼則滯絡，熱則燥津。惟以平劑滋養，久服得效。</p>
<p>生綿耆（二錢）　炒黨參（二錢）　懷牛膝（一錢半）　橘紅（一錢）　炒棗仁（三錢）　原生地（五錢）　枸杞子（二錢）　酒炒當歸（二錢）　茯神（三錢）</p>
<p>加桑枝五錢。</p>
<p>（案17）脈左數右弦緩有年。形盛氣衰，冬春之交，真氣不相繼續，內風日熾，左肢麻木不仁，舌歪言蹇，此屬中絡。</p>
<p>羚角片（一錢半）　丹皮（二錢）　橘紅（一錢）　石斛（三錢）　陳膽星（五分）　鉤藤（二錢）　菖蒲（一錢半）</p>
<p>加薑汁炒竹茹四分。</p>
<p>（案18）肝脾營虛，癘風入絡，絡熱傷筋，四末掣腫，漸及節骱。肝主筋，脾主四末。此症難許見效，治風先治血，養營為主。</p>
<p>原生地（五錢）　生綿耆（二錢）　枸杞子（二錢）　秦艽（二錢）　牛膝（一錢半）　酒炒當歸（二錢）　宣木瓜（一錢半）　海桐皮（二錢）　獨活（一錢半）　丹皮（一錢）</p>
<p>加酒炒桑枝五錢。</p>
<p>（案19）舌為心之苗，又脾開竅於舌，心脾液虧，內失滋養，舌強語澀，脈來濡細。滋補脾陰，兼舒心系。</p>
<p>菖蒲炒熟地（六錢）　冬朮（一錢半）　炒棗仁（三錢）　新會（一錢）　梔子（二錢）　川連炒丹參（一錢）　歸身（一錢）遠志（一錢）　茯苓（三錢）</p>
<p>加龍眼五枚。</p>
<p>（案20）舌強音不清，心脾液虧，脈來濡細。專主滋補。</p>
<p>熟地（六錢）　冬朮（一錢半）　丹參（二錢）　遠志（一錢）　白蒺藜（三錢）　萸肉（二錢）　龍眼肉（五枚）　黨參（三錢）　歸身（二錢）　茯神（三錢）　橘紅（一錢）　制香附（三錢）　棗仁（三錢）</p>

<h1>二、肝風</h1>
<p>（案1）氣虛挾濕，脾陽運遲，木亦不達。培中為主，擬甘平之劑。</p>
<p>潞黨參（三錢）　枸杞子（二錢）　新會皮（一錢）　茯神（三錢）　菟絲子（三錢）　杜於術（一錢半）　法半夏（一錢半）　歸身（二錢）　澤瀉（一錢半）</p>
<p>加胡桃肉三錢，龍眼肉五枚。</p>
<p>（案2）肝藏血，用心過度，心不能生，肝之所藏亦耗，木不滋則邪亢，亢必侮土，胃氣本虛，脘次作痛，連及兩脅，肝之絡也。木鬱達之，木枯宜培養。脈右濡而調，左大不弦。擬方以劑進，參以溫煦，從春令也。</p>
<p>高麗參（一錢半）　水炙甘草（三分）　安南肉桂（四分）　新會皮（七分）　茯神（三錢）　炒遠志（一錢）　炒棗仁（三錢）　制透香附（三錢）　枸杞子（二錢）　炒黑歸身（二錢）　澤瀉（一錢半）</p>
<p>加沉香片三分。</p>
<p>（案3）盛，右。心藏神，肝藏魂，心不生血，肝木失養，魂不得安，木鬱不達，必致侮土，脾中虛，土弱則木益不榮，氣升不降，君火被擾，神靈無主，陰盛而陽無所附，時覺虛煩，近乎癇厥。血為心所生，必得離火之化。按脈左弦大而虛，右濡澀不調，統觀大象，營氣並虧，中無實火，擬甘溫之劑。補氣調營，兼理奇脈。心為離，君火衰則無主；肝為震，木亢則厥。藥必溫補，不可用苦寒重鎮之品。</p>
<p>炒黨參（三錢）　於術（二錢）　歸身（二錢）　棗仁（三錢）遠志（一錢）　新會（一錢）　上肉桂（三分）　丹參（二錢）　香附（三錢）　杜仲（二錢）　茯苓（三錢）</p>
<p>加龍眼五枚。</p>
<p>復：肝膽震巽，同屬於木，木鬱不達，四火動心。心，陰火也。木火引動君火，營液內耗，木失滋養，中空無主，煩擾不安，肝藏魂，血少則夜不得眠。魂，陽氣之最靈者也。膽主決，營虛則怯，症純屬於虛。虛者可補，而其關於七情者，則非藥力之所及。右脈緊細而弦，右關浮大，寸略濡。擬方以葉劑靜攝。</p>
<p>懷熟地（六錢）　棗仁（三錢）　歸身（二錢）　香附（三錢）　龍齒（五錢）　茯神（三錢）　新會（一錢）　潞黨參（三錢）　丹參（二錢）　遠志（一錢）　川芎（一錢）　龜板（五錢）</p>
<p>加龍眼肉五枚。</p>
<p>復：大象與前相同，而氣候則升，天寒氣燥，時當斂藏，脈左大而時見虛弦，右浮大而濡，並無數象亦勁急。心主血而藏神，思慮生於脾，肝藏魂而膽主決，脾陽中虛，氣不帥血，血失無次，內失滋養，神魂不安，心無主而事不能決，與癇症異，與怔忡亦異。總之，氣旺則神有所歸，氣能生血，則肝脾調而行止有序。仍擬補，參用溫疏。</p>
<p>懷熟地（六錢）　於術（一錢半）　乾薑（五分）　肉桂（三分）　茯苓（三錢）　遠志　潞黨參（三錢）　棗仁（三錢）　歸身（二錢）　五味（三分）　麥冬（三錢）　新會</p>
<p>加龍眼肉五枚。</p>
<p>（案4）肝脾不調，正弱則本邪時亢。近感外風，兼挾積酒，留滯於太陽、少陽二經，蒸郁不達，日晡發熱，脘次不舒，時或脹悶。右脈見澀。未宜進補，姑擬疏泄。</p>
<p>茅朮（一錢半）　炒枳實（一錢半）　細桂枝（四分）　陳皮（一錢）　大腹皮（一錢半）　加薄荷（八分）　炒小樸（一錢）　炒柴胡（四分）　廣藿香（一錢半）　茯苓（三錢）　酒炒當歸（二錢）</p>
<p>（案5）腎陰下虛，水不生木，脾陽中虛，土不敗木，木旺則剋土，土痛則亦剋水，脾腎兩虛，少陽風動，虛之象也。以靜制動，當主培補。</p>
<p>砂仁炒熟地（六錢）　於術（一錢半）　新會皮（一錢）　棗仁（三錢）　遠志（一錢）　肉桂（三分）　鱉甲（四錢）　梔子（二錢）　福澤瀉（一錢半）</p>
<p>加胡桃二錢。</p>
<p>複方：去肉桂、鱉甲，加鹽水炒杜仲、茯神、甘菊、熟地（用牡蠣炒）。</p>
<p>（案6）右。肝風挾痰，上衝包絡，氣滯則厥，先笑而後肢節牽動，脈來弦細。包絡與肝同為厥陰，故厥；近心，故笑。擬用開法。</p>
<p>炒黨參（三錢）　川連（三分）　白蒺藜（三錢）　丹參（二錢）　橘紅（一錢）　炒棗仁（三錢）　半夏（一錢半）　小枳殼（一錢半）　茯神（三錢）</p>
<p>加燈心一札。</p>
<p>（案7）右。肝主風，風必有火，巽之象也。雖為火，風火家人之象也。傷於外者必反其家，故必有外感而後發。現當木令正旺，暫輟補劑，清肝養胃為主。</p>
<p>生地（五錢）　山梔（一錢半）　甘菊（一錢）　茯神（三錢）　當歸（二錢）　天竺黃　羚角（一錢半）　橘紅（一錢）　白芍（一錢半）　川斛（三錢）　蒺藜（三錢）</p>
<p>加燈草。</p>
<p>（案8）左。太陽感風兼挾寒濕，始因頸項不便，流入左臂，漸覺酸楚。加以敷治臂，臂松又發頭風。肝陽未旺，外風引動內風，留滯於絡。風為陽屬，無定處也。脈澀，素體氣虛，多痰，現患尚輕。宜擬宣理。</p>
<p>生地（四錢）　秦艽（二錢）　當歸（二錢）　橘絡　石斛（三錢）　茯苓（三錢）　羌活（一錢半）　羚角（一錢半）　桂枝（四分）　枳殼（一錢半）　薑黃（一錢）</p>
<p>加桑枝五錢，忍冬藤五錢。</p>
<p>（案9）肝屬木，得土以生，得水以潤，木托根於土，所謂水者，坎水為體，營血為用，土潤澤則木發榮，虛者邪亢，亢必侮土，發時宜疏，平時宜補。擬方平時常服。</p>
<p>於術（一錢半）　歸身（二錢）　柴胡（六分）　新會（一錢）　艾絨（一錢）　香附（三錢）　白芍（一錢半）　茯神（三錢）　鬱金（一錢）　杜仲（二錢）</p>
<p>加玫瑰花二朵，煨姜二片。</p>
<p>（案10）頭風頻發，太陽少陽兼症，營液素虧，脈來弦細。難許脫根。治風先治血，肝脾兼理。</p>
<p>當歸（二錢）　羌活（一錢半）　薄荷（八分）　橘紅（一錢）　蒺藜（三錢）　白芍（一錢半）　柴胡（六分）　茯苓（三錢）　阿膠（二錢）　藁本（一錢）</p>
<p>加生薑兩片。</p>
<p>（案11）肝脾兩虧，虛風入腦，舌中脫液。當用滋攝。</p>
<p>熟地（八錢）　菊花（一錢）　橘紅（二錢）　山梔（一錢半）　澤瀉（一錢半）　歸身（二錢）　山藥（二錢）　蒺藜（三錢）　梔子（二錢）　胡桃（二個）</p>
<p>（案12）肝主筋，血虛則筋失養，虛風內動，時或掣急，甚則反脹。姑擬滋補。</p>
<p>熟地（八錢）　秦艽（二錢）　木瓜（一錢半）　桂木（六分）　川斷（二錢）　歸身（二錢）　杜仲（二錢）　陳皮（一錢）　獨活（一錢半）　桑枝（五錢）</p>
<p>（案13）營虛風動，蹺脈為病，足攣，難於行走，脈來促數，急切難愈。</p>
<p>生地（五錢）　秦艽（二錢）　木瓜（一錢半）　新會（一錢）　虎骨（敲碎）（二錢）　當歸（二錢）　杜仲（二錢）　獨活（一錢半）　梔子（二錢）　桑枝（七錢）</p>
<p>（案14）肝脾不調，脘次作脹，氣阻於絡，絡血外溢，頭風時發，脈來細澀。當用宣理。</p>
<p>香附（三錢）　橘紅（一錢半）　蒺藜（三錢）　丹皮（二錢）　川芎（一錢）　當歸（二錢）　枳殼（一錢半）　懷膝（一錢半）　旋覆（一錢半）　玫瑰花（二朵）</p>
<p>（案15）濕毒兼風，多發紅瘰，歸於營分。擬用苦泄。</p>
<p>荊芥（一錢半）　羌活（一錢半）　秦艽（二錢）　當歸（二錢）　生草（五分）　白蘚皮（一錢半）　毛術（一錢半）　赤苓（三錢）　赤芍（一錢半）　川芎（一錢半）　新會（一錢）</p>
<p>加冬瓜皮三錢。</p>
<p>（案16）陽明遊風，歸於營分。現當燥令，養血為主。</p>
<p>生地（五錢）　首烏（三錢）　新會（一錢）　荊芥（一錢半）　獨活（一錢半）　秦艽（二錢）　歸身（二錢）　阿膠（二錢）　茯神（三錢）　蒼耳　蒺藜（三錢）　升麻（四分）　豬膚</p>
<p>（案17）土不培木，虛風上升，脈來弦大。當用調補。</p>
<p>冬朮（一錢半）　羌活（一錢半）　新會（一錢）　鉤鉤　（四錢）　蔓荊子　歸身（二錢）　蒺藜（三錢）　甘菊（一錢）　懷膝（一錢半）　化阿膠（二錢）</p>
<p>（案18）厥陽化風上冒，頭暈目昏，此血虛肝旺也。宜養營以熄風。</p>
<p>制首烏（二錢）　歸身（一錢半）　白芍（一錢半）　麥冬（二錢）　白蒺藜（三錢）　石決明（五錢）　甘菊（一錢）　冬桑葉（二錢）　女貞子（二錢）</p>
<p>（案19）膈脹嘔惡，飲食頓減，肝風患胃也。診脈象弦大。暫擬苦泄法。</p>
<p>羚羊角（一錢）　鬱金（一錢）　新會皮（一錢）　知母（二錢）　石決明（四錢）　半夏（一錢半）　生甘草（四分）　雲苓（三錢）</p>
<p>加竹茹（四分）。</p>
<p>（案20）心嘈不寐，兼四肢發麻。此肝鬱生風也。先宜苦泄熱，然後進補。</p>
<p>川連（五分）　首烏（二錢）　鬱金（一錢）　茯神（三錢）　麥冬（二錢）　川貝（一錢半）　決明（四錢）　牛膝（一錢半）　棗仁（三錢）</p>
<p>加冬桑葉一錢半。</p>
<p>（案21）頭暈心悸，六脈不靜，虛風內動也。須安養調攝。</p>
<p>大熟地（四錢）　歸身（二錢）　茯神（三錢）　炒棗仁（三錢）　麥冬（一錢）　柏子霜（一錢半）　決明（四錢）　刺蒺藜（三錢）　甘菊（一錢）</p>
<p>加冬桑葉一錢半。</p>
<p>（案22）頭暈多痰，脈來滑大，由肝風內扇所致。理柔肝熄風。</p>
<p>羚羊角（一錢）　法半夏（一錢半）　橘紅（一錢）　麥冬（二錢）　真川連（一錢半）　白杏仁（三錢）　石決明（四錢）　鉤鉤（四錢）　懷膝炭（一錢半）</p>
<p>加甘菊花一錢。</p>
<p>（案23）心煩不寐，驚悸神呆，由肝鬱生風所致。</p>
<p>小川連（五分）　法半夏（一錢半）　辰拌麥冬（二錢）　鬱金（一錢半）　茯神（二錢）　煅龍齒（四錢）　柏子霜（一錢半）　淨棗仁（三錢）　丹皮（一錢半）</p>
<p>加橘葉二張，竹茹四分。</p>
<p>復：制洋參（一錢半）　淨棗仁（三錢）　煅靈磁石（三錢）　龍膽草（一錢）　黑山梔（一錢半）　辰砂拌麥冬（二錢）　茯神（三錢）　法半夏（一錢半）　新會皮（一錢）</p>
<p>丸方：</p>
<p>桂元制西洋參（一兩五錢）　元生地（四兩）　龍膽草（一兩）　茯神（二兩）　辰砂拌麥冬（三兩）　半夏曲（一兩五錢）　黑山梔（一兩五錢）　沉香末（五錢）　炒棗仁（二兩）　橘葉（五錢）　瓜蔞仁（二兩）　細菖蒲（一兩）</p>
<p>為末，煎鉤藤湯泛丸，每服四錢。</p>

<h1>三、虛勞</h1>
<p>（案1）失血後氣喘咳逆，脈來細數。水虧火動也，恐久延成怯。</p>
<p>阿膠（烊化）（二錢）　北沙參（二錢）　橘白（一錢）　煅牡蠣（四錢）　懷牛膝（一錢半）　棗仁（三錢）　川貝母（二錢）　茯神（三錢）　女貞子（二錢）</p>
<p>加枇杷葉二張。</p>
<p>（案2）朝涼暮熱，氣逆咳嗆，此陽不戀陰也。將成怯疲，不易取效。</p>
<p>大熟地（四錢）　北沙參（二錢）　麥冬（二錢）　懷山藥（二錢）　橘白（二錢）　炙綿耆（一錢半）　女貞子（二錢）　茯神（二錢）　炒棗仁（三錢）</p>
<p>加枇杷葉二張。</p>
<p>（案3）咳血久，纏延，至食少便溏。是陰損及陽也。姑從中治為急。</p>
<p>炙綿耆（一錢半）　制於術（一錢半）　茯苓（三錢）　炙甘草（四分）　扁豆（三錢）　米仁（三錢）　沙參（一錢半）　橘白（一錢半）</p>
<p>加建蓮肉七粒。</p>
<p>（案4）積勞，內傷咳血，延至氣喘，脈來軟弱，陰損及陽也。防其虛脫。</p>
<p>西黨參（三錢）　五味子（三分）　麥冬（二錢）　橘白（一錢半）　懷山藥（三錢）　制於術（一錢半）　枸杞子（二錢）　茯苓（三錢）　牡蠣（四錢）</p>
<p>加軋河車一錢半。</p>
<p>（案5）咳血便溏，六脈無力，怯之漸也。當用補土生金法。</p>
<p>西黨參（三錢）　於術（二錢）　蛤粉拌阿膠（二錢）　橘白（一錢半）　炙甘草（四分）　枸杞子（二錢）　沙參（一錢半）　懷山藥（二錢）　茯苓（三錢）</p>
<p>加紅棗四枚。</p>
<p>（案6）勞倦內傷，咳嗆失血，肢體萎頓，煩悶少寐。此營虛絡空，神不守舍也。損不肯復，頗為可慮。</p>
<p>西黨參（三錢）　大熟地（五錢）　阿膠（二錢）　沙參（二錢）　炒懷牛膝（一錢半）　朱茯神（二錢）　炒棗仁（三錢）　麥冬（二錢）　橘白（一錢半）　煅牡蠣（四錢）</p>
<p>（案7）失血後咳嗆便溏，六脈少力。不但陰絡有傷，而陽氣亦不足也。宜扶陽以生陰。</p>
<p>炒黃西黨參（三錢）　菟絲餅（二錢）　枸杞子（二錢）　茯神（二錢）　冬桑葉（一錢半）　制冬朮（一錢半）　懷山藥（二錢）　米仁（三錢）　橘紅（一錢半）</p>
<p>加冬桑葉一錢半，紅皮棗四個。</p>
<p>（案8）遺精咳血，絡脈空虛，腰背作痛，神色㿠白，怯症之根也。當以甘溫補劑。</p>
<p>西黨參（三錢）　制於術（一錢半）　甘菊（二錢）　麥冬（二錢）　煅牡蠣（四錢）　炒棗仁（三錢）　陳阿膠（二錢）　茯神（三錢）　橘白（一錢半）</p>
<p>加建蓮肉七粒。</p>
<p>（案9）失血後，咳逆自汗，脈數無力。乃陰液內虧，陽氣無依也。姑以潛陽攝陰以幸功。</p>
<p>炙黃耆（二錢）　熟地（四錢）　梔子（二錢）　麥冬（二錢）茯神（三錢）　炒棗仁（三錢）　橘白（一錢半）　牡蠣（四錢）　五味（三分）　浮小麥（二錢）</p>
<p>（案10）咳嗆失音，痰中帶血，無夢精泄，腰背痠痛，陰痼陽浮之駐也。當用清上納下法。</p>
<p>制洋參（一錢半）　沙參（二錢）　丹皮（二錢）　人中白（一錢）　橘白（一錢半）　烊化阿膠（三錢）　麥冬（二錢）　玉竹（二錢）　冬桑葉（一錢半）</p>
<p>加枇杷葉二片。</p>
<p>（案11）咳血氣喘，寒熱便溏。病起肝腎下損，迫及脾胃，二氣交備，恐草木難以奏效。</p>
<p>西黨參（三錢）　阿膠（二錢）　炙五味（三分）　茯神（三錢）　懷山藥（二錢）　制於術（二錢）　麥冬（二錢）　炒棗仁（三錢）　橘紅（一錢半）</p>
<p>加紅棗四枚。</p>
<p>（案12）咳嗆，咽痛，惡風內熱。陰傷及陽，已成怯疾。</p>
<p>烊化阿膠（二錢）　沙參（二錢）　生蛤殼（三錢）　橘白（一錢半）　冬桑葉（二錢）　白花百合（三錢）　米仁（三錢）　人中白（一錢）　川貝（二錢）</p>
<p>加枇杷葉二片。</p>
<p>（案13）咳血延至便溏，此勞怯之末傳也，甚為辣手。</p>
<p>炙綿耆（二錢）　焙麥冬（二錢）　懷山藥（二錢）　橘白（一錢半）　雲苓（三錢）　制於術（一錢半）　炙五味（三分）　炒米仁（三錢）　京川貝（二錢）</p>
<p>加冬桑葉二錢，紅棗仁四個。</p>
<p>（案14）失血後咳逆不休，間有寒熱，診六脈數虛。此由陰損及陽也，症已延入怯門，草木焉能振頓？</p>
<p>熟地（四錢）　制於術（一錢半）　焙麥冬（二錢）　沙參（二錢）　川貝（一錢半）　茯神（三錢）　懷山藥（二錢）　煅牡蠣（四錢）　枸杞（二錢）　橘白（一錢半）</p>
<p>加冬桑葉二錢。　（案15）程，左。脾虛挾濕，血熱生風，當用苦燥，脾主肌肉，亦統四末，故宜培土。</p>
<p>茅朮（一錢半）　川柏（一錢半）　赤苓（一錢半）　荊芥（一錢半）　海桐皮（二錢）　生地（四錢）　陳皮（一錢）　當歸（二錢）　生苡米（二錢）　豨薟草（一錢半）</p>
<p>（案16）彭，左。相火分寄於肝、腎，在腎者，坎中之陽；其在肝者，雷火也。水虧不足以制火，從上升，爍金則咳，傷及陰絡則動血。火愈旺，水愈耗矣。脈浮數，時覺虛弦，重切則無力。是不特陰虧，真陰亦弱矣。益氣則助火，滋陰又恐滑脾，當於潛陽育陰之中使之，兩不相悖，更得靜養，方冀漸愈。木令後，繼以火令，總須加意調攝。</p>
<p>熟地（六錢）　龜板（四錢）　川貝（二錢）　麥冬（二錢）　元參（二錢）　生地（五錢）　金斛（三錢）　丹皮（二錢）　橘紅（一錢）　山藥（二錢）</p>
<p>加淡秋石。</p>
<p>彭。又，火邪可清，真火宜養，陰精藉陽氣以生，畸於陽則助火，畸於陰則秋冬不能生物。寒潤之品，必致傷脾。按脈大而不和，雖無促數之象，而不能斂攝，腎之下虛可見矣。虛則火升，爍金則咳，現當炎令，惟靜可以存陰，擬方：以體陰用陰之劑，填補真元。庶乎有濟。</p>
<p>熟地（六錢）　龜板（四錢）　麥冬（一錢）　生地（四錢）　丹皮（二錢）　五味子（三分）　橘紅（一錢）　生耆（二錢）　知母（二錢）　澤瀉（一錢半）　山藥（二錢）　川貝（二錢）　枇杷葉（二片）</p>
<p>（案17）氣虛不任補，所謂「熱之不熱，是無火也」，當責其陽，補火乃能生土。脈虛無力。後恐見喘急之象，急宜溫補。</p>
<p>生綿耆（二錢）　麥冬（二錢）　杜仲（二錢）　萸肉（二錢）　茯苓（三錢）　新會（一錢）　鹿角膠　砂仁炒熟地（六錢）　於術（一錢半）　附子（七分）　胡桃肉（二錢）</p>
<p>可衝高麗參一錢半。</p>
<p>（案18）命火下衰，氣不生陰，脾腎並虛，精液亦耗，精依於氣，氣依於神，虛則兩無所附，左脈見澀，右濡弱無力，而尺為甚。現交肅令，陽氣漸藏，恐難藉草木之靈潛資化育也。</p>
<p>沉香炒熟地（六錢）　五味子（三分）　柏子仁（一錢半）　附子（七分）　辰炒拌茯苓（三錢）　胡桃　人參（一錢）　懷牛膝（一錢半）　橘紅（一錢）　鱉甲（四錢）　紫河車（一錢半）</p>
<p>（案19）錢，左。內中之候，無脾痰壅沖，亦與肝風牽擾，此屬腎脫，景岳所詔，非風也。現瘥輕減，腎命亦虛，氣與陰未能驟復，時有不相筦挕之勢。脈遷變不常，隨氣之升降為衰旺。然尺脈總小，或大或濡，右大於左，有虛無實。擬以體陰用陽之品，滋納下焦，腎與脾本自為關鍵也。</p>
<p>沉香炒熟地（六錢）　懷膝（一錢半）　菟絲（三錢）　人參（一錢）　生耆（二錢）　杞子（二錢）　附子（七分）　胡桃（二錢）</p>
<p>（案20）腎為水臟，亦主五液，虛則濕無從化，陰不化氣，命火亦衰，脾陽無所稟承，運化失常，本升見，必水土實，然後可以疏瀹溝瀆，當從本治。</p>
<p>熟地（六錢）　附子（六分）　炙草（五錢）　澤瀉（一錢半）　新會（一錢）　菟絲（三錢）　於術（一錢半）　炮姜（五分）　茯苓（三錢）　鹿霜（四錢）　杞子（二錢）　海金砂（一錢半）</p>
<p>加紅棗四枚，白片通五分。</p>
<p>（案21）左。始由風寒襲絡，肩背入掣痛。近散入於絡，全歸厥陰之部。由兩脅連及於背，咳嗆則痛，痰中帶紅，此屬木火。脈數，左略弦。養血則恐其膩，溫燥助火。姑擬輕劑宣泄。</p>
<p>全福（一錢半）　羚角（一錢半）　橘絡　川石斛（三錢）　鬱金（一錢）　象貝（三錢）　歸尾（一錢半）　蔞皮（三錢）　枳殼（一錢半）　茯苓（三錢）　山梔（一錢半）　十大功勞</p>
<p>（案22）勞乏傷陰，煩火內動，絡熱瘀積，咳嗆狂溢，吐痰漸腥。血由陽明火動爍肺，金令不肅，陰虧愈無以制火，脈形見芤，夏令防其加劇，靜養為要。</p>
<p>熟地（六錢）　川貝（二錢）　橘紅（一錢）　五味子（三分）　懷膝（一錢半）　澤瀉（一錢半）　麥冬（二錢）　杏仁（三錢）　元參（二錢）　龜板（四錢）</p>
<p>加枇杷葉二片。</p>
<p>（案23）勞倦內傷，氣陷陰中，腰膝酸楚，兼之便濁，脈來浮大。當用滋補。</p>
<p>熟地（六錢）　山藥（二錢）　車前（三錢）　毛術（一錢半）　杜仲（二錢）　川柏（一錢半）　萸肉（二錢）　澤瀉（一錢半）　新會（一錢）　牡蠣（四錢）　茯苓（三錢）　淡竹葉（一錢半）</p>
<p>（案24）脾不統血，失血之後，神倦色黃，漸覺肌削，脈濡澀不調。現當夏令，炎暑鬱蒸，恐其加劇。益氣為主，補氣乃能生陰。</p>
<p>黨參（三錢）　炙耆（二錢）　棗仁（三錢）　橘紅（一錢）　炮姜（五分）　香附（三錢）　於術（一錢半）　歸身（二錢）　附子（七分）　懷膝（一錢半）　茯苓（一錢）</p>
<p>加沉香片三分。</p>
<p>（案25）心虛則生血之源不旺，肝脾液虧，木火爍金，咳嗆有痰，絡傷失血，見症在肺胃，實則心肝二臟受病，最稱神倦色粹。脈濡不數，正氣亦虧，內無實火，擬柔劑滋養。</p>
<p>黨參（三錢）　歸身（二錢）　橘紅（一錢）　石英（三錢）　阿膠（二錢）　元參（二錢）　棗仁（三錢）　茯神（三錢）　麥冬（二錢）　懷膝（一錢半）　決明（五錢）　胡桃（三錢）</p>
<p>（案26）沈，左，復。肺主上氣，脾主中氣，甘，丹田命火屬右腎，為氣之根，所謂元海也。脾為坤土，腎為坎水，右腎，水中之火，非土不能剋水，非火不生土，火即陽也，亦即氣也。氣所不至即腫。太陽膀胱，陽水也。氣不化，則水道不行，甚則莖腫，日晡神倦，陽陷於陰也；舉動氣喘，腎不納也；至寅丑時而喘甚，陰甚陽不能達人也；大便溏泄，脾虛則傳化失宜，腎虛則關門不固；脈濡細，氣升，即瀉下焦也。總皆火衰。擬用溫補。</p>
<p>熟地（六錢）　於術（一錢半）　安桂（三分）　炮姜（五分）　新會（一錢）　鹿茸膏（二錢）　生耆（二錢）　杞子（二錢）　附子（六分）　菟絲（三錢）　澤瀉（一錢半）　茯苓（三錢）　沖沉香（三分）</p>

<h1>四、三消</h1>
<p>（案1）陰虧陽亢，嘔惡煩渴。此屬上中消之候，從肺胃主治。</p>
<p>生石膏（四錢）　知母（二錢）　川石斛（三錢）　麥冬（二錢）　生甘草（五分）　生白芍（一錢半）　沙參（二錢）　地骨皮（二錢）　丹皮（二錢）</p>
<p>加蘆根一兩。</p>
<p>（案2）金不生水，津液二虧，三消之症已具，脈大而濡。專擬滋補。</p>
<p>熟地（六錢）　黨參（二錢）　生地（四錢）　杞子（二錢）　杜仲（二錢）</p>

<h1>五、咳嗽</h1>
<p>（案1）風溫傷肺，咳嗆多痰。治以辛涼解散。</p>
<p>冬桑葉（一錢半）　薄荷（一錢）　橘紅（一錢）　花粉（二錢）　苦杏仁（三錢）　製半夏（一錢半）　象貝（一錢半）　枳殼（一錢半）　桔梗（一錢）</p>
<p>加冬瓜子二錢。</p>
<p>（案2）風溫傷肺化熱，氣逆咳嗆，痰多色黃，脈來右寸浮大。暫用瀉白散。</p>
<p>桑白皮（三錢）　地骨皮（二錢）　川貝（二錢）　兜鈴（八分）　天花粉（二錢）　生米仁（三錢）　大杏仁（三錢）　橘紅（一錢）　冬瓜子（三錢）　枇杷葉（二片）</p>
<p>（案3）血溢後咳嗆不止，咽痛失音，診六脈弦數。此肝絡傷而津不上承也，殊非淺恙。</p>
<p>柴胡（二錢）　阿膠（二錢）　麥冬（二錢）　川貝（二錢）　生米仁（三錢）　人中白（一錢）　橘白（一錢半）　沙參（二錢）　生雞子白（乙枚）</p>
<p>臨服入青鹽三分。</p>
<p>（案4）久咳不已，畏風，脈數。乃腠理疏而精液虧也。固養育陰兼治。</p>
<p>生黃耆（一錢半）　烊化阿膠（三錢）　沙參（二錢）　麥冬（二錢）　川貝母（二錢）　懷山藥（二錢）　橘白（一錢半）　知母（二錢）　加冬桑葉（一錢半）　紅棗（四枚）</p>
<p>（案5）殷，左。肺陰內虧，咳痰喘急，有感即發。此症由肺俞感邪，頑痰結窠，切急難愈，清金為主，參用疏降。</p>
<p>生黃耆（一錢半）　麥冬（二錢）　橘紅（一錢）　茯神（二錢）　杏霜（三錢）　炒蘇子（三錢）　川貝母（二錢）　桑皮（二錢）　蔞皮（一錢半）　防風（一錢半）　浮石（三錢）</p>
<p>加沉香片三分。</p>
<p>（案6）華，右。脾胃氣虛，素有痰濕，中虛則表陽亦弱，畏風多汗，冬肺感外邪，起患咳嗆，淹久不止，心跳目眩，納減嘈雜，夜不安寐，土不生金則肺虛，金不生水，腎陰亦弱，氣不下攝，脈右濡。擬培土生金，金水相管攝，則氣降而嗆自止，不專治肺。</p>
<p>熟地（六錢）　生耆（二錢）　茯神（三錢）　澤瀉（一錢半）　懷膝（一錢半）　杜仲（二錢）　橘紅（一錢）　黨參（三錢）　棗仁（三錢）　麥冬（二錢）　肉桂（三分）　枇杷葉（三片）</p>
<p>（案7）肺感風寒，衛不能與營和，漸寒忽熱，咳嗆有痰，左脅連肋掣痛，氣分不舒，納減便結，舌中膩黃邊紅而碎，天寒氣燥，兼挾食滯，左脈略弦，右浮濡。恐其喘急，不宜過散，益氣生津，參以宣絡潤下。</p>
<p>人參（一錢）　川貝（二錢）　蔞仁（三錢）　杏霜（三錢）　橘紅（一錢）　薄荷葉（七分）　全福（包，一錢半）　麻仁　茯苓（三錢）　枳殼（一錢半）　麥芽（二錢）</p>
<p>加沉香三分。</p>
<p>（案8）肺虛不降，咳嗆無痰，舌胖漸白。此屬濕蒸，非火旺爍津也。脈虛弦。當用宣泄。</p>
<p>生耆（二錢）　玉竹（二錢）　五味（三分）　橘紅（一錢）　茯苓（三錢）　冬朮（一錢半）　半夏（一錢半）　蔞皮（三錢）　杏霜（三錢）　乾薑（五分）</p>
<p>加白糯米一撮。</p>
<p>（案9）咳嗆喘急，肝風大虛，高原之水不降，腎陽亦衰，下不能攝，二足作腫，脈左弦而右濡。擬方專主溫養。</p>
<p>熟地（六錢）　附片（七分）　橘紅（一錢）　牛膝（一錢半）　桑皮（二錢）　生耆（二錢）　澤瀉（一錢半）　冬瓜皮（三錢）　茯苓（三錢）　桂枝（四分）</p>
<p>（案10）先患咳嗆，後兼下痢，暑濕未清，脾陽已虧。入冬感受風寒，痢止而咳嗆又劇，畏寒熱，納減無味，神倦色悴，右脈濡澀，而左虛弦。急切難效，脾肺兼治。</p>
<p>西黨參（三錢）　白朮（一錢半）　羌活（一錢）　枳殼（一錢半）　防風（一錢半）　生黃耆（二錢）　橘紅（一錢）　象貝（三錢）　桂枝（四分）　茯苓（三錢）　穀芽（三錢）</p>

<h1>六、吐血</h1>
<p>（案1）咳頻震絡，絡傷而痰帶血出，脈來弦大。只宜薄味以清上焦。</p>
<p>冬桑葉（一錢半）　地骨皮（二錢）　沙參（二錢）　麥冬（二錢）　花粉（二錢）　茜草（一錢半）　川貝（一錢半）　鬱金（一錢半）　知母（二錢）</p>
<p>加藕節二個。</p>
<p>（案2）咳血見紅，脈來洪大。此肺胃之火迫血妄行也。治以甘寒。</p>
<p>烏犀角（一錢）　鮮生地（一兩）　丹皮（二錢）　知母（二錢）　懷牛膝（一錢半）　紫丹參（一錢半）　茜草（一錢半）　麥冬（二錢）　白芍（一錢半）</p>
<p>加茅根肉四錢。</p>
<p>（案3）內傷失血，血虛則氣喘，脈澀。陰不變陽也。以致下午身熱飲食漸減，乃下損及中，最難痊愈。</p>
<p>西黨參（三錢）　茯神（三錢）　炒棗仁（三錢）　煅牡蠣（四錢）　麥冬（二錢）　上清膠（二錢）　橘白（一錢半）　北沙參（二錢）　炒牛膝（一錢半）</p>
<p>加枇杷葉二片。</p>
<p>（案4）血症頻發，延至心悸不寧，偏體發作痛，此氣不攝血，營絡空虛也。此勞怯之基，急宜進補。</p>
<p>西黨參（三錢）　阿膠（三錢）　茯神（三錢）　炒懷膝（三錢）　橘白（一錢半）　麥冬（二錢）　枸杞（三錢）　白芍（一錢半）　炒棗仁（三錢）</p>
<p>加藕節二個。</p>
<p>（案5）肝氣久郁，絡傷血溢。</p>
<p>制西洋參（二錢）　生白芍（一錢半）　丹皮（一錢半）　茯苓（三錢）　鬱金（一錢）　生石決（五錢）　茜草（一錢半）　懷膝（一錢半）</p>
<p>加生藕一兩。</p>
<p>（案6）失血後咳逆不已，頻發寒熱，表裡俱虛也。殊非輕恙。</p>
<p>生綿耆（二錢）　枸杞（二錢）　茯神（二錢）　炒懷膝（二錢）　橘白（一錢半）　大熟地（六錢）　沙參（二錢）　麥冬（二錢）　杜蘇子（二錢）</p>
<p>（案7）咳嗆血失，肝肺鬱熱也。法當清理。</p>
<p>羚羊角（一錢）　冬桑葉（一錢半）　丹皮（二錢）　生米仁（三錢）　川貝母（二錢）　黑山梔（一錢半）　丹參（二錢）　橘白（一錢半）</p>
<p>加煅石決明四錢。</p>
<p>（案8）　絡血狂溢，營絡大空，陰火潛動，氣隨上升，陰不能維陽矣。向患痰喘，清肅之不降，金不能生水，腎氣亦虧，下亦不能管納，左脈浮數見芤，陽明為生血之原，全賴水穀以化。擬方以納氣為主，參用養胃。</p>
<p>海浮石炒熟地（五錢）　麥冬（二錢）　生綿耆（二錢）　炒懷牛膝（一錢半）　紫石英（三錢）　北五味（三分）　橘紅（一錢半）　西洋參（一錢半）　煅牡蠣（四錢）　茯神（三錢）　沉香片（三分）</p>
<p>（案9）吳，左。心生血，脾統血，肝藏血，包絡為海，衝脈為江河，水穀入胃，滲精於脾，得少陰陰火之化為血，滋養肝脾，灌輸百脈。此症始患失血，連次發作，近兼心跳，少陰時有火升，素日摻心，加之勞乏，營絡內傷，氣阻於絡，絡血上行，生源不旺，統臟失職，臟燥動火，真陰被鑠。左脈虛弦而數，右數而濡。現當燥令，擬用滋補，參以味絡。</p>
<p>生地（六錢）　歸身（二錢）　懷膝（一錢半）　茯神（三錢）　遠志（二錢）　棗仁（二錢）　福花（一錢半）　丹皮（二錢）　元參（二錢）　橘紅（一錢半）</p>
<p>加龍眼肉五枚。</p>
<p>（案10）葉，三家村，左。咳嗆失血，冬春以來淹綿不止，寒熱往來，手足作酸，胸悶不舒，納減便泄。其中未免風溫濕邪留滯於絡，鬱熱不泄，脈退涼後，浮濡，右澀不數，熱時數而略弦。姑擬輕劑清泄。</p>
<p>薄荷（八分）　青蒿（一錢）　橘紅（一錢）　枳殼（一錢半）　山梔（一錢半）　荷葉（一角）　小樸（一錢）　杏仁（三錢）　象貝（三錢）　鮮斛（五錢）　赤苓（三錢）　枇杷葉（三片）　忍冬藤（一兩）</p>
<p>（案11）咳嗆失血，陽明絡傷，脈來細澀。肺葉張動，則必動絡，胃為多血之府，隨痰咯出，與陰虛火旺者有別，未宜膩補。</p>
<p>全福花（一錢半）　象貝母（三錢）　川斛（二錢）　茯苓（三錢）　杏仁（三錢）　炒歸身（一錢半）　橘紅（一錢半）　決明（四錢）　蔞皮（三錢）</p>
<p>加新絳屑五分。</p>
<p>（案12）朱，左。陽明為多血之府，太衝應虧，衝脈主一身之血，脾胃中虛，氣不能攝，血從外溢，連吐不止，微有咳嗆，左脅以下牽動即至，脈大而弦，少衝和之象。恐其氣逆狂吐，驟見虛脫。血脫者補其氣，與尋常陰虧火旺血不歸經者有別，不可過服純陰及通絡之劑。擬方慎補，更須靜養為要。</p>
<p>牡蠣炒熟地（六錢）　炙耆（二錢）　棗仁（三錢）　茯神（三錢）　歸身（二錢）　紫石英（三錢）　炒黨參（三錢）　懷膝（一錢半）　杜仲（二錢）　沉香（三分）　橘紅（一錢）　新絳屑（五分）　安南桂（三分飯丸服）</p>
<p>如服肉桂，前方加澤瀉一錢。</p>
<p>（案13）張，左。肝腎陰虧，木火用事，素日嗜飲，肺胃鬱熱，咳嗆失血，連次發作。月初兼見身熱，現已涼靜，惟咳未減，血止，痰稠，火旺爍金則嗆，絡傷則咳血，脈細澀，火動則數。此方專主清降，從肝、肺、胃三經調治。</p>
<p>生地（四錢）　川貝（二錢）　丹皮（二錢）　決明（四錢）　全福花（一錢半）　羚角（一錢半）　橘紅（一錢）　紫菀（一錢半）　川斛（三錢）　生藕節（一兩）　枇杷葉（二片）</p>
<p>又　陰虧火旺，素體如此，心跳即乾咳，時或見紅。相火引動君火，射肺所致，金被火爍，則金無以生水。清肅之令行矣，腰背痠疼，未識曾否全愈。擬用滋補，入秋得金令之助，當漸復矣。總須靜攝為要。</p>
<p>牡蠣炒熟地（六錢）　石決明炒阿膠（二錢）　川貝（二錢）　川斛（三錢）　元參（二錢）　龜板（四錢）　麥冬（二錢）　丹皮（二錢）　橘紅（一錢）　生藕節（一兩）　枇杷葉（二片）</p>
<p>（案14）腹痛嘔吐，血從鼻出，按期而發。此屬輕，宜使下行。</p>
<p>歸尾（一錢半）　薑汁炒生地（四錢）　白芍（一錢半）　懷膝（一錢半）　丹皮（二錢）　香附（三錢）　茜草（一錢半）　福花（一錢半）　鬱金（一錢）　橘葉（數張）</p>

<h1>七、遺精</h1>
<p>（案1）素體陰虛，相火易動無制，有夢遺精。養陰佐以固下。</p>
<p>元生地（四錢）　丹皮（一錢半）　金櫻子（一錢半）　炙龜板（八錢）　知母（一錢半）　芡實（二錢）　茯神（三錢）　炒黃柏（一錢半）　女貞子（二錢）</p>
<p>加白蓮鬚八分。</p>
<p>（案2）心悸遺精，肺虛無力，由陽不變陰也。惟清心固腎，俾得水火交合，病當漸減。</p>
<p>大熟地（五錢）　枸杞（二錢）　茯神（二錢）　北五味（三分）　麥冬（一錢）　遠志肉（一錢半）　芡實（二錢）　棗仁（三錢）　金櫻子（一錢半）</p>
<p>加桂圓五個，湘蓮七粒。</p>
<p>（案3）楊，左。操煩過度，君火引動相火，虛陽不潛，陰精易泄，左脈弦數，右滑大。此方專主滋攝。</p>
<p>大熟地（五錢）　麥冬（二錢）　元參（二錢）　茯神（二錢）　新會（一錢）　龜甲（四錢）　澤瀉（一錢半）　阿膠（二錢）　知母（二錢）</p>
<p>加燈心一紮。</p>
<p>又（丸方）天下事惟靜可以制動，從容二字最是受用。虛人不能無事，惟能明心觀理，則雖煩賾，而援靜以存陰，則虛火自熄。此方潛陽攝陰。</p>
<p>熟地（一錢）　萸肉（二錢）　知母（二兩）　丹參（二兩）　澤瀉（一兩五錢）　丹皮（二兩）　菟絲（三兩）　棗仁（三錢）　龜甲（四兩）　杜仲（二兩）　元參（二兩）　茯神（三兩）　新會（一兩）　牡蠣（四兩）　麥冬（二兩）　川柏（一兩五錢）　芡實（二兩）　胡桃（二兩）　海參（四兩）</p>
<p>搗丸。</p>

<h1>八、淋濁</h1>
<p>（案1）便濁，脈數。濕熱下注也。法當分利。</p>
<p>粉萆薢（一錢半）　黑豬苓（一錢半）　白通草（四分）　赤苓（三錢）　淡竹葉（二錢）　川黃柏（一錢半）　甘草梢（四分）　生米仁（三錢）　澤瀉（一錢半）</p>
<p>（案2）濕熱下注，兼努力傷絡，腰膂痠痛，尿血莖痛，脈澀少神。宜破瘀分利。</p>
<p>製大黃（三錢）　川萆薢（一錢半）　歸鬚（二錢）　赤苓（三錢）　杜牛膝（三錢）　海金砂（一錢半）　甘草梢（四分）瞿麥（一錢半）　澤瀉（一錢半）</p>
<p>調入麝香七釐。</p>
<p>（案3）努力滯氣，下歸厥陰，兼涉太陽，營絡受傷，起患尿血，陰莖結痛，左脈略見虛弦。擬用滋攝，當節勞調養。</p>
<p>熟地（五錢）　當歸（二錢）　杜仲（二錢）　山藥（二錢）　牡蠣（四錢）　生草梢（四分）　萸肉（二錢）　生耆（二錢）　青皮（一錢）　澤瀉（一錢半）　琥珀屑（五分）</p>
<p>（案4）症患尿血，太陽少血，皆肝脾陰絡內傷，滲入下焦者也。脈浮大而數。養營為主，參用清絡。</p>
<p>生地（四錢）　川柏（一錢半）　澤瀉（一錢半）　丹皮（一錢半）　歸身（二錢）　阿膠（二錢）　豬苓（一錢半）　白芍（一錢半）　赤苓（一錢半）　淡竹葉（一錢半）</p>
<p>（案5）氣不攝血，血無所歸。歸於厥陰則為尿血，隨時發作，脈來弦大。培補為主，參以溫宣。</p>
<p>熟地（六錢）　肉桂（三分）　香附（三錢）　新會（一錢）　澤瀉（一錢半）　枸杞（二錢）　歸身（二錢）　杜仲（二錢）　阿膠（二錢）　胡桃（二錢）　芡實（二錢）</p>
<p>（案6）勞力傷絡，左偏少腹結痛，小便見血，脈形濡澀。肝脾兩傷，急切難效。</p>
<p>香附（三錢）　歸身（二錢）　澤瀉（一錢半）　丹皮（一錢半）　甘梢（四分）　青皮（一錢）　生地（四錢）　延胡（二錢）　白芍（一錢半）　赤茯神（三錢）　荊芥（一錢半）　化阿膠（二錢）</p>
<p>（案7）勞乏傷氣，氣陷下焦，少腹作痛，便濁囊脹，脈來弦濡。厥陰少陽兼治。</p>
<p>冬朮（一錢半）　香附（三錢）　澤瀉（一錢半）　羌活（一錢）　木香（五分）　川楝子（二錢）　毛術（一錢半）　黃柏（一錢半）　大茴（一錢）　茯苓（三錢）　淡竹葉（一錢半）　胡蘆巴</p>
<p>（案8）周，左。腎水為臟，膀胱為陽水，少腹以下為厥陰之部，水中火動，下不能攝，相火寄焉，尿道召阻，脈弦右澀。滋補為主。</p>
<p>牡蠣炒熟地（八錢）　杞子（二錢）　新會（一錢）　澤瀉（一錢半）　川柏（一錢半）　於術（一錢半）　茯神（三錢）　萸肉（二錢）　杜仲（二錢）　小茴香（一錢）</p>
<p>加胡桃肉二錢，象牙屑一錢。</p>
<p>（案9）濕熱下注，厥陰氣陷，少腹滯痛，水道有阻，起患膏淋。現在略減，唯莖中不暢，左囊作脹，左脈略弦，右數而緊。宜用疏理。</p>
<p>原生地（五錢）　炒毛術（一錢半）　黃柏（一錢半）　豬苓（一錢半）　川楝子（一錢半）　青皮（一錢）　小茴香（一錢）　海金砂（一錢半）　粉萆薢（二錢）　橘核　澤瀉（一錢半）　車前子（一錢半）　淡竹葉（一錢半）</p>
<p>（案10）濕熱滯於下焦，尿道通而艱出口。脈大數。而擬用清理，更須節勞。</p>
<p>生地（四錢）　木通（一錢）　炒車前（三錢）　茯苓（三錢）　滑石（三錢）　象牙屑（一錢）　山梔（一錢半）　麥冬（二錢）　生草梢（四分）　澤瀉（一錢半）　陳皮（一錢）</p>
<p>加淡竹葉一錢半，麥稻管一札。</p>
<p>（案11）素體勞乏，氣滯下焦，腎虛不攝，氣化無權，小便淋瀝，少腹脹痛，神倦色悴，脈弦而澀。恐其腹滿，急宜滋補。</p>
<p>回香炒熟地（六錢）　冬朮（一錢半）　澤瀉（一錢半）　茯苓（三錢）　杜仲（二錢）　新會（一錢）　萸肉（二錢）　肉桂（三分）　牡蠣（四錢）　山藥（二錢）</p>
<p>加淡竹葉（一錢半）。</p>

<h1>九、腫脹</h1>
<p>（案1）泄瀉、浮腫，寒濕傷管也。仿苓蔞術桂法。</p>
<p>生毛術（一錢半）　赤苓（三錢）　廣陳皮（一錢）　製厚朴（一錢）　淡乾薑（五分）　細桂枝（四分）　澤瀉（一錢半）　法半夏（一錢半）　車前子（三錢）</p>
<p>（案2）腹脹食減，四肢不暖，脾腎陽微也。法當溫補。</p>
<p>制白朮（一錢半）　上肉桂（三分）　制川附（五分）　茯苓（三錢）　車前子（三錢）　炒白芍（一錢半）　廣木香（五分）　菟絲子（二錢）　澤瀉（一錢半）　赤小豆（一錢半）</p>
<p>（案3）統體浮腫，便溏尿澀，陽微挾濕也。法當溫理。</p>
<p>生茅朮（一錢半）　生於術（一錢半）　炮姜（四分）　法半夏（一錢半）　赤苓（三錢）　粉萆薢（二錢）　川椒目（四分）　澤瀉（一錢半）　炒車前子（三錢）</p>
<p>加冬瓜子二錢。</p>
<p>（案4）腹脹氣喘，脈不應指，此脾腎陽衰也。仿金匱腎氣法。</p>
<p>炒鬆熟地（五錢）　制於術（一錢半）　上肉桂（三分）　制香附（三分）　赤苓（三錢）　炒懷牛膝（一錢半）　炒車前子（三錢）　法半夏（一錢半）　新會皮（一錢）</p>
<p>沖沉香末三分。</p>
<p>（案5）腹鳴作脹，脈來弦軟，脾陽衰也。法當溫補。</p>
<p>炒黃黨參（二錢）　制毛術（一錢半）　上肉桂（三分）　薑製半夏（一錢半）　新會皮（一錢）　蜜水炒於術（一錢半）　槐雲苓（三錢）　益智仁（一錢半）　醋炒紫石英（二錢）</p>
<p>磨沖鬱金葉一匙。</p>
<p>（案6）周，左。命陽下衰，火不生土，脾陽亦弱，痰濕阻滯，胱節作腫，連及腎囊，隨氣之所別為轉移，肺虛咳嗆，時或喘急，高原亦不行矣。左脈濡澀，右尺亦弱。擬從下焦溫補。</p>
<p>浮石炒熟地（五錢）　附子（四分）　萸肉（二錢）　澤瀉（一錢半）　橘紅（一錢）　紫河車（一錢半）　高麗參（一錢）　桂肉（三分）　懷膝（一錢半）　車前（三錢）　牡蠣（四錢）</p>
<p>沖沉香末三分。</p>
<p>（案7）蔣，左。素體陰虛，肝木失養，時或侮土，脾陽已弱，土不勝濕，腹脹足腫，漸至飢削，營液亦虧，鬱蒸絡熱。現在腫勢略減，胃能納而艱於化，脈虛弦而數。恐其虛不能復，擬方以扶胃為主。</p>
<p>高麗參（一錢）　白芍炭（一錢半）　橘白（一錢半）　木香（五分）　山楂炭（三錢）　冬瓜皮（二錢）　於術（一錢半）　茯苓（三錢）　澤瀉（一錢半）　木瓜（一錢半）　金石斛（三錢）</p>
<p>加玫瑰花二朵。</p>
<p>（案8）脾主中州，腎為水臟，火弱則無以生土，陰水不行，腹脹作腫，兩足連囊，舉動喘急，脈澀，左略見虛弦。擬從中下二焦溫理。</p>
<p>熟地（六錢）　茅朮（一錢半）　懷膝（一錢半）　澤瀉（一錢半）　陳皮（一錢）　地膚子（二錢）　川椒目（四分）　肉桂（三分）　附子（七分）　車前（三錢）　茯苓（三錢）　牡蠣（四錢）　沉香片（三分）　胡蘆巴</p>
<p>（案9）邱，左。大腹屬脾，少腹屬厥陰之部，類瘧淹久，肝脾失調，氣阻經腠之間，水道不暢，腹脹納減，大便溏而小便短澀，右脈滑浮，左虛數略弦，重切皆濡。神色、胃氣俱好，當無鼓痰之虞。擬用溫通。</p>
<p>茅朮（一錢半）　乾薑（五分）　木香（五分）　橘紅（一錢）　麥冬（二錢）　地膚子（二錢）　生耆（二錢）　吳萸（三分）　澤瀉（一錢半）　車前（三錢）</p>
<p>加佛手五分，冬瓜皮三錢。</p>
<p>又　脘次已舒，大腹之堅實如舊，繞臍為甚，明系脾虛木亢，氣滯於中，水道有阻也。惟脈來左虛弦，右數動，直來直往。此則營氣二虧，中無涵蓄，似於此症不符。恐其脹滿，始擬培土柔肝，溫疏下焦，冀其漸復，攻補皆須斟酌。</p>
<p>沉香炒熟地（六錢）　肉桂（三分）　香附（三錢）　茯神（二錢）　澤瀉（一錢半）　制於術（一錢半）　杞子（二錢）　車前（三錢）　新會（一錢）</p>
<p>加九香蟲三分。</p>
<p>（案10）朱，右。始因外感宿病作脹，漸致腹滿，近日益劇，腹鳴便泄，肌削色黃，胃能納而脾不能運，納少輟脹，木亢乘土，脾陽大衰，黃為中央正色，虛極則現，非因濕也。舌光脫液，渴不多飲，飲入即不舒，脈濡不弦。補則脹，攻則益虛，寒則傷陽，溫則耗液，處方殊難，𨈻而病退，大虛之後亦難言復，況目前不能即退耶。姑擬輕劑，乘間投之，以覘其機，因胃虛不能受重藥也。</p>
<p>人參（一錢）　橘白（一錢半）　茯神（三錢）　澤瀉（一錢半）　麥冬（二錢）　白芍（一錢半）　鬱金（一錢）　肉桂（三分）　於術（一錢半）</p>
<p>以薄荷露、玫瑰露代水。</p>
<p>又　脾主肌肉，肌削色黃；腎主五液，液耗舌乾。肝木獨亢，腹脹而堅，胃能納，食入即脹，症屬虛鼓。脈形濡細。極難理治，姑擬疏補並進。</p>
<p>人參（一錢）　香附（三錢）　沉香炒熟地（五分）　懷膝（一錢半）　車前（三錢）　橘白（一錢半）　麥冬（二錢）　肉桂（三分）　澤瀉（一錢半）　烏梅（三分）</p>
<p>加佛手五分，冬瓜皮三錢。</p>
<p>（案11）胃氣中虛，兼之木鬱，時或嘔逆，左腹漸堅，身熱已減，食物得味，不能多納。擬方培中為主，參用泄木，壯年不虛無陽，當無噎格之虞。</p>
<p>人參（一錢）　薑汁炒山梔（一錢半）　柴胡（七分）　棗仁（三錢）　扁豆（三錢）</p>
<p>加刀豆子二粒，玫瑰花二朵。</p>
<p>（案12）左。《內經》云：諸氣膹郁，皆屬於肺。此言上焦之氣也。今由腹中上升，直從下焦丹田出矣。脾土中虛，肝木不達，其所以鼓動之者，皆由厥陰腹脹便泄，脈形濡細。擬方先宜振定中州，佐以溫疏之品。</p>
<p>於術（一錢半）　乾薑（五分）　香附（三錢）　新會（一錢）　茯神（三錢）　澤瀉（一錢半）　檀香（一錢）　黨參（二錢）　肉桂（三分）　鬱金（一錢）　白芍（一錢半）　懷膝（一錢半）</p>
<p>加沉香末三分。</p>
<p>又　氣之出入，其本在腎，腎主納，而其標則在肺，肺主上氣，固與腎相為管攝者也。其居中而司升降者也，則為脾。水不養肝，木亢乘土，中焦焦阻，機竅不靈，前方從中下理治，此方參用開肺。</p>
<p>生耆（二錢）　福花（一錢半）　桑皮（二錢）　於術（一錢半）　乾薑（五分）　澤瀉（一錢半）　黨參（二錢）　香附（三錢）　橘紅（一錢）　茯神（三錢）　杞子（二錢）　沉香（三分）</p>
<p>又　脾胃氣虛，升降有阻，木亙於中，肺亦不肅。此方於培補中參用開泄。</p>
<p>生耆（二錢）　福花（一錢半）　茯神（三錢）　柏仁（二錢）　杞子（二錢）　黨參（二錢）　橘紅（一錢）　鬱金（一錢）　蔞皮（三錢）　檀香（一錢）　刀豆子（二粒）</p>
<p>（案13）操煩過度，心血先虧，肝脾不滋，木亢侮土，脹而兼痛，隨時發作，木托根於土，土潤澤則發榮，土燥則木槁，按脈右濡澀，左虛弦，亦見澀象，血少則澀，營不行於脈中也。土弱則濡，發時宜溫疏之。時宜甘潤之劑滋養，溫春氣也，木逢春然萌蘖，際此時艱，更須達觀。</p>
<p>砂仁炒熟地（六錢）　杞子（二錢）　棗仁（三錢）　茯神（三錢）　新會（一錢）　龍眼肉（五個）　西潞黨參（三錢）　歸身（二錢）　遠志（一錢）　肉桂（三分）　香附（三錢）</p>
<p>加胡桃肉二錢。</p>
<p>（案14）腎陽下虛，火不生土，氣陷於下，少腹不堅，手足俱腫，舌乾紅少液，真陰亦虧，脈濡細而澀。滋陰則滯氣，補火則爍陰，恐成虛鼓，諸惟善遣為要。</p>
<p>熟地（五錢）　萸肉（二錢）　澤瀉（一錢半）　橘紅（一錢）　香附（三錢）　山藥（二錢）　肉桂（三分）　麥冬（二錢）　車前（三錢）　牡蠣（四錢）</p>
<p>加椒目四分。</p>
<p>（案15）脾腎陽衰，腹脹足腫，隨退隨發，肌削色黃，脈形弦細。症屬虛鼓，正氣旺乃能勝邪，屢經克伐，元氣大傷，驟難見效，惟有溫補一法，參金匱腎氣丸。</p>
<p>熟地（五錢）　白朮（一錢半）　肉桂（三分）　牛膝（一錢半）　車前（三錢）　新會（一錢）　萸肉（二錢）　山藥（二錢）　歸身（二錢）　香附（三錢）　澤瀉（一錢）　茯苓（二錢）</p>
<p>加椒目四分。</p>
<p>（案16）脾主中州，腎為水臟，火弱則無以生土，陰水不行，腹脹作腫而足連囊，舉動氣喘，脈澀，左略見虛弦。擬從中下二焦溫理。</p>
<p>熟地（六錢）　香附（七分）　澤瀉（一錢半）　茯苓（三錢）　陳皮（一錢）　茅朮（一錢半）　懷膝（一錢半）　牡蠣（四錢）　肉桂（三分）　車前（二錢）　地膚（二錢）　沉香（三分）　椒目（五分）　胡蘆巴</p>
<p>（案17）素體陰虧，肝木失養，時或侮土，脾陰已弱，土不勝濕，腹脹足腫，漸致肌削，營液亦虧，鬱蒸終熱。現在腫勢略減，胃能納而艱於化，脈虛弦而數。恐其虛不能復，扶胃為主。</p>
<p>高麗（一錢）　白芍（一錢半）　茯苓（三錢）　橘白（一錢半）　木瓜（一錢半）　於術（一錢半）　金解（二錢）　楂肉（三錢）　木香（五分）　澤瀉（一錢半）</p>
<p>加玫瑰花二朵，冬瓜皮三錢。</p>
<p>（案18）肝脾內傷，宿痞作脹，絡血外溢，色黃足腫。脾不統血，恐其脹滿，擬用溫通。</p>
<p>冬朮（一錢半）　香附（三錢）　旋覆花（一錢半）　歸尾（一錢半）　川郁（一錢）　橘紅（一錢）　茯苓（三錢）　枳殼（一錢半）　川膝（一錢半）　腹皮（一錢半）　木瓜（一錢半）　乾薑（五分）</p>
<p>加冬瓜皮三錢，玫瑰花二朵。</p>
<p>（案19）土不勝濕，歸於肌腠之間，蒸郁成黃，脈形浮濡。溫健為主，參用淡滲。</p>
<p>茅朮（一錢半）　生耆（二錢）　炮姜（五分）　苓皮（三錢）　茵陳（一錢半）　地膚子（二錢）　冬朮（一錢半）　萆薢（二錢）　木瓜（一錢半）　金沙（一錢半）　桂枝（四分）　淡竹葉（一錢半）　冬瓜皮（三錢）</p>
<p>（案20）服溫劑，色黃更甚，黃為土之正色，因濕外現，右脈虛弦。培土為主。脾主肌肉，肺主皮毛，仍擬溫利。</p>
<p>毛術（一錢半）　生耆（二錢）　澤瀉（一錢半）　茯苓（三錢）　川柏（一錢半）　地膚子（二錢）　附子（七分）　羌活（一錢半）　枳殼（一錢半）　陳皮（一錢）　茵陳（一錢半）　冬瓜皮（三錢）</p>
<p>（案21）脾胃中虛，土不勝濕，氣阻作脹，左脹不舒，脈大略滑。培土為主，參用泄木。</p>
<p>毛術（一錢半）　香附（三錢）　乾薑（五分）　茯苓（三錢）　苡米（三錢）　佛手（五分）　黨參（一錢半）　半夏（一錢半）　陳皮（一錢半）　枳殼（一錢半）</p>
<p>加冬瓜皮三錢。</p>
<p>（案22）腎為水臟，真陽下虛，陰翳日積，囊、足腫，脈形浮濡。參腎氣法。</p>
<p>熟地（六錢）　附子（七分）　杞子（二錢）　澤瀉（一錢半）　茯苓（三錢）　炒懷膝（三錢）　生耆（二錢）　肉桂（三分）　鹿角霜（四錢）　新會（一錢）　車前（二錢）</p>
<p>加川椒目四分，冬瓜皮一錢半。</p>
<p>（案23）木鬱乘土，腹脹色黃，近感暑濕，寒熱類瘧，脹勢加劇，舌白而少液，脈細見澀。先疏其氣，然後達邪，否則恐其中滿。</p>
<p>小樸（一錢）　半夏（一錢半）　陳皮（一錢）　楂肉（三錢）　當歸（二錢）　羌活（一錢半）　荷葉（一角）　柴胡（六分）　赤苓（三錢）　吳萸（三分）　枳殼（一錢半）　腹皮（一錢半）　毛術（一錢半）　冬瓜皮（三錢）</p>
<p>（案24）諸症見於下痢之後，其專屬於脾可知，脾主四末，虛則濕滯於絡，而肢節酸楚，氣不行也。脾統血，其陽為氣，當由火化，其陰即血也，所謂土膏也。土為潤澤，故能生髮滋長，若土燥，豈能生物者，以血之潤澤，得氣之和煦，溫分肉，灌百脈，則筋得能養，而肝木亦平，故此症總宜治脾為主，人知脾土宜燥，而不知脾陰即血，往往歧而二之，東垣主脾胃之論，然而但言氣而不及血，其方率皆升陽，取地氣上升之義，而其究終為燥土，則亦未盡善也。擬方主溫健。</p>
<p>於術（二錢）　附子（七分）　炮姜（四分）　木香（五分）　茯苓（三錢）　澤瀉（一錢半）　柿蒂（二枚）　黨參（三錢）　歸身（二錢）　獨活（一錢半）　枳殼（一錢半）　懷膝（一錢半）　升麻（四分）　冬瓜皮（三錢）</p>

<h1>十、痞</h1>
<p>（案1）素患痞結，延成腹脹便溏。此脾虛挾濕也，不易調治。</p>
<p>炒毛術（一錢半）　制白朮（一錢半）　法半夏（一錢半）　茯苓（三錢）　炮姜（五分）　大腹絨（一錢半）　制香附（三錢）　炒車前（三錢）　澤瀉（一錢半）　陳皮（一錢）</p>
<p>加冬瓜子（二錢）。</p>
<p>（案2）痞結為患，延至腹痛，食減，便溏，脈軟無力。此脾土陽衰，殊非輕候。</p>
<p>西黨參（三錢）　茯苓（三錢）　廣皮（一錢）　煨木香（五分）　煨肉果（六分）　制白朮（一錢半）　半夏（一錢）　白芍（一錢半）　菟絲子（三錢）</p>
<p>（案3）左。脾之積曰痞氣，結於中脘，正氣旺則邪氣自散。此方於培土中參痞氣丸方。</p>
<p>黨參（三錢）　於術（一錢半）　肉桂（五分）　枳殼（一錢）　乾薑（五分）　川連（三分）　木香（五分）　茯苓（三錢）　歸身（二錢）　建曲（三錢）　厚朴（一錢）　昆布　肉果（六分）　砂仁（三分）　陳皮（一錢）</p>
<p>（案4）胡，左。陰瘧淹久，現雖截止，而餘邪未清，營液素虧，肝脾失養，瘧後氣弱，而營血益耗。舌中脫液，宿痞作脹，甚則嘔逆，肌削色黃，脈形濡細。恐其中滿，培中為主，參用疏達。</p>
<p>西黨參（三錢）　柴胡（六分）　厚朴（一錢）　廣藿香（一錢半）　蜜炙乾姜（五分）　歸身（二錢）　香附（三錢）　新會（一錢）　白茯苓（三錢）</p>
<p>加穀殼三錢，刀豆子二粒。</p>
<p>（案5）肝為先天，沖帶皆為所主，木亢乘土，虛邪結痞，營絡阻滯，八月愆期，去秋起患陰瘧，現雖已至，肝脾益虧，日後漸恐腹滿。右脈略澀，左見虛弦。不必急於通經，健脾養肝，俾得漸復，平日忌服酸冷等物，並戒氣惱。</p>
<p>於術（一錢半）　桂枝（四分）　當歸（二錢）　柴胡（六分）　香附（三錢）　棗仁（三錢）　生耆（二錢）　艾絨（一錢）　白芍（一錢半）　茯神（三錢）　陳皮（一錢）　生地（砂仁炒四錢）</p>
<p>加煨姜二片，玫瑰花二朵。</p>
<p>（案6）肝邪侮土，宿痞作脹，腹大漸堅。脾陽本虛，素日操煩，營液亦耗，肝脾之陽為氣，而陰即血，血足以滋養則肝柔，而脾土亦安。擬方營氣並補，參用溫疏之品。</p>
<p>砂仁炒熟地（五錢）　肉桂（三分）　香附（二錢）　澤瀉（一錢半）　茯苓（三錢）　西潞黨參（三錢）　當歸（二錢）　遠志（一錢）　懷膝（一錢半）　新會（一錢）</p>
<p>加佛手五分，淡竹葉一錢半。</p>
<p>（案7）肝邪結痞，侮土作痛，甚則嘔逆，木托根於土，土弱則木病，則侮土，右脈大而見濡，左部亦弱，並無弦急之象。此係積勞內傷，營氣二虧，木失養所致，惟已病多經年，急切不能見效。擬以溫養之劑扶脾柔肝，濟以恆力，更能頤養，或可漸次就痊也。</p>
<p>黨參（三錢）　茯神（三錢）　乾薑（五分）　吳萸（三分）　鬱金（一錢）　肉桂（三分）　陳皮（一錢）　炙草（五分）　木香（五分）　杞子（三錢）</p>
<p>加秫米。</p>
<p>（案8）柴，左。胃氣素旺，過食易傷，夏秋不無暑濕，中脘結痞，氣陷下趨，則便泄成利，脅腹掣痛，左脈弦，右沉實。土弱木亢，消補參用，佐以辛溫升降之品。</p>
<p>於術（一錢半）　乾薑（五分）　柴胡（七分）　陳皮（一錢）　茯苓（二錢）　澤瀉（一錢半）　香附（三錢）　川樸（一錢）　吳萸（三分）　毛術（一錢半）　羌活（一錢半）　枳實（一錢）</p>
<p>加佛手五分，荷蒂二枚。</p>
<p>（案9）營液內虧，血不營筋，因風牽掣，木邪結痞，時或作脹，表虛則多汗，心跳時眩，脈弦促不倫。擬用滋補，專理肝脾之陰。</p>
<p>熟地（六錢）　棗仁（二錢）　甘菊（一錢）　懷膝（一錢半）　蒺藜（三錢）</p>
<p>加胡桃二錢。</p>
<p>（案10）寒熱之後，厥陰氣滯，小腹痞痛，歸於右偏，脈弦緊實者，宜疏。</p>
<p>香附（三錢）　吳萸（三分）　延胡（二錢）　柴胡（六分）　青皮（一錢）　歸尾（一錢半）　炙草（五分）　茯苓（三錢）　枳實（一錢）　麥芽（三錢）</p>
<p>加橘葉、玫瑰花。</p>
<p>（案11）病後未復，肝脾已乏，痞脹腹膨，近兼復感寒熱之後，色黃而泛，脈形浮濡。陰虧內熱，恐其肌削，當加意調攝。</p>
<p>鱉血拌柴胡（六分）　香附（三錢）　山梔（一錢半）　枳實（一錢）　女貞（二錢）　白芍（一錢半）　赤苓（三錢）　楂炭（三錢）　陳皮（一錢）　荷葉（一角）　佛手（五分）</p>
<p>（案12）肝邪結痞，侮土作痛，脈弦而促。氣弱而營液亦虧，酌進滋養。</p>
<p>黨參（三錢）　肉桂（三分）　當歸（二錢）　香附（三錢）　延胡（二錢）　白芍（一錢半）　柴胡（七分）　新會（一錢）　澤瀉（一錢半）　枳殼（一錢半）</p>
<p>加佛手五分。</p>

<h1>十一、嘔吐</h1>
<p>（案1）嘔逆膈痛，肝胃不和也。法當溫補。</p>
<p>半夏（一錢半）　乾薑（五分）　吳萸（三分）　茯苓（三錢）　白芍（一錢半）　智仁（一錢半）　陳皮（一錢）　香附（三錢）　炙草（四分）</p>
<p>（案2）納食嘔吐，脈來細軟，土衰木乘也。宗仲景法。</p>
<p>旋覆花（一錢半）　半夏（一錢半）　陳皮（一錢）　廣藿（一錢半）　烏梅（四分）　代赭石（三錢）　乾薑（三分）　茯苓（三錢）　白芍（一錢半）</p>
<p>（案3）納食即嘔，舌本乾紅。此中氣虛而肝火上衝也。殊非輕恙。</p>
<p>黨參（三錢）　白芍（一錢半）　半夏（一錢半）　山梔（一錢半）　橘白（一錢半）　茯苓（三錢）　代赭石（三錢）　川石斛（三錢）　藿梗（一錢半）　焦穀芽（三錢）</p>
<p>（案4）噦惡脘痛，由肝火挾痰所致。擬溫膽法。</p>
<p>半夏（一錢半）　茯苓（三錢）　鬱金（一錢）　枳實（一錢）　川楝子（二錢）　新會（一錢）　白芍（一錢半）　山梔（一錢半）　決明（四錢）</p>
<p>加薑汁炒竹茹一錢半。</p>
<p>（案5）胃陽中虛，土不培木，肝邪必亢，時或作脹，甚則嘔逆，味酸而苦，右脈浮濡，左促數略弦。培中為主，參用溫疏。</p>
<p>黨參（三錢）　肉桂（三分）　新會（一錢）　茯苓（三錢）　苡米（三錢）　於術（一錢半）　香附（三錢）　乾薑（五分）　杞子（二錢）　益智（一錢半）</p>
<p>加桂圓五枚。</p>
<p>（案6）氣鬱傷中，食入作嘔，阻於胃口之下，脈形濡弱。中焦不應無火，所阻者氣。體弱境難，恐其不健。</p>
<p>人參（一錢）　橘白（一錢）　川貝（二錢）　柏子（二錢）　白芍（一錢半）　鬱金（一錢）　茯神（三錢）　郁李仁（二錢）　白檀香（一錢）</p>
<p>（案7）向患痰喘，近兼嘔逆，胃氣大虛，納食減少，脈形見澀。暫擬和降。</p>
<p>黨參（三錢）　半夏（一錢半）　蔞皮（三錢）　枳殼（一錢半）　茯苓（三錢）　旋覆（一錢半）　橘紅（一錢）　赭石（三錢）　杞子（二錢）　白檀香（一錢）</p>
<p>（案8）納減嘔逆，胃氣中虛，土不生金，兼患咳嗆，神倦色悴，脈來濡弱。酌培補，冀其漸復。</p>
<p>黨參（三錢）　歸身（一錢）　茯神（三錢）　橘紅（一錢）　百合（一錢）　川斛（三錢）　五味（三分）　生耆（二錢）　杞子（二錢）</p>
<p>加胡桃二錢，湘蓮七粒。</p>
<p>（案9）瘧後未復，木邪剋土，中氣受傷，胃陰亦耗，痞脹作嘔，舌中脫液，脈形濡細。恐其中滿。</p>
<p>熟地（五錢）　杞子（二錢）　新會（一錢）　茯神（三錢）　蔞皮（三錢）　肉桂（三分）　香附（三錢）　烏梅（四分）　枳殼（一錢半）</p>
<p>加刀豆子二粒，玫瑰花二朵。</p>

<h1>十二、噫噯</h1>
<p>（案1）吞酸噯氣，木邪侮士也。恐久延成格。</p>
<p>川連（三分）　半夏（一錢半）　白芍（一錢半）　赭石（三錢）　乾薑（五分）　陳皮（一錢）　茯苓（三錢）　藿梗（一錢半）　炙草（五分）</p>
<p>（案2）噫氣吞酸，中虛濁逆也。</p>
<p>白朮（一錢半）　半夏（一錢半）　乾薑（四分）　全福（一錢半）　益智仁（一錢半）　白芍（一錢）　陳皮（一錢）　茯苓（三錢）　赭石（三錢）</p>
<p>（案3）肝膽鬱熱，噯氣吞酸。暫用左金法。</p>
<p>川連（薑汁炒）（三分）　半夏（一錢半）　生芍（一錢半）　鬱金　吳萸（三分）　陳皮（一錢）　川楝子（二錢）　茯苓（三錢）　鹽水煅石決明</p>

<h1>十三、胸痹</h1>
<p>（案1）胸次作痛，六脈模糊。乃由濕痰所阻，清陽不運也。仿平胃法。</p>
<p>生茅朮（一錢半）　新會（一錢）　蔞皮（二錢）　杜蘇子（三錢）　半夏（一錢半）　厚朴（一錢）　乾薑（五分）　赤苓（三錢）　苦杏仁（二錢）</p>
<p>（案2）胸悶作痛，短氣，脈沉。此屬清陽失展，氣機不利也。宗《金匱》法。</p>
<p>全瓜蔞（二錢）　薤白（二錢）　厚朴（一錢）　桂枝（四分）　新會皮（一錢）　枳實（一錢）　半夏（一錢半）　乾薑（五分）</p>
<p>（案3）胸次作痛，痛久入絡，恐有瘀滯。暫用疏通。</p>
<p>歸鬚（一錢半）　炒桃仁（三錢）　瓜蔞皮（三錢）　鬱金（一錢）　炒蘇子（三錢）　延胡（二錢）　新會皮（一錢）　炒川楝子（二錢）　瓦楞子（煅，三錢）</p>
<p>加新絳屑四分，青蔥管尺許。</p>
<p>（案4）憂鬱不舒，生陽日窒，胸痹嘔逆。惟恐成絡。</p>
<p>旋覆（一錢半）　半夏（一錢半）　橘白（一錢）　益智仁（一錢）　瓜蔞皮（三錢）　赭石（三錢）　乾薑（五分）　鬱金（一錢）　炒白芍（二錢）</p>

<h1>十四、哮喘</h1>
<p>（案1）喘逆自汗，脈數無力。此陰涸陽浮，氣衰失納也。法當收攝固元。</p>
<p>炒熟地（五錢）　北五味（三分）　麥冬（二錢）　橘白（一錢）　懷山藥（二錢）　甘枸杞（二錢）　懷膝炭（一錢半）　萸肉（一錢半）　茯苓（三錢）</p>
<p>加胡桃肉三錢。</p>
<p>（案2）肺腎交虛，多痰喘逆。仿金水六君法。</p>
<p>大熟地（五錢）　煅牡蠣（四錢）　半夏（一錢半）　茯苓（三錢）　懷山藥（二錢）　制於術（一錢半）　懷膝炭（一錢半）　橘紅（一錢）　川貝（一錢半）　炒蘇子（三錢）</p>
<p>加紫衣胡桃二枚。</p>
<p>（案3）脈沉氣喘，背冷腰痛。肺腎虛寒也。法當溫補。</p>
<p>炒熟地（五錢）　制香附（二錢）　半夏（一錢半）　橘白（一錢）　補骨脂（二錢）　甘枸杞（二錢）　懷牛膝（一錢半）　胡桃肉（二枚）　沉香（磨沖，四分）　炒蘇子（三錢）</p>
<p>（案4）舉動喘促，脈來細軟。此屬元海無根，氣逆上泛，理宜補納。</p>
<p>炒熟地（五錢）　川貝母（二錢）　牡礪（四錢）　甘枸杞（二錢）　橘白（一錢）　西黨參（三錢）　懷牛膝（一錢半）　青鉛（一兩）　懷山藥（二錢）　茯苓（三錢）</p>
<p>加胡桃肉三錢。</p>
<p>接方：</p>
<p>中熟人參（一錢）　熟地（五錢）　於術（一錢半）　麥冬（二錢）　茯苓（三錢）　北五味（三分）　牛膝（一錢半）　杞子（二錢）　橘白（一錢）</p>
<p>（案5）喘急多痰，右脈弦滑，中氣虛而停飲上逆也。法當燥土祛邪。</p>
<p>炒茅朮（一錢半）　炒冬朮（一錢半）　半夏（一錢半）　橘紅（一錢半）　茯苓（三錢）　煅牡蠣（四錢）　炒蘇子（二錢）　苦杏仁（三錢）</p>
<p>（案6）杜，左。凡痰喘之症。風寒必由肺俞而入，伏邪最深。肺主表，表虛則外邪易感，肅令不降，氣升喘急。發時宜疏降，平復時宜培補，擬兩方酌進。</p>
<p>生耆（二錢）　麥冬（二錢）　川貝（二錢）　玉竹（二錢）　杏霜（三錢）　熟地（五錢）　橘紅（一錢）　百合（二錢）　杞子（二錢）　懷膝（一錢半）　胡桃（三錢）</p>
<p>又　此方發時服：</p>
<p>防風（一錢半）　桑皮（二錢）　橘紅（一錢）　杏仁（三錢）　款冬花（三錢）　象貝（三錢）　枳殼（一錢半）　蔞仁（三錢）　前胡（一錢）</p>
<p>加沉香三分。</p>
<p>（案7）陳，右。脾陽中虛，土不生金，肅令不降，咳痰喘急，兩足漸腫，脈來細澀不弦。肺主高原，脾主中州，而出納則腎主之。擬方先從氣分調治。</p>
<p>高麗（一錢）　乾薑（五分）　橘紅（一錢）　茯苓（三錢）　澤瀉（一錢半）　於術（一錢半）　附子（七分）　懷膝（一錢半）　桑皮（三錢）　沉香（三分）</p>
<p>（案8）肺主金，惡燥，金弱則腎亦虛。表屬肺，虛則易感，咳嗆多痰，感邪發作，近乎哮喘。此症難於脫根，邪由俞穴而入，其痰有窠，非藥力所能達也。素體不足，脈見虛弦。肺腎兼治。</p>
<p>熟地（五錢）　川貝（二錢）　麥冬（二錢）　蛤粉（四錢）　浮石（三錢）　洋參（一錢半）　橘紅（一錢）　蔞仁（三錢）　杏霜（三錢）</p>
<p>加梨汁乙匙。</p>
<p>（案9）肺陰內虧，咳痰喘急，有感即發。此症由肺俞感邪，頑痰結窠，急切難效。清金為主，參用疏解。</p>
<p>生耆（一錢）　桑皮（二錢）　橘紅（一錢）　蔞皮（三錢）　茯苓（三錢）　浮石（三錢）　冬肉（二錢）　川貝（二錢）　蘇子（三錢）　防風（一錢半）　杏霜（三錢）　沉香（三分）</p>
<p>（案10）祝，左。肺主金，金為秋令，清肅下行者也。真陰本虧，虛火上炎，肺受其爍，兼外邪，起患喘急，愈發愈密，痰熱上蒸，有升無降，所謂金苦氣上逆也。脈數右更浮。金為水母，益氣為主，佐以涼泄。</p>
<p>人參（四分）　石膏（四錢）　橘紅（一錢）　浮石（三錢）　茯苓（三錢）　川貝（二錢）　洋參（一錢半）　牡蠣（四錢）　杏霜（三錢）</p>
<p>以梨汁磨沉香三分。</p>
<p>（案11）陶，右。肺俞感寒，起患痰喘，近發益密，表虛則外感易入，氣弱則頑痰日蒸，發則上逆，脈形濡弱。現當平復，益氣滋陰，冀得希發。</p>
<p>生耆（二錢）　川貝（二錢）　杏霜（三錢）　橘紅（一錢）　玉竹（二錢）　麥冬（二錢）　當歸（二錢）　蘇子（三錢）　蔞皮（三錢）　白芍（一錢半）</p>
<p>加枇杷葉二片。</p>

<h1>十五、痰</h1>
<p>（案1）痰火內憂，心悸不寧。治以清熱疏郁，佐以滌痰。</p>
<p>川連（五分）　辰砂拌麥冬（二錢）　炒棗仁（三錢）　茯神（三錢）　橘紅（一錢）　半夏（一錢半）　孔石菖蒲（一錢）　炒枳實（一錢）　鬱金（一錢）</p>
<p>加九孔石決明五錢。</p>
<p>（案2）肝風挾痰。肢麻頭暈，右脈弦數。惟恐僕跌。</p>
<p>羚羊角（一錢）　法半夏（一錢半）　橘紅（一錢）　歸身（一錢半）　生白芍（一錢半）　白蒺藜（三錢）　石決明（五錢）　杏仁（三錢）　牛膝（一錢半）</p>
<p>加竹茹五分。</p>
<p>（案3）胸次作脹，甚則嘔逆。此濕痰留滯，上干清竅也。宗平胃法。</p>
<p>生毛術（一錢半）　半夏（一錢半）　乾薑（五分）　萊菔子（一錢半）　廣藿（一錢半）　製厚朴（一錢半）　赤苓（三錢）　橘紅（一錢）　苦杏仁（三錢）</p>
<p>（案4）中虛積濕，濕甚生痰，陽氣日衰，四肢厥冷。仿《金匱》苓薑朮桂湯。</p>
<p>炒毛術（一錢半）　乾薑（五分）　厚朴（一錢）　橘紅（一錢）　川桂枝（四分）　半夏（一錢半）　赤苓（三錢）　炒枳殼（一錢）</p>
<p>（案5）脾胃氣虛，濕痰中積，附於皮膜之間，流注脈絡。現當濕令，以益氣為主，參用疏滌。</p>
<p>於術（一錢半）　毛術（一錢半）　蔞皮（三錢）　蘇子（三錢）　當歸（二錢）　枳殼（一錢半）　黨參（三錢）　半夏（一錢半）　乾薑（五分）　茯神（三錢）　生耆（二錢）　新會（一錢）清氣化痰丸（五分）</p>
<p>（案6）濮，左。脾胃氣虛，土不生金，濕痰作嗆，近兼嘈雜，此胃中虛火爍津，所吐之痰皆胃汁也。脈形浮大。擬溫潤之劑，益氣生陰。</p>
<p>黨參（三錢）　杞子（三錢）　炙耆（二錢）　柏仁（三錢）　新會（一錢）　熟地（五錢）　炙草（五分）　懷膝（一錢半）　益智　百合（三錢）</p>
<p>加沉香三分。</p>
<p>（案7）腎陰下虛，水不滋木，木火偏亢，虛痰結核，現已潰膿，右耳出水，脈左弦數，右澀。素體有濕，火必兼風，蒸熱上升。擬方滋攝。</p>
<p>熟地（五錢）　麥冬（二錢）　龜板（五錢）　澤瀉（一錢半）　茯神（三錢）　象貝（三錢）　丹皮（二錢）　首烏（三錢）　女貞　黃柏（一錢半）　橘紅（一錢）　桑椹（三錢）　地慄　冬瓜子（三錢）</p>
<p>（案8）脾虛多痰，脈絡壅滯，肝木不達，引動內風，風與痰凝，清陽內陷，症發為癲。此與陰維所發異而實同，脈濡數僕數。中無實火，益氣為主。</p>
<p>人參（一錢）　半夏（一錢半）　乾薑（五分）　茯神（三錢）　蒺藜（三錢）　龍眼肉（五枚）　棗仁（三錢）　枳實（一錢）　遠志（一錢）　橘紅（一錢）　香附（三錢）　秫米（三錢）</p>
<p>（案9）向患痰火，肺氣本虛，金不制木，肝邪偏亢，左脅掣痛，連及腰脊，脈形浮濡。擬用培補，參以宣絡。</p>
<p>生耆（二錢）　歸尾（一錢半）　桂枝（五分）　橘紅（一錢）　枳殼（一錢半）　香附（三錢）　懷膝（一錢半）　全福（一錢半）　半夏（一錢半）　茯苓（三錢）　沉香片（沖，三分）</p>

<h1>十六、痰飲</h1>
<p>（案1）痰飲上泛，納食艱運，中下焦陽微也。脈象沉弱不揚。治以通陽滌飲法。</p>
<p>炒毛術（一錢半）　淡乾薑（五分）　茯苓（三錢）　製半夏（一錢半）　益智仁（一錢）</p>
<p>接方：</p>
<p>黨參（一錢半）　毛術（一錢半）　乾薑（五分）　橘紅（一錢）　茯苓（三錢）　白朮（一錢半）　川烏（八分）　半夏（一錢半）　澤瀉（一錢半）</p>
<p>（案2）肝屬木，為風，為火，主筋，托根土中，藉血以滋脾土。先虛，起患積飲。土弱則木不榮，藏血少則槁，虛火妄動，筋燥則牽掣，氣升為眩，上盛下虛，脈細澀而濡，右部略弦，積年既久，非尋常草木之力所能速效。木之生也土，須潤澤，而非春氣之溫則不萌，雖生於水，而實藉所藏之營血以養。故治木之要，不外培土養陰。木能剋土，中陽必虧，故必佐以辛溫，平時更須調飲食，慎喜怒，氣得平。雖不脫根，自可漸復。</p>
<p>砂仁炒熟地（五錢）　歸身（一錢半）　半夏（一錢半）　甘菊（一錢）　枸杞（三錢）　羌活（一錢半）　炙草（五分）　杜仲（二錢）　西潞黨參（二錢）　於術（一錢半）　茯神（三錢）　木瓜（一錢半）　橘紅（一錢）　澤瀉（一錢半）　乾薑（五分）香附（三錢）</p>
<p>（案3）中虛積飲，肝風時動。擬培土養營。</p>
<p>於術（一錢半）　半夏（一錢半）　乾薑（五分）　枳實（一錢）　苡仁（三錢）　黨參（二錢）　新會（一錢）　枸杞（三錢）　茯神（三錢）　蒺藜（三錢）</p>
<p>加秫米（三錢）。</p>
<p>（案4）清晨吐水，乃覺酸，此名懸飲，猶水之瀑布也。胃虛氣弱，濕積不化，按之作水喜，其中有窠，藥難徑達，色白而浮，脈左虛弦，右濡。擬用培補滌飲等法。</p>
<p>黨參（四錢）　半夏（一錢半）　香附（七分）　茯苓（三錢）　枳殼（一錢半）　豬苓（三錢）　於術（一錢半）　乾薑（五分）　橘紅（一錢）　甘遂（五分）　炙草（三分）　秫米（四錢）　佛手（五分）</p>

<h1>十七、瘧疾</h1>
<p>（案1）脾陽中虛，氣弱則寒，土不生金，肺氣亦弱，向患喘咳，痰滯上膈，本症如此。春夏以來，感受外邪，曾發寒熱，元虛未復，餘邪歸於三陰，從少陽發，起患陰瘧，驟不能止，色青略瘦，邪不甚重，正氣已虛，脈澀略弦，右部未和，胃氣漸復。此方補氣和營，參以辛溫。另開方專治瘧。</p>
<p>人參（一錢）　生綿耆（二錢）　法半夏（一錢半）　炒於術（一錢半）　酒炒白芍（一錢半）　茯神（三錢）　酒當歸（二錢）　細桂枝（五分）　新會皮（一錢）　川貝母（一錢半）　制香附（七分）　生薑（二片）　棗（四枚）</p>
<p>又方　風寒外感，深入陰分，寒熱發瘧，從少陽出，營衛不和，現已深秋，陰氣漸旺，驟不能止。此方和解，參小柴胡法。</p>
<p>人參（一錢）　制川樸（一錢）　法半夏（一錢半）　煨草果（六分）　炒柴胡（八分）　茯苓（三錢）　酒炒當歸（二錢）　細桂枝（四分）　新會皮（一錢）　川貝母（二錢）　炒枳殼（一錢半）　生薑（二片）　棗（四枚）</p>
<p>（案2）陰瘧，寒熱已不準期，營氣並虧，驟不能復，面黃體軟，舌乾少液，納減時嘔，脈形濡弱。當用培補。</p>
<p>生綿耆（二錢）　炒於術（一錢半）　制香附（七分）　炒枳殼（一錢半）　乾薑（五分）　茯苓（三錢）　酒炒當歸（二錢）　煨草果（六分）　焦白芍（一錢半）　大腹皮（一錢半）　新會（一錢）　大棗（四枚）</p>
<p>（案3）始由暑濕鬱蒸，寒熱發疹，以致結毒潰膿，真元已虧，自後連次發瘧，至今未止。瘧歸少陽，而寒熱則由營衛，日久脾虛，色黃而浮。肢節痠麻，汗出不禁，嘈雜能食，脈隨寒熱為緊數，總之虛弦而促。氣弱而營液亦耗，有虛無實，急宜培補。</p>
<p>人參（一錢）　於術（一錢半）　生耆（二錢）　炙草（五分）　茯苓（三錢）　歸身（二錢）　桂枝（五分）　棗仁（二錢）　新會（一錢）　大棗（四枚）</p>
<p>（案4）向患咳嗆，去秋由寒熱轉陰瘧，至今未止。冬春感寒，嗆亦加劇。入夏來，諸恙略減，胃氣能納，即發熱時亦不疲乏。惟金不生水，腎陰先虧，水不生木，肝陰亦弱。瘧為少陽之邪，與厥陰同部，久瘧必虛，勢不可散，惟有和理營衛而已。再將柔潤之品滋養金水，待其自復，脈形濡細，左部略數，並無虛急之象。總之，宜補不宜攻。</p>
<p>參本體以合見症，不能執古也。</p>
<p>熟地（五分）　川貝（一錢）　生耆（二錢）　當歸（二錢）　丹皮（二錢）　茯神（三錢）　麥冬（二錢）　鱉甲（四錢）　桂枝（四分）　橘紅（一錢）　荷葉（一角）　枇杷葉（二片）</p>
<p>（案5）少陽瘧邪，因腠理致密，汗不得泄，失表內陷，寒熱每日遞遲，發則煩躁，胃不納穀，延至二十餘日，伏邪漸深，胃中津液被爍，舌苔乾紅脫液，邪未出而正先傷矣。汗下二法既不能施，又無實熱可清，擬先補氣生陰，進生脈法。雖尚未平安，而舌苔不化，瘧亦不減，診脈左關尺微弦，右關見弱，穀氣太少。方書云：有胃氣則生。目前惟以養胃為主，有胃氣，然後能生津液，亦可攻邪。擬方候高明酌用。</p>
<p>人參（一錢）　桂枝（四分）　麥冬（二錢）　鮮斛（三錢）　茯苓（三錢）　白芍（一錢半）　柴胡（六分）　甘草（五分）　橘白（一錢）</p>
<p>荷葉露、藿香露和河水煎八分服。</p>
<p>又方　瘧後營氣二虧，心、肝、脾三臟失養，浮陽上升，清濁倒置，症見心煩健忘，頭痛耳鳴，左脈虛弦，右關較大。心藏神，肝藏魂，虛則神魂不安，擬以養心為主。</p>
<p>人參（一錢）　遠志（一錢）　川連炒丹參　鹽水炒懷膝　桂心　棗仁（三錢）　橘紅（一錢）　辰砂拌麥冬炒黑歸身　龍眼</p>
<p>另服珠粉五分，琥珀屑五分。</p>
<p>（案6）暑濕外感，寒熱發瘧，初起間日，後轉三陰，現在外象已輕，神倦色黃，舌光脫液，痰隨氣湧，胃不思納，右脈少衝和之氣，左更濡弱。正氣先虧，久而津液亦耗。濕傷脾，暑傷氣。古人於暑症皆用生脈，即治濕亦用健脾升陽。姑擬數味，高年虛乏過甚，恐難為力耳。</p>
<p>人參（一錢）　生綿耆（二錢）　橘紅（一錢）　炒懷膝（一錢半）　麥冬（二錢）　五味子（三分）　茯神（三錢）　沉香片（三分）</p>
<p>（案7）陰瘧寒熱，肝陰內傷，絡熱動血，脈弦而數。參一柴胡法。</p>
<p>生地（四錢）　小樸（一錢）　柴胡（六分）　羚角（一錢半）　茯神（三錢）　當歸（二錢）　黃芩（一錢半）　新會（一錢）　丹皮（二錢）　荷葉（一角）　茅根</p>
<p>（案8）久瘧傷脾，色黃而脈虛弦，陽弱則陰無所附。擬用溫補，不心專治少陽。</p>
<p>熟地（五錢）　生耆（二錢）　附子（七分）　新會（一錢）　杜仲（二錢）　黨參（二錢）　當歸（二錢）　桂枝（四分）　澤瀉（一錢半）　大棗（四枚）　胡桃（二枚）</p>
<p>（案9）陰瘧淹久，脈形濡弱。陽衰不能衛外，中氣亦弱。擬用溫理。</p>
<p>黨參（二錢）　當歸（二錢）　柴胡（八分）　半夏（一錢半）　枳殼（一錢半）　小樸（一錢）　桂枝（四分）　陳皮（一錢）　茯苓（三錢）</p>
<p>加薑、棗。</p>
<p>（案10）肝陰內虧，瘧久不止，血隨火升，舉動鼻衄，左脈略弦，右濡。擬用填補，不專治瘧。</p>
<p>熟地（五錢）　歸身（二錢）　鱉血炒柴胡（六分）　炒丹參（二錢）　小樸（一錢）　茯苓（三錢）　制首烏（三錢）　炒白芍（一錢半）　威靈仙（二錢）　黃芩（一錢）　新會（一錢）荷葉　毛根（四錢）</p>
<p>（案11）陰瘧淹久，現雖截止，而餘邪未清。營液素虧，肝脾失養，瘧後氣弱，而營益耗。舌中脫液，宿痞作痛，甚則嘔逆，肌削色黃，脈形濡細。恐其中滿，培中為主，參用疏達。</p>
<p>黨參（二錢）　香附（三錢）　小樸（一錢）　新會（一錢）　蜜炙乾姜（五分）　歸身（二錢）　柴胡（六分）　廣藿（二錢）　茯神（三錢）　穀芽（三錢）　刀豆子（二粒）</p>
<p>（案12）陰瘧淹久，肝陰內虧，寒重熱輕，心跳頭痛，脈來弦細。和營兼泄少陽。</p>
<p>高麗（一錢）　柴胡（六分）　當歸（一錢半）　黃芩（一錢半）　茯苓（三錢）　炒白芍（一錢半）　制小樸（一錢）　陳皮（一錢）　首烏（三錢）</p>
<p>加薑、棗。</p>
<p>（案13）瘧久傷陰，膈脹煩渴。</p>
<p>青蒿（一錢）　藿香（一錢半）　赤苓（三錢）　新會（一錢）　瓜蔞皮（三錢）　鬱金（一錢）　白芍（一錢半）　山梔（一錢半）　通草（一錢）　冬瓜子（三錢）</p>
<p>接方：</p>
<p>青蒿　鱉甲（四錢）　新會（一錢）　藿梗（一錢半）　半夏（一錢半）　赤苓（三錢）　石斛（三錢）　白芍（一錢半）　米仁（三錢）　桑葉（二錢）</p>
<p>（案14）惡寒內熱，不時自汗。症屬類瘧，培本為要。</p>
<p>生耆（二錢）　牡蠣（四錢）　煨姜（二片）　川石斛（三錢）　陳皮（一錢）　制烏（三錢）　白芍（炒）（一錢半）　紅棗（四枚）</p>
<p>（案15）久瘧不已，咳逆盜汗，色脈少神。殊非輕候。</p>
<p>生耆（二錢）　牡蠣（四錢）　麥冬（二錢）　川貝（二錢）　茯神（三錢）　橘紅（一錢）　首烏（三錢）　棗仁（三錢）　桑葉（一錢半）　沙參（二錢）　紅棗（四枚）</p>
<p>（案16）瘧後作瀉，脘痞腹痛，此屬暑濕，穢濁內傷氣分。議與正氣法。</p>
<p>藿香（一錢半）　炙草（五分）　蘇梗（一錢半）　半夏（一錢半）　赤苓（三錢）　厚朴（一錢）　白芍（一錢半）　澤瀉（一錢半）　廣皮（一錢）　佩蘭葉（二片）</p>
<p>（案17）暑濕傷氣，寒熱，腹痛兼脹，脈不條達。太陰瘧也。</p>
<p>藿香（一錢半）　大豆卷（四錢）　澤瀉（一錢半）　米仁（三錢）　半夏（一錢半）　厚朴（一錢）　瓜蔞皮（三錢）　赤茯（三錢）　陳皮（一錢）　六一散（三錢）</p>

<h1>十八、瀉痢</h1>
<p>（案1）久瀉不已，繼之腹脹，食減，此脾腎陽微也。法當溫補。</p>
<p>白朮（一錢半）　熟附（七分）　炮姜（五分）　肉果（七分）　補骨脂（二錢）　半夏（一錢半）　白芍（一錢半）　廣皮（一錢）茯苓（三錢）　煨木香（五分）</p>
<p>（案2）久瀉不止，色脈少神，此脾腎陽衰，清不升也。殊非輕恙。</p>
<p>黨參（二錢）　茯神（三錢）　菟絲子（三錢）　廣皮（一錢）　白芍（一錢半）　於術（一錢半）　炮姜（五分）　煨木香（五分）　炙草（五分）　乾荷蒂（二枚）</p>
<p>複方：</p>
<p>黨參（二錢）　煨肉果（七分）　補骨脂（二錢）　炮姜（五分）　茯苓（三錢）　於術（一錢半）　五味子（三分）　炙甘草（五分）　炒白芍（一錢半）</p>
<p>（案3）過食不能運化，非脹即瀉，乃胃強脾弱也。法當溫補己土。</p>
<p>黨參　山藥　白芍　菟絲子（各三錢）　木香（五分）　於術　扁豆　炮姜　新會皮（一錢）　茯苓（三錢）　紅棗（四枚）</p>
<p>（案4）暑濕內傷氣分，腹痛紅痢，延為腹脹，減食。中容邪邪，病勢非輕。</p>
<p>廣皮（一錢）　赤苓（三錢）　藿香（一錢半）　銀花（五分）　半夏（一錢半）　於術（一錢半）　澤瀉（一錢半）　白芍（一錢半）　木香（五分）　佛手（五分）</p>
<p>（案5）濕熱內蒸，腹痛下痢。暫用香連法。</p>
<p>吳萸炒川連（三分）　木香（五分）　厚朴（一錢）　赤苓（三錢）　藿香（一錢半）　六一散（三錢）　炒銀花（五錢）廣皮（一錢）　白芍（一錢半）　佩蘭（二片）</p>
<p>（案6）由瘧轉痢，痢久傷陰。</p>
<p>於術（一錢半）　熟地炭（五錢）　歸身炭（二錢）　白芍（一錢半）　茯苓（三錢）　炙草（五分）　炒柴胡（六分）　炙升麻（四分）　陳皮（一錢）　紅棗（四枚）</p>
<p>（案7）久痢延至腹脹，六脈細軟，陰陽兩傷也。必須溫補。</p>
<p>黨參（二錢）　熟附（七分）　廣皮（一錢）　補骨脂（二錢）　茯苓（三錢）　於術（一錢半）　白芍（一錢半）　炮姜（五分）　車前子（三錢）　澤瀉（一錢半）</p>
<p>（案8）久痢脈微，命陽衰也。若不急進補，惟恐延成腫脹。</p>
<p>黨參（二錢）　白朮（一錢半）　茯苓（三錢）　炮姜（五分）　補骨脂（二錢）　白芍（一錢半）　山藥（二錢）　廣皮（一錢）　五味子（三分）</p>
<p>（案9）久痢不止，下體畏冷。此陰陽之氣交傷也，屬休息重候。</p>
<p>白朮（一錢半）　熟地炭（四錢）　枸杞（二錢）　鹿角霜（二錢）　煨肉果（七分）　茯苓（三錢）　煨木香（五分）　白芍（一錢半）　補骨脂（二錢）</p>
<p>（案10）痢久傷及腎陰，法當固攝下焦為治。</p>
<p>熟地炭（五錢）　赤石脂　山藥（二錢）　白芍（一錢半）　阿膠（二錢）　制於術（一錢半）　禹餘糧　枸杞（二錢）　五味子（三分）　炙升麻（四分）</p>
<p>（案11）濕熱內侵，痛瀉，脈數。</p>
<p>厚朴（一錢）　川連（三分）　赤苓（三錢）　白芍（一錢半）　生茅朮（一錢半）　藿香（一錢半）　陳皮（一錢）　澤瀉（一錢半）</p>
<p>（案12）症屬痢瘧，寒熱有往來之勢，胸悶嘔逆，舌糙白，不渴，向患頭風，痛歸左偏，脈弦右甚，似非所宜，營液素虧，驟不能補。姑擬和解太陽兼少陽治。</p>
<p>制中樸（一錢）　細桂枝（三分）　廣藿香（一錢半）　酒炒歸身（二錢）　薑汁炒山梔（一錢半）　茯苓（三錢）　炒毛術（七分）　柴胡（七分）　新會皮（一錢）　炒枳殼（一錢半）　炒荊芥（一錢半）　羌活（一錢半）　姜（二片）</p>
<p>（案13）脾虛挾濕，營液亦耗，近因外感，起患下痢，暑邪挾暑飲，令積寒氣，陷下焦，脾土肌肉既弱，不能達邪，脈形濡弱。先以培中為主，接進疏化之法。</p>
<p>人參（一錢）　於術（一錢半）　生耆（二錢）　茯苓（三錢）　陳皮（二錢）　炮姜（五分）</p>
<p>加蓮房。</p>
<p>又方　暑濕傷脾，氣弱不化，茶瓜之冷，由面之消，中焦阻滯，起患下痢，日數十行，裡急後重，舌黃而膩，脈右濡左不弦而澀。凡痢皆因氣陷，今脾陽既虛，不能達邪。先培補，清升則濁降，擬用疏化之品，此方主之。</p>
<p>人參（八分）　川樸（一錢）　羌活（一錢半）　煨葛（一錢）　廣藿（一錢）　茯苓（三錢）　萹蓄（一錢半）　毛術（一錢）　建曲（二錢）　川芎（一錢）　陳皮（一錢）　枳殼（一錢半）　腹皮（一錢半）　荷蒂二枚　煨姜（二片）</p>
<p>又方　脾胃兩虛，起患下痢，大勢已減，胃亦漸開，時覺嘈雜，中虛氣之虛可知。腎為胃關，脾主中州，暑濕之邪雖未淨，然不培本原，徒事疏化，斷不能定也。右脈虛弱，沖和之氣自在，左部略大。擬用培補，補則清陽自升，略參疏品。</p>
<p>砂仁炒熟地（五錢）　生耆（二錢）　棗仁（三錢）　秦皮（二錢）　炮姜（五分）　陳皮（一錢）　萹蓄（一錢半）　人參（一錢）　於術（一錢半）　山藥（二錢）　升麻（三分）　苡仁（三錢）　茯苓（三錢）　蓮房</p>
<p>（案14）暑濕傷脾，瘧後兼利，患症經年，大便仍泄，肌削色黃，食不甘味，脾土中虛，清陽下陷，脈促數而弦，尚有鬱火。培土為主，參用疏達。</p>
<p>黨參（一錢）　川連（三分）　半夏（一錢半）　陳皮（一錢）　羌活（一錢半）　穀芽（三錢）　於術（一錢半）　炮姜（五分）　木香（五分）　茯苓（三錢）　煨葛（一錢半）　苡米（三錢）</p>
<p>（案15）暑濕蒸熱，因瘧轉痢，氣滯於下，裡急後重，舌白漸黃，右脈略數。升清為主。</p>
<p>人參（一錢）　荊芥（一錢半）　新會（一錢）　白芍（一錢半）　銀花炭（五錢）　川連（三分）　煨葛（一錢半）　苡米（三錢）　萹蓄（一錢半）　蓮房</p>
<p>（案16）心之積曰伏梁，腹痛經阻，近兼下痢。姑從肝脾疏理，後當攻積。</p>
<p>冬朮（一錢半）　吳萸炒川連（三分）　艾絨（一錢）　楂肉（三錢）　茯苓（三錢）　小樸（一錢）　乾薑（五分）　陳皮（一錢）　白芍（一錢半）　佛手（五分）　荷蒂（十一枚）</p>
<p>（案17）脾虛下痢，久必傳腎，腎氣素虧，關門不固，脈來見濡，左略弦。擬用培補，多服見效。</p>
<p>砂仁炒熟地（五錢）　杞子（二錢）　炮姜（五分）　新會（一錢）　扁豆（三錢）　冬朮（一錢半）　山藥（二錢）　茯苓（三錢）　苡米（三錢）　荷蒂（二枚）　穀芽（三錢）</p>
<p>（案18）腎為胃關，實主二便，久痢脾虛，氣陷於下，少腹增痛，脈見虛弦。擬用溫攝。</p>
<p>炒熟地（五錢）　山藥（二錢）　澤瀉（一錢半）　新會（一錢）　肉桂（三分）　黨參（二錢）　菟絲（三錢）　白芍（一錢半）　木香（五分）　荷蒂（二枚）</p>
<p>（案19）便泄淹久，時或帶血，肛門作痛，此屬臟毒，由脾肺氣虛下陷。脈形濡弱。參真人養胃法。</p>
<p>高麗（一錢）　炮姜（五分）　歸身（二錢）　肉果（七分）　白芍（一錢半）　新會（一錢）　於術（一錢半）　木香（五分）　訶子（六分）　澤瀉（一錢半）　茯神（三錢）　粟殼（一錢半）</p>
<p>（案20）夏秋暑濕鬱久不泄，入冬又感寒邪，歸於小腸，發為陰瘧，瘧止患痢，時或帶紅，脾虛則氣陷。凡餘邪之蘊於中者，勢必下趨，左脈弦澀。參敗毒及清暑益氣等法，升其清氣，不必純補。</p>
<p>人參（一錢）　川芎（一錢）　羌活（一錢半）　柴胡（七分）　陳皮（一錢）　枳殼（一錢半）　萹蓄（一錢半）　中樸（一錢）　於術（一錢半）　荊芥（一錢半）　茯苓（三錢）　楂肉（三錢）　腹皮（一錢半）　加姜（二片）</p>
<p>（案21）脾命陽衰，火不化土，表陽亦於下焦，便泄淹久，兼之畏風，右脈浮濡。擬方培補，作丸子調理。</p>
<p>人參（一兩）　生耆（二兩）　炙耆（二兩）　菟絲（三兩）　棗仁（三兩）　茯神（三兩）　補骨脂（二兩）　熟地（八錢）　於術（一兩五錢）　新會（一兩）　歸身（二兩）　杜仲（二兩）　蓮肉（二兩）　芡實（二兩）</p>

<h1>十九、雜證案例</h1>
<p>（案1）遍體作酸　瘧後營虛，偏體作酸，兩足為甚，體弱納減，脈形弦細。擬用培養。</p>
<p>生綿耆（二錢）　酒炒歸身（二錢）　宣木瓜（一錢半）　獨活（一錢）　細桂枝（四分）　川斷肉（二錢）　左秦艽（二錢）　冬瓜皮（三錢）</p>
<p>（案2）心腹痛　寒邪阻滯，心腹結痛，脈弦細而緊。擬用溫通。</p>
<p>制香附（三錢）　酒炒歸尾（一錢半）　澤瀉（一錢半）淡乾薑（六分）　焦白芍（一錢半）　淡吳萸（三分）　陳皮（一錢）　炒延胡索（二錢）</p>
<p>（案3）疝氣　寒邪滯於下焦，起患疝氣，少腹結痛，脈來弦細。擬用溫疏。</p>
<p>制香附（三錢）　酒炒歸尾（一錢半）　炒大茴香（一錢）　炒川楝子（一錢半）　淡吳萸（三分）　茯苓（三錢）　廣木香（五分）　官桂（七分）　炒車前子（三錢）　澤瀉（一錢半）　炒枳殼（一錢半）　冬瓜子（三錢）　佛手柑（四分）</p>
<p>（案4）肺虛咳嗆　肺虛不降，咳嗆有痰，體軟納減，脈來細澀。擬用疏理。</p>
<p>生綿耆（三錢）　防風（一錢半）　象貝母（三錢）　炒瓜蔞皮（三錢）　炒枳殼（一錢半）　甜杏霜（三錢）　橘紅（八分）　炒蘇子（三錢）　蜜炙桑皮（二錢）　海浮石（三錢）</p>
<p>（案5）血症　咳嗆淹久，血症時發，兩脅掣痛，脈數而弦。當用清降。</p>
<p>原生地（五錢）　紫菀（二錢）　炒瓜蔞皮（三錢）　海浮石（三錢）　款冬花（二錢）　新絳屑（五分）　全福花（一錢半）　橘紅（一錢）　牡丹皮（二錢）　甜杏霜（三錢）　象貝母（三錢）</p>
<p>（案6）腹滿　肝脾內傷，漸致腹滿，兩足微腫，體軟肌削，舌紅脫液，脈濡，右略弦。擬用溫理。</p>
<p>潞黨參（三錢）　炒冬朮（一錢半）　制香附（三錢）　酒炒歸尾（一錢半）　五味子（四分）　炒懷膝（一錢半）　淡吳萸（二分）　陳皮（一錢）　澤瀉（一錢半）　炒車前子（三錢）茯苓（三錢）　佛手柑（五分）</p>
<p>（案7）積濕　積濕下注，小便短塞作痛，舌白納減，脈來濡細。當用疏理。</p>
<p>炒毛術（一錢半）　法半夏（一錢半）　炒大茴香（一錢半）　炒車前（三錢）　茯苓（三錢）　淡竹葉（一錢半）　川黃柏（一錢）　炒枳殼（一錢半）　大腹皮（一錢半）　陳皮（一錢）澤瀉（一錢半）</p>
<p>又方　小便稍愈，濕邪未清，仍擬疏利。</p>
<p>川黃柏（一錢）　炒枳殼（一錢半）　炒車前（三錢）　澤瀉（一錢半）　黑山梔（一錢半）　木香（五分）　淡竹葉（一錢半）　炒毛術（一錢半）　大腹皮（一錢半）　茯苓（三錢）　木通（八分）　生草梢（四分）　冬瓜皮（三錢）</p>
<p>（案8）外感咳嗆　肺感外風，咳嗆有痰，脈濡。暫擬疏降。</p>
<p>炒蘇子（三錢）　青防風（一錢半）　象貝母（三錢）　甜杏霜（三錢）　橘紅（一錢）　炒枳殼（一錢半）　海浮石（三錢）　茯苓（三錢）　焦全蔞（三錢）　蜜炙桑皮（二錢）　枇杷葉（二片）</p>
<p>（案9）咳嗆失血　勞乏傷氣，時覺體軟，氣不生陰，營液內耗，脈絡失養，久而火動，木旺剋金，起患咳嗆，脅痛失血，宿痞時動，脈來浮濡。擬用培補。</p>
<p>生綿耆（三錢）　麥門冬（二錢）　炒懷膝（一錢半）　全福花（一錢半）　炒黑歸身（一錢半）　茯苓（三錢）　潞黨參（三錢）　五味子（四分）　草鬱金（一錢）　烙煅牡蠣（四錢）橘紅（一錢）　胡桃肉（三錢）</p>
<p>（案10）泄瀉　素無葷血脂膏之養，脾陰先虧，土不培木，肝邪亦亢，侮其所勝，土受木克，益形困之傳化矣。宜先腫而脹，後遂便泄，甚則完穀，小腸為坎之陽火，火衰不化，營衛出於脾，營不能與衛和，時覺潮熱，君火衰則相火亦弱，火不化土，故便泄。右脈略促，少衝和之象；左浮濡，沉部不攝。擬方培補，參以酸辛。</p>
<p>砂仁炒熟地（五錢）　制於術（一錢半）　潞黨參（三錢）　炒棗仁（三錢）　上肉桂（四分）　歸身炭（一錢半）　蟬血炒柴胡（六分）　五味子（五分）　新會皮（一錢）　茯神（三錢）　炒扁豆（三錢）　荷蒂（三枚）</p>
<p>（案11）脘痛　脘痛偏左，每發必在午後，至亥方止，經術士剖開分向，將牛角吭出稠痰兩碗許，不愈，臥床半年。後瓦楞子得止，久亦不效，迄今四年。右脈濡弱，左關見革。此木邪侮胃，其肝臟必有一葉枯者，惜乎華元士為之割補也。</p>
<p>潞黨參（三錢）　制香附（三錢）　蓽菝（六分）　茯神（二錢）　炙草（五分）　九香蟲（六分）　炒黑歸身（二錢）　淡乾薑（六分）　陳皮（八分）　枸杞（三錢）　砂仁末（三分）</p>
<p>（案12）驚後便秘　驚後得疾，每日默坐，問之不應，或作非對。惟母與語，對答如常。大便閉結，得解而愈，現在復發，手足先痙，定後，症如前狀，此目驚動魄，肺藏魄，下通大腸，魄門之下為幽門，氣為厥陰所阻，故便結，脈沉澀。擬通幽門。</p>
<p>原生地（五錢）　制香附（三錢）　柏子仁（二錢）　桃仁（一錢）　炒遠志（七分）　白歸身（二錢）　甜杏仁（三錢）　郁李仁（二錢）　橘紅（一錢）　琥珀（五分）</p>
<p>（案13）腫滿　肺為陰金，屬兌，兌為澤，太陽坎之陽水，而下焦為厥陰之部，氣陷不升，水道有阻，漸致腫滿，脈來沉數。當降高原以通溝瀆，兼泄巽風。</p>
<p>人參（一錢）　川黃柏（一錢）　甘遂（一錢）　橘紅（一錢）　柴胡（七分）　酒炒當歸（一錢半）　洋參（一錢）　炒車前（三錢）　大戟（一錢）　澤瀉（一錢半）</p>
<p>（案14）郁證　肝藏血，血虛則衛脈失調，加之躁煩，未免多郁，鬱則木不達而營液亦耗，火動絡，熱迫血妄行，偶然咯吐，並不咳嗆，肢節覺酸，心跳多寐，脈左寸緊，關弦。養心滋肝兼調奇脈。</p>
<p>原生地（五錢）　炒黑歸身（二錢）　黃連炒丹參（二錢）　炒遠志（七分）　茯神（二錢）　制香附（三錢）　炒棗仁（三錢）　炒懷牛膝（一錢半）　煅紫石英（三錢）　煅龍齒（二錢）　丹皮（二錢）　燈芯（乙扎）</p>
<p>（案15）產後　產後一月有餘，向有肝氣營血驟熱。肝脾失養，木亢剋土，氣滯則下陷，大腹脹滿，下及兩足，水道有阻，厥陰之絡與太陽相聯，兼涉任脈，脈弦細緊。擬以疏肝升清陽為主。</p>
<p>高麗參（一錢）　炒柴胡（七分）　炒車前（三錢）　青皮（一錢）　川芎（一錢半）　川椒目（四分）　制小樸（一錢）　酒炒當歸（二錢）　醋炙艾絨（七分）　澤瀉（一錢半）　羌活（一錢）</p>
<p>（案16）痰壅　脾虛挾濕，微感外風，蒸痰壅，症近乎癇，脈形澀滯。暫擬開泄。</p>
<p>炒毛術（一錢半）　法半夏（一錢半）　陳膽星（六分）　淡乾薑（五分）　炒遠志（一錢）　炒小樸（一錢）　廣橘紅（一錢）　薑汁炒川連（四分）　炒枳殼（一錢半）　雲苓（三錢）</p>
<p>（案17）鼓脹　腫脹不減，脾腎兩衰，陰翳不化，脈來濡細。大勢不淺，擬用溫疏。</p>
<p>上肉桂（四分）　懷牛膝（一錢半）　蜜炙蔞皮（二錢）　澤瀉（一錢半）　胡蘆巴（六分）</p>
<p>（案18）腹痛　肝脾氣滯，繞臍腹痛，脈見虛弦。從下焦溫疏。</p>
<p>炒冬朮（一錢半）　炒延胡（一錢半）　新會（一錢）　淡吳萸（三分）　焦白芍（一錢半）　上肉桂（四分）　制香附（三錢）　茯神（三錢）　炒黑歸身（二錢）　佛手柑（五分）</p>
<p>（案19）痞結　肝脾氣滯，左腹結痞，大便帶紅，左脈弦大。擬用疏理。</p>
<p>炒黨參（二錢）　上肉桂（三分）　煨木香（四分）　白芍炭（一錢半）　白茯苓（三錢）　制香附（三錢）　炒柴胡（六分）　草鬱金（一錢）　山楂炭（二錢）　砂仁末（三分）</p>
<p>（案20）挾濕　氣虛挾濕　潮熱畏寒，體軟無力，脈形浮濡。擬用培補。</p>
<p>生綿耆（三錢）　細桂枝（四分）　陳皮（一錢）　茯苓（三錢）　炒冬朮（一錢半）　炒毛術（一錢半）　酒炒當歸（二錢）　羌活（一錢半）　秦艽（二錢）　福澤瀉（一錢半）　大棗（三枚）</p>
<p>（案21）肢節酸楚　營虛失養，肢節酸楚，時覺心跳，腹中不舒，脈弦。仍擬宣理。</p>
<p>生耆（二錢）　炒當歸（二錢）　細桂枝（四分）　秦艽（一錢半）　羌活（一錢半）　橘紅（一錢）　宣木瓜（二錢）　制香附（三錢）　川斷（二錢）　佛手柑（五分）</p>
<p>（案22）痞　宿痞氣滯，少腹作痛，經阻帶下，面浮肌削，脈形濡澀。擬用溫疏。</p>
<p>炒潞參（二錢）　酒炒歸身（二錢）　制香附（三錢）　焦白芍（一錢半）　炒懷膝（一錢半）　川芎（一錢半）　佛手柑（五分）　酒生地（四錢）　吳茱萸（三分）　炒延胡（一錢半）　煨木香（三分）　炙艾絨（一錢半）　澤瀉（一錢半）</p>
<p>（案23）失血　失血後，肝脾營絡內傷，體軟色黃，脈來濡細。驟不能復，當用培補。</p>
<p>砂仁炒熟地（五錢）　炒冬朮（一錢半）　炒黑歸身（二錢）　制香附（三錢）　炮姜（四分）　福澤瀉（一錢半）　炒懷牛膝（一錢半）　生綿耆（二錢）　新會皮（一錢）　山萸肉（二錢）　川斷（二錢）　胡桃肉（三錢）</p>
<p>（案24）痞　痞痛腹脹，肝脾兩虧，潮熱肌削，近兼咳嗆，脈形濡細，左弦。病久元虛，現當木令，恐其加劇。</p>
<p>炒冬朮（一錢半）　制香附（三錢）　川鬱金（一錢）　橘紅（一錢）　炒懷膝（一錢半）　佛手柑（五分）　炙桑皮（二錢）　焦白芍（一錢半）　上肉桂（三分）　澤瀉（一錢半）　炒車前（三錢）　冬瓜子（三錢）</p>
<p>（案25）鼓脹　肝脾內虧，木邪侮土，腹脹作痛，色黃而浮，脈形濡細。當用溫疏。</p>
<p>炒冬朮（一錢半）　上肉桂（三分）　炒毛術（一錢）　酒炒當歸（二錢）　炙艾絨（一錢）　佛手柑（四分）　煨木香（四分）　赤茯苓（三錢）　福澤瀉（一錢半）　炒延胡索（二錢）　川芎（一錢）</p>
<p>（案26）癇　脾陽本虧，濕痰內蒸，心火不靜，入夜少寐，脈大而濡。擬用疏理泄。</p>
<p>潞黨參（二錢）　炒毛術（二錢）　炒棗仁（三錢）　法半夏（一錢半）　淡乾薑（六分）　炒苡米（三錢）　薑汁炒川連（四分）　橘紅（一錢）　丹參（二錢）　炒枳殼（一錢半）茯神（三錢）　制香附（三錢）　桂元（五枚）</p>
<p>（案27）瘧母　瘧後結痞，肝脾已傷，近因積濕滯氣，先腫後脹，土不培木，木來乘土，氣阻則水亦不行矣，脈形濡細。暫用溫通。</p>
<p>制香附（三錢）　制小樸（一錢）　酒炒歸身（一錢）新會皮（一錢）　車前（二錢）　川牛膝（一錢半）　上肉桂（三分）　炒毛術（一錢）　淡乾薑（五分）　地膚子（一錢半）　澤瀉（一錢半）　冬瓜皮（三錢）</p>
<p>（案28）便血　瘧後未復，肝脾已虧，氣泄便泄，絡傷帶血，此由虛不能攝，非盡因暑濕也。脈濡不弦。擬用培補。</p>
<p>炒黨參（三錢）　炒扁豆（三錢）　荊芥炭（一錢半）　茯苓（三錢）　炒阿膠（三錢）　炮姜（五分）　炒於術（一錢半）　焦白芍（一錢半）　炒米仁（三錢）　陳皮（一錢）　柴胡（六分）　荷蒂三枚</p>
<p>（案29）噯哽　厥陰之脈貫胃循喉，中氣本虧，營液亦耗，血不足以養肝，木亢侮土，不納不飢，少納即噯，咽間時哽，左脈弦細，右濡略浮。暫擬疏泄，以動其機。</p>
<p>潞黨參（四錢）　旋覆花（一錢半）　酒炒白芍（一錢半）　炙甘草（四分）　橘紅（一錢）　桔梗（一錢）　川鬱金（七分）　炒柴胡（七分）　煅赭石（三錢）　全瓜蔞（三錢）　茯神（三錢）白檀香（五分）</p>
<p>覆：胃氣弱而胃汁亦虧，肝無血養，兼其克中焦，阻滯，納減，時噯上衝，咽哽，左脈弦細，右濡。培中為主，參用和陰。</p>
<p>潞黨參（四錢）　懷生地（六錢）　枸杞子（二錢）　煅赭石（三錢）　炙草（四分）　橘紅（一錢）　瓜蔞仁（三錢）　安南桂肉（四分）　朱茯神（三錢）　川鬱金（一錢）　元參（一錢）　</p>
<p>以生薑二錢同搗爛，去姜煎。</p>
<p>（案30）膚癢　陰虧火旺，木失所養，下焦鬱熱，膚中作癢，時覺虛煩，火盛則泄，脈弦緊。擬從苦降。</p>
<p>原生地（五錢）　左秦艽（一錢半）　川黃柏（一錢）　獨活（二錢）　化入阿膠（三錢）　牡丹皮（二錢）　龍膽草（六分）　白歸身（二錢）　茯神（三錢）</p>
<p>（案31）陰瘧　腎陽素虧，氣不生精，營陰亦耗，肝木失養，外感風寒，入於少陽，起患陰瘧，淹久不止，中氣弱而表陽亦共，衛不能與營和，納減少味，舌膩白微黃，脈濡不弦。此方和解，參以益氣。</p>
<p>炒於術（一錢半）　細桂枝（四分）　制小樸（一錢）　廣木香（一錢半）　酒炒當歸（二錢）　茯苓（三錢）　生綿耆（三錢）　煨草果（七分）　法半夏（一錢半）　炒枳殼（一錢半）　陳皮（一錢）　生薑（二片）　大棗（四枚）</p>
<p>復：氣生精，精化氣，氣者相維，素體不足，真陽先虧，加之陰瘧，現尚未止，色悴脈濡。正不勝邪。此方專主溫補。</p>
<p>沉香炒熟地（八錢）　炒於術（二錢）　生耆（四錢）　上肉桂（六分）　香附（三錢）　炒杜仲（三錢）　牡蠣炒鹿角膠（三錢）　枸杞子（三錢）　澤瀉（一錢半）　酒炒當歸（二錢）　陳皮（一錢）　胡桃肉（三錢）</p>
<p>（案32）頭眩經停　營液內虧，肝脾失養，瘧後未復，衝脈不調，肝邪時亢，心跳頭眩，癸水不至，脈澀。擬用滋補，參用溫養。</p>
<p>姜炒生地（五錢）　生綿耆（三錢）　制於術（一錢半）　新會皮（一錢）　酒炒歸身（二錢）　炒菟絲（三錢）　鹿角膠（二錢）　炒杜仲（三錢）　制香附（三錢）　炒棗仁（三錢）　川芎（一錢半）　炙艾絨（一錢）　焦白芍　胡桃肉（三錢）</p>
<p>仲景新方因陣毓麟珠可以常服。</p>
<p>（案33）遺精　肝腎陰虧，精不能攝，時或遺精，虛風上升，發則眩僕，脈浮大而濡。擬用填補。</p>
<p>大熟地（八錢）　山萸肉（三錢）　炒杜仲（三錢）　炒蒺藜（三錢）　炙玄武版（六錢）　澤瀉（一錢半）　炒歸身（二錢）　甘枸杞（三錢）　甘菊花（二錢）　煅牡蠣（四錢）　金櫻子（二錢）　胡桃（三錢）</p>
<p>（案34）表虛　表陽根於中陽，虛則外感易入，畏寒不熱，由於氣弱，非純外感也。脈形濡細。擬用溫補。</p>
<p>炒毛術（一錢半）　炙綿耆（三錢）　細桂枝（五分）　酒炒歸身（三錢）　制香附（三錢）　乾薑（五分）　炒枳殼（一錢半）　白茯苓（三錢）　廣陳皮（一錢）　青防風（一錢半）大棗（三枚）</p>
<p>（案35）下血　下血，脈弦，陰絡內傷。培土和肝，略參苦堅之味。</p>
<p>炒於術（一錢半）　赤石脂炒生地（四錢）　荊芥炭（一錢半）　新會皮（一錢）　焦白芍（一錢半）　茯苓（三錢）　廣木香（五分）　麵粉炒阿膠（三錢）　地榆炭（一錢半）　苦參子（一錢）　炒扁豆（三錢）　粟殼（一錢半）</p>
<p>（案36）腹脹　命腸下衰，真氣運遲，肝邪侮土，兼挾腎氣，腹脹時痛，左偏為甚，脈見虛弦。擬方培補，參以溫疏。</p>
<p>茴香炒熟地（八錢）　制香附（三錢）　澤瀉（一錢半）　枸杞子（二錢）　酒炒當歸（二錢）　沉香片（三分）　飯丸上肉桂（四分）　製附子（七分）　陳皮（一錢）　煨木香（五分）　炒延胡索（一錢半）</p>
<p>（案37）心虛　操煩過多，心血本虧，陰瘧之後，肝脾亦弱，夜不安寐，時覺嘈雜，體軟肌削，諸形疲乏，脈來濡弱。心為火，於象離。古人治法，心血虛則補血，心火旺則瀉火，並未言及火衰，不知心火固有衰時，心虛即火衰，人知心生血，而不知血得離火之化而生也。現症：神疲氣弱，入夜不安寐，是陽弱不能入陰，當補心火以助生原。擬方常服，古惟人參養營湯得其意，而不能明言。</p>
<p>潞黨參（三錢）　上肉桂（四分）　丹皮（一錢）　遠志肉（一錢）　炒黑歸身（二錢）　龍眼（七枚）　制香附（三錢）　炒棗仁（三錢）　茯神（三錢）　煨益智（二錢）　橘紅絡（一錢）</p>
<p>（案38）筋掣　勞乏傷營，筋失所養，外感風寒，引動內風，絡脈牽掣，有觸覺痛，曾患便血，脈來弦大。擬用滋養。</p>
<p>潞黨參（三錢）　原生地（二錢）　宣木瓜（一錢半）　羌活（一錢半）　桂枝（四分）　枸杞（三錢）　制香附（三錢）　炒白蒺藜（三錢）　炒枳殼（一錢半）　懷膝（一錢半）　秦艽（二錢）　茯苓（三錢）</p>
<p>（案39）腹脹　肝脾不和，腹脹時痛，近兼感風，咳嗆有痰，肺氣不宣，右脈略浮。暫擬疏降。</p>
<p>蜜炙桑皮（二錢）　川鬱金（一錢）　川貝母（一錢半）　炒枳殼（一錢半）　防風（一錢半）　甜杏霜（三錢）　法半夏（一錢半）　薄荷（六分）　橘紅絡（一錢）　茯苓（三錢）</p>
<p>（案40）脘痛嘔逆　肝邪偏亢，氣不條鬯，脘痛作脹，連脅及背，時或嘔酸，脈弦屬實。擬用疏泄。</p>
<p>煅瓦楞子（三錢）　制香附（三錢）　淡乾薑（六分）　柴胡（七分）　青皮（一錢）　橘葉（七片）　酒炒歸尾（一錢半）　川鬱金（一錢）　炒枳殼（一錢半）　茯苓（三錢）　水炙甘草（三分）</p>
<p>（案41）失音　咳嗆失血，咽痛失音，恐成喉痹，脈浮不甚數。肺陰大虧，擬用甘平清金，乃能生水。</p>
<p>制西參（一錢半）　肥玉竹（二錢）　甜杏霜（三錢）　懷山藥（三錢）　橘紅（一錢）　白糯（乙撮）　麥門冬（二錢）　懷熟地（四錢）　川貝母（二錢）　干百合（二錢）　茯苓（三錢）</p>
<p>（案42）頭風　由營虛失養，頭風時發，胸悶不舒，偏體肢節酸楚，脈來濡弱。擬用疏散。</p>
<p>羌活（一錢半）　藁本（一錢）　防風（一錢半）　陳皮（一錢）　甘菊花（二錢）　當歸（二錢）　生薑（二片）　川芎（一錢半）　荊芥（一錢半）　川斷（二錢）　枳殼（一錢半）　炒冬朮（一錢半）　蔓荊（二錢）</p>
<p>（案43）冬溫　身熱無汗，咳嗆多痰，兩脅時痛，舌乾少液，胸悶便閉，症屬冬溫。太陽陽明兼涉肝肺之絡，防其氣急，脈浮而數。中以化熱，不可過散，以致劫津。擬用疏降，參以宣絡。</p>
<p>薄荷（六分）　防風（一錢半）　象貝母（三錢）　甜杏霜（三錢）　黑山梔（一錢半）　焦穀芽（三錢）　葛根（一錢）　橘紅（一錢半）　麥冬肉（三錢）　全瓜蔞（三錢）　炒枳殼（一錢半）　旋覆花（一錢半）</p>
<p>（案44）咳痰嘔逆　肝胃不和，近兼外感咳嗆，痰膩並黏，時或嘔逆，脈浮而弦。擬用疏降。</p>
<p>潞黨參（三錢）　旋覆花（一錢半）　川貝母（一錢半）　淡乾薑（六分）　茯苓（三錢）　佛手柑（五分）　蔞皮（一錢半）　法半夏（一錢半）　炒枳殼（一錢半）　橘紅（一錢）　防風（一錢半）</p>
<p>（案45）咳喘　腎命下虛，氣不攝陰，咳嗆喘急，色黃，脈弦。仍擬納氣。</p>
<p>懷熟地（六錢）　生綿耆（二錢）　麥冬肉（二錢）　製附子（七分）　炙五味（五分）　澤瀉（一錢半）　煅牡蠣（四錢）　鹿角霜（四錢）　川貝母（二錢）　枸杞（二錢）　橘紅（一錢）　胡桃（三錢）</p>
<p>復：氣喘略平，肺腎兩虧，擬用滋補。</p>
<p>高麗（一錢半）　生耆（二錢）　赭石（三錢）　鹽水炒懷膝（一錢半）　橘紅（一錢）　熟地（四錢）　牡蠣（四錢）　川貝（三錢）　生五味（三分）　沖沉香（四分）</p>
<p>（案46）脾泄　寒熱未止，大便溏泄，納減少味，脾陽本虛，傳化失宜，兼受木克，營衛亦稟於脾，虛則胃不和，脈左略弦，右澀。脾泄不止，胃不得開，胃弱更不受重劑。擬方培補於氣，胃開酌之。</p>
<p>高麗參（一錢半）　炒於術（一錢半）　炒扁豆（三錢）　新會皮（一錢）　炮姜（五分）　鱉血炒柴胡（五分）　吳萸　炒白芍（一錢半）　麥冬肉（二錢）　飯蒸木香（三分）　茯苓（三錢）　焦穀芽（三錢）</p>
<p>（案47）內閉　病中多服重劑之品，舌強不語，脾竅不靈，此屬內閉，脈澀不數。宜用開泄。</p>
<p>法半夏（一錢半）　丹參（二錢）　酒炒歸尾（二錢）　淡乾薑（四分）　茯神（三錢）　蒲黃（八分）　炒枳殼（一錢半）　桔梗（一錢）　炒遠志（一錢）　制香附（三錢）　橘紅（一錢）</p>
<p>（案48）咳嗆　肺腎本虛，微感外風，咳嗆多痰，肅令不降，脈來弦滑。不可過散，暫擬滋攝。</p>
<p>海浮石炒熟地（五錢）　炒蔞皮（三錢）　甜杏霜（三錢）　川貝母（三錢）　橘紅（一錢）　蜜炙桑皮（三錢）　生蛤粉（四錢）　麥冬肉（二錢）　薄荷葉（六分）　茯苓（三錢）</p>
<p>沖甘蔗汁一杯。</p>
<p>（案49）冬溫　身熱無汗，熱勢不壯，咳嗆已減，胸悶納少，舌乾白散紋。症屬冬溫，邪歸陽明，兼入少陽，體虛，恐其內陷，散而兼清。</p>
<p>葛根（一錢）　生石膏（五錢）　淡黃芩（一錢半）　光杏仁（三錢）　炒枳殼（一錢半）　蘆根（一兩）　薄荷（七分）　羚羊角（一錢半）　黑山梔（一錢半）　赤茯苓（三錢）　橘紅（一錢）</p>
<p>復：前方添麥冬肉三錢，鮮石斛四錢，肥知母二錢；去枳殼，加生石膏三錢，黑山梔一錢半。</p>
<p>（案50）喘咳　肺虛易感，咳嗆喘急，肅令不降，脈右澀。此症難許脫根，暫擬疏理。</p>
<p>炒蘇子（三錢）　甜杏霜（三錢）　炒瓜蔞（三錢）　款冬花（二錢）　橘紅（八分）　麥冬肉（二錢）　川貝母（二錢）　海浮石（三錢）　炙桑皮（二錢）　茯苓（三錢）</p>
<p>沖甘蔗汁一小杯。</p>
<p>（案51）咳嗆　勞乏傷營，失血之後驟不能復，體軟納減，微有咳嗆，脈澀不數。酌進調補。</p>
<p>原生地（五錢）　炒黑歸身（二錢）　炒黨參（三錢）　炒冬朮（一錢半）　丹皮（一錢）　胡桃（三錢）　象貝母（三錢）　炒懷牛膝（一錢半）　川石斛（三錢）　草鬱金（一錢）　橘紅（八分）</p>
<p>（案52）冬溫　寒熱無汗，舌白而膩，咳嗆有痰，微覺脅痛。症屬冬溫，暫擬疏散。</p>
<p>薄荷（八分）　防風（一錢半）　光杏仁（三錢）　赤苓（三錢）　炒枳殼（一錢半）　蜜炙　桑皮（二錢）　葛根（一錢半）　橘紅（一錢）　旋覆花（一錢半）　建曲（三錢）　象貝母（三錢）　</p>
<p>沖生葡萄汁一小杯。</p>
<p>（案53）腹痛　素體勞乏，肝脾失調，氣滯不達，腹痛便血，近感寒邪，痛勢加劇，隨起寒熱，咳嗆脅痛，舌白而膩，脈大而滑。暫擬溫疏。</p>
<p>制香附（三錢）　煨木香（五分）　柴胡（七分）　細桂枝（四分）　羌活（一錢半）　炒枳殼（一錢半）　酒炒當歸（二錢）　旋覆花（一錢半）　橘紅（一錢）　象貝（三錢）　赤苓（二錢）　薄荷（七分）　煨姜（二片）</p>
<p>（案54）肺虛　痰喘略平，肺氣大虛，脈浮濡無力。素力勞乏，當用培補。</p>
<p>生綿耆（二錢）　炒冬朮（一錢半）　肥玉竹（二錢）　甜杏仁（三錢）　防風（一錢半）　胡桃（三錢）　炒枳殼（一錢半）　蜜炙桑皮（二錢）　法半夏（一錢半）　茯苓（三錢）　橘紅（一錢）</p>
<p>（案55）氣阻作嘔　中焦氣阻，微感外風，脘次不舒，時或作嘔，畏風，微熱。肝胃不和，肺亦不達。脈右澀。擬用和解。</p>
<p>制小樸（一錢）　象貝母（三錢）　炒瓜蔞皮（三錢）　炒枳殼（一錢半）　薄荷（七分）　茯苓（三錢）　法半夏（一錢）　黑山梔（一錢半）　薑汁炒竹茹（八分）　旋覆花（一錢半）　橘紅（一錢）　生薑（二片）</p>
<p>（案56）血症　肺虛咳嗆，血症後復發，火升發熱，脈數而弦。真陰本虧，擬用宣絡。</p>
<p>原生地（五錢）　甜杏霜（三錢）　生懷膝（一錢半）　紫菀（二錢）　煅石決明（四錢）　新絳屑（五分）　肥知母（二錢）　象貝母（三錢）　全福花（一錢半）　丹皮（二錢）　川石斛（三錢）　橘紅（一錢）</p>
<p>（案57）寒熱　風寒外感，畏寒發熱，舌白不渴，宜用疏散。</p>
<p>羌活（一錢半）　獨活（一錢半）　炒枳殼（一錢半）　葛根（一錢半）　橘紅（一錢）　制首烏（二錢）　細桂枝（四分）　牡丹皮（二錢）　荊芥（一錢半）　赤苓（三錢）</p>
<p>（案58）結痞　勞乏傷脾，兼受木克，少腹作痛，左偏結痞，納多時脹，脈左弦，右濡澀。久恐成臌，擬用溫疏。</p>
<p>制香附（三錢）　淡吳萸（三分）　青皮（一錢）　炒延胡（一錢半）　陳皮（一錢）　炒柴胡（七分）　上肉桂（三分）　炒冬朮（一錢半）　澤瀉（一錢半）　草鬱金（一錢）　楂肉（三錢）　佛手柑（五分）</p>
<p>（案59）濕阻　寒濕阻中，微寒忽熱，腹中不舒，舌白而膩。宜用溫疏。</p>
<p>炒茅朮（一錢半）　法半夏（一錢半）　細桂枝（四分）　大腹皮（一錢半）　橘紅（一錢）　炒枳殼（一錢半）　煨木香（四分）　山楂炭（三錢）　羌活（一錢半）　茯苓（三錢）　煨姜（二片）</p>
<p>（案60）疝氣　疝氣為患，右腎作脹，厥陰氣滯，陷於下焦，納食略減，右脈濡細，左不弦。擬用溫疏。</p>
<p>炒冬朮（一錢半）　焦白芍（一錢半）　青皮（一錢）　炒延胡索（一錢半）　炒大茴香（一錢）　炒川楝子（一錢半）　煨木香（五分）　枸杞子（二錢）　澤瀉（一錢半）　炒車前子（二錢）　炒橘核（一錢半）　胡蘆巴（八分）</p>
<p>（案61）音閃　咳嗆淹久，微覺音閃，體軟納減，土不生金，津液內耗，脈來浮濡。擬用滋養，參以益氣。</p>
<p>生耆（二錢）　生地（五錢）　白芨（二錢）　茯神（三錢）　北沙參（二錢）　蜜炙桑皮（二錢）　麥冬（二錢）　川貝（二錢）　橘紅（一錢）　石斛（三錢）　天花粉（二錢）　白糯米（乙撮）</p>
<p>（案62）腹痛　努力傷絡，厥陰氣滯，腹痛連脅，曾經見紅，左脈略弦。</p>
<p>薄荷（七分）　法半夏（一錢半）　光杏仁（三錢）　防風（一錢半）　赤苓（三錢）</p>
<p>從略。</p>
<p>外邪已解，中焦未清，脘次不舒，舌乾而黑，液津亦耗。暫通陽明腑氣。</p>
<p>麥冬肉（三錢）　生當歸（三錢）　炒枳實（一錢）　全瓜蔞（四錢）　陳皮（一錢）　火麻仁（一錢半）　鮮石斛（六錢）　光杏仁（三錢）　肥知母（三錢）　赤苓（三錢）　焦穀芽（三錢）　青麟丸（一錢）</p>
<p>（案63）痰喘　咳痰喘急，氣升不降，現屬初起，恐成哮喘。</p>
<p>炒蘇子（三錢）　青防風（一錢半）　象貝母（三錢）　蜜炙桑皮（二錢）　海浮石（三錢）　炒枳殼（一錢半）　甜杏霜（三錢）　葶藶子（一錢半）　炒瓜蔞仁（三錢）　橘紅（一錢）</p>
<p>（案64）咳痰脅痛　腹痛已減，身熱無汗，咳痰脅痛，舌白不渴，脈澀。當泄表疏中。</p>
<p>柴胡（八分）　旋覆花（一錢半）　薄荷（七分）　炒枳殼（一錢半）　煨木香（三分）　煨姜（二片）　葛根（二錢）　象貝母（二錢）　橘紅（一錢）　光杏仁（三錢）　赤苓（三錢）</p>
<p>（案65）盜汗　咳嗆多痰，時或氣升，舌乾少液，多出盜汗，肝腎兩虛，幸脈不弦大。擬用補攝，參以疏降。</p>
<p>大熟地（八錢）　麥冬（二錢）　川貝母（三錢）　炒懷膝（一錢半）　橘紅（八分）　高麗參（一錢半）　生耆（二錢）　炙五味（四分）　甜杏仁（三錢）　牡蠣（四錢）</p>
<p>（案66）癢　血燥生風，遍體發癢。當用潤劑。</p>
<p>制香附（三錢）　酒炒歸尾（二錢）　草鬱金（一錢半）　炒柴胡（七分）　陳皮（一錢）　全福花（一錢半）　炒延胡索（二錢）　炒枳殼（一錢半）　象貝母（三錢）　茯苓（三錢）　佛手柑（五分）</p>
<p>（案67）便濁　肝腎本虛，濕熱下注，小便帶濁，左脈見弦。酌進滋養，參以疏劑。</p>
<p>炒熟地（五錢）　炒車前子（三錢）　山萸肉（二錢）　懷山藥（二錢）　澤瀉（一錢半）　肥知母（二錢）　炒元武版（四錢）　枸杞子（二錢）　新會皮（八分）　胡桃（三錢）</p>
<p>（案68）脘痛　肝腎內傷，中焦氣阻，脘次時痛，納食堅化，畏寒微熱，脈滑而弦。當用溫疏。</p>
<p>炒冬朮（一錢半）　煨木香（五分）　新會皮（一錢）　炒枳殼（一錢半）　羌活（一錢半）　茯苓（三錢）　制香附（三錢）　淡乾薑（六分）　炒柴胡（七分）　山楂炭（三錢）　澤瀉（一錢半）　當歸（二錢）　佛手柑（五分）</p>
<p>（案69）浮陽上越　肝膨陰虧，水不濟火，浮陽上越，脈數而動。當以體陰用陽之品。</p>
<p>熟地（六錢）　枸杞子（三錢）　炒黑棗仁（三錢）　制女貞子（二錢）　知母（二錢）　新會（一錢）　潞參（三錢）　炒杜仲（三錢）　炒黑歸身（二錢）　炙元武版（二錢）　麥冬（二錢）　茯神（三錢）</p>
<p>（案70）經遲　腹脹痛，經遲。奇脈失調，當補肝腎。</p>
<p>炒生地（四錢）　酒炒歸身（二錢）　焦白芍（一錢半）　炒杜仲（二錢）　新會（一錢）　制香附（三錢）　炒延胡（一錢半）　炙艾絨（一錢）　炒枳殼（一錢半）　川芎（一錢）　佛手柑（五分）</p>
<p>（案71）咳嗆　操勞過度，營液內虧，感受風寒，咳嗆有痰，微寒忽熱。肺主表，表虛則營不和，兼陽維右脈略數。擬用疏降。</p>
<p>生綿耆（三錢）　蜜炙桑皮（二錢）　天花粉（二錢）　薄荷（六分）　青防風（一錢半）　川貝母（二錢）　炒枳殼（一錢半）　甜杏仁（三錢）　橘紅（一錢）　酒炒當歸（三錢）</p>
<p>沖甘蔗汁一小杯。</p>
<p>（案72）痞　脾胃氣虛，肝邪不平，腹中作痛，宿痞時發，脈弦而促。酌進調養。</p>
<p>炒冬朮（一錢半）　酒炒當歸（二錢）　淡乾薑（六分）　炒杜仲（二錢）　焦白芍（一錢半）　茯神（三錢）　潞黨參（三錢）　法半夏（一錢半）　宣木瓜（一錢半）　煨木香（四分）　炒米仁（三錢）　陳皮（一錢）　佛手柑（五分）</p>
<p>（案73）咳嗆　寒熱已久，勢不甚壯，近兼咳嗆，脅痛氣逆，宿痞時升，肌削多汗，脈數，左略弦。病久必虛，恐其喘急，驟見脫象。</p>
<p>生綿耆（一錢半）　麥冬肉（二錢）　旋覆花（一錢半）　炒懷膝（一錢半）　橘紅（一錢）　酒炒當歸（二錢）　炒冬朮（一錢半）　潞黨參（二錢）　牡蠣（四錢）　甜杏霜（三錢）　茯苓（三錢）　沉香片（四分）</p>
<p>（案74）濕熱　積濕蒸熱，中焦不舒，面色微黃，咳嗆有痰，脈滑而弦。擬用疏泄。</p>
<p>炒毛術（一錢）　法半夏（一錢半）　炒枳殼（一錢半）　白茯苓（三錢）　炒車前子（三錢）　象貝母（三錢）　炒瓜蔞皮（三錢）　黑山梔（一錢半）　甜杏霜（三錢）　冬瓜子（三錢）</p>
<p>（案75）脘痛　脾胃氣虛，中焦阻滯，脘次作痛，納減少味，肌削痛劇，脈濡。擬用溫補。</p>
<p>潞黨參（三錢）　法半夏（一錢半）　陳皮（一錢）　炒延胡（一錢半）　酒炒歸尾（一錢半）　蓽菝（六分）　炒冬朮（一錢半）　制香附（三錢）　茯苓（三錢）　淡乾薑（六分）　炙甘草（三分）　佛手柑（五分）</p>
<p>（案76）咳嗆　身熱多汗，咳嗆有痰，大便仍溏，肌削神倦，脈形濡弱。久病必虛，當用培補。</p>
<p>生綿耆（三錢）　炒冬朮（一錢半）　炒杜仲（三錢）　橘紅（八分）　炮姜（六分）　胡桃（三錢）　潞黨參（三錢）　鹿角霜（四錢）　炙五味（四分）　澤瀉（一錢半）　酒炒歸身（二錢）</p>
<p>（案77）痞　痞脹腹痛，納減少味，脾虛木克，素體勞乏，脈見虛弦。恐其中滿，仍擬溫疏。</p>
<p>炒冬朮（一錢半）　制香附（三錢）　上官桂（四分）　鬱金（一錢）　淡吳萸（三分）　青皮（一錢）　炒柴胡（七分）　焦白芍（一錢半）　炒延胡（一錢半）　川芎（七分）　白茯苓（三錢）　澤瀉（一錢半）</p>
<p>砂仁一粒同煎。</p>
<p>（案78）脘痛氣陷　中寒氣滯，脘次作痛，氣陷下焦，脈弦而澀。益氣為主，參以疏達。</p>
<p>炒冬朮（一錢半）　砂仁炒黨參（二錢）　煨木香（四分）　淡乾薑（四分）　炒柴胡（五分）　制香附（三錢）　法半夏（一錢半）　焦白芍（一錢半）　吳茱萸（三分）　新會皮（一錢）　茯神（三錢）　佛手柑（五分）　石榴皮（一錢半）</p>
<p>（案79）呃　中虛木鬱，脘次時呃，畏寒不熱，脈濡。當用溫理。</p>
<p>制香附（三錢）　淡乾薑（五分）　生甘草（三分）　法半夏（一錢半）　川羌活（一錢半）　細桂枝（四分）　新會皮（一錢）　炒枳殼（一錢半）　酒炒當歸（二錢）　白茯苓（三錢）大棗（三個）</p>
<p>（案80）陰瘧　脾胃氣虛，虛則體寒，素多痰濕，起患陰瘧，瘧屬少陽，而此則兼涉太陰。脈澀不甚弦。當以通陽為主。</p>
<p>生綿耆（二錢）　製附子（八分）　法半夏（一錢半）　酒炒當歸（二錢）　宣木瓜（一錢半）　白茯苓（三錢）　細桂枝（四分）　冬朮（一錢半）　新會皮（一錢）　威靈仙（二錢）煨草果（七分）　炒枳殼（一錢半）　姜（二片）　棗（三個）</p>
<p>（案81）肝脾失養　滋養肝脾，兼理奇脈。</p>
<p>炒香附（一錢半）　焦白芍（一錢半）　炒杜仲（三錢）　新會皮（一錢）　炒延胡（一錢半）　川芎（一錢）　制冬朮（三錢）　炒生地（四錢）　炙艾絨（一錢）　酒炒當歸（二錢）　川斷肉（二錢）　化入阿膠（二錢）</p>
<p>（案82）腫脹　胸腹作脹，腫，氣分不舒，面色亦浮。當用疏降。</p>
<p>生綿耆（二錢）　川桂木（四分）　炒枳殼（一錢半）　蜜炙桑皮（二錢）　茯苓（三錢）　青防風（一錢半）　炒冬朮（一錢半）　新會皮（一錢）　炒蔞皮（三錢）　淡乾薑（三分）　地膚子（一錢半）　冬瓜皮（三錢）</p>
<p>（案83）失血　微咳有痰，脅痛失血，脈浮略滑。肺胃鬱熱，涼泄為主，參用宣絡。</p>
<p>原生地（五錢）　旋覆花（一錢半）　紫菀（二錢）　酒炒歸尾（二錢）　金石斛（三錢）　元參（一錢）　川貝母（二錢）　甜杏霜（三錢）　橘紅（一錢）　煅石決明（四錢）　牡丹皮（二錢）　藕節（二枚）</p>
<p>（案84）冬溫　身熱無汗，咳嗆痰多，左脅掣痛，痰中帶血。症屬冬溫，惟不傳經。脈浮不弦。恐其氣升，暫擬宣理。</p>
<p>旋覆花（一錢半）　酒炒歸尾（一錢半）　薄荷（七分）　紫菀（二錢）　瓜蔞皮（二錢）　以甘蔗汁沖沉香（四分）　光杏仁（三錢）　炒枳殼（一錢半）　橘紅（一錢）　鮮生地（五錢）　川貝（二錢）</p>
<p>（案85）產後氣陷　產後失調，氣陷下焦，脘次嘈雜，體軟色黃。當用疏理。</p>
<p>炒冬朮（一錢半）　酒炒當歸（二錢）　羌活（一錢半）　炙艾絨（一錢）　生地（四錢）　佛手柑（五分）　焦白芍（一錢半）　麵炒枳殼（一錢半）　荊芥（一錢半）　山楂肉（三錢）　川芎（一錢）</p>
<p>（案86）脘痛　中虛多寒，脘次作痛，肌削加劇，脈形濡弱，當用培中。</p>
<p>潞黨參（三錢）　炒冬朮（一錢半）　制香附（三錢）　淡乾薑（六分）　新會（一錢）　炙甘草（三分）　枸杞子（一錢半）　淡吳萸（三分）　酒炒歸尾（二錢）　茯苓（三錢）　餳糖（三錢）</p>
<p>（案87）咳嗆　咳嗆氣升，咯痰難出，舌光少液，納減色黃，脈來濡弱。肺腎兩虧，當用滋補。</p>
<p>懷熟地（六錢）　生耆（三錢）　炒五味（三分）　炒懷膝（一錢半）　干百合（二錢）　沉香片（三分）　鹿角霜（四錢）　麥冬（二錢）　炒菟絲（三錢）　甜杏霜（三錢）　橘紅（八分）</p>
<p>（案88）失血　絡傷失血，勞乏所致，當從肺胃宣理，脈芤，勢未定也。</p>
<p>旋覆花（一錢半）　小生地（五錢）　象貝母（三錢）　酒炒歸尾（二錢）　橘紅（一錢）　草鬱金（一錢）　牡丹皮（二錢）　生懷膝（一錢半）　煅石決明（四錢）　通草（一錢）　藕節（二個）</p>
<p>（案89）便閉　病邪已解，中氣大虧，腸胃津液亦耗，大便久閉，胸悶時嘔，下不通則返乎上，脈濡細。培中為主，參以潤下。</p>
<p>潞黨參（三錢）　白歸身（二錢）　炒蔞仁（三錢）　棗仁（三錢）　橘紅（一錢）　白檀香（一錢）　生綿苠（二錢）　柏子仁（二錢）　炒懷膝（一錢半）　澤瀉（一錢半）　茯苓（三錢）</p>
<p>（案90）遊風　遊風上面，歸於左邊，色紅而腫，小便不利，營液內虧，風邪鬱熱，脈浮數。當用涼泄。</p>
<p>薄荷（七分）　荊芥（一錢半）　赤芍（一錢半）　蔓荊子（一錢半）　山梔（一錢半）　赤苓（三錢）　桔梗（一錢半）　橘紅（一錢）　甘菊花（一錢半）　象貝（三錢）　蟬蛻（八隻）</p>
<p>（案91）夜不安寐　肝陰內虧，脾腎之陽已弱，納食不旺，夜不安寐，脈來虛弦。擬用培補。</p>
<p>懷熟地（六錢）　潞黨參（三錢）　炒黑歸身（二錢）　枸杞子（三錢）　新會（一錢）　福澤瀉（一錢半）　制冬朮（一錢半）　炒冬朮（三錢）　炒菟絲（三錢）　炒杜仲（二錢）　茯神（三錢）　炒棗仁（三錢）</p>
<p>（案92）咳嗆　感風咳嗆，淹久不止，肺陰已虧，上焦鬱熱，脈數而浮。暫擬清理。</p>
<p>麥冬肉（二錢）　薄荷葉（六分）　蜜炙桑皮（二錢）　川石斛（三錢）　花粉（二錢）　茯苓（三錢）　象貝母（三錢）甜杏霜（三錢）　金佛草（一錢）　地骨皮（二錢）　橘紅（一錢）枇杷葉（二片）</p>
<p>（案93）納減盜汗　瘧後未復，宿痞時脹，體軟，納減，現出納減盜汗，脈來弦細。肝脾內虧，驟不能補，擬和理。</p>
<p>炒冬朮（一錢半）　焦白芍（一錢半）　法半夏（一錢半）　黑山梔（一錢半）　鱉血拌柴胡（六分）　炒枳殼（一錢半）　制香附（三錢）　白茯苓（三錢）　炒苡米（三錢）　生薑（二片）　新會皮（一錢）　棗（三個）</p>
<p>（案94）濕阻　積濕阻中，脾虛化遲，納減無味，脘次不舒，脈弦不和。擬通陽為主。</p>
<p>炒冬朮（一錢半）　炒茅朮（一錢半）　淡乾薑（七分）　炒枳殼（一錢半）　陳皮（一錢）　焦穀芽（二錢）　生綿耆（三錢）　製半夏（一錢半）　製附子（八分）　炒苡米（三錢）　茯苓（三錢）　冬瓜皮（三錢）</p>
<p>（案95）失血　咳痰失血，陽明絡傷，脈見虛弦。知肝脾不足，不專在肺也。</p>
<p>制洋參（一錢）　牡丹皮（二錢）　甜杏霜（四錢）　生蛤粉（四錢）　白茯苓（三錢）　川貝母（二錢）　川石斛（三錢）　炒熟地（五錢）　炒懷膝炭（一錢半）　橘紅（一錢）　沉香片（三分）</p>
<p>（案96）咳嗆痰穢　咳嗆淹久，肝陰內虧，咳痰帶穢。上焦鬱熱，恐其成癰。脈濡澀不數。現當燥令，清金為主。</p>
<p>制洋參（一錢）　麥冬肉（二錢）　干百合（二錢）　白及（二錢）　橘紅（八分）　生綿耆（一錢半）　甜杏霜（三錢）　馬兜鈴（一錢）　茯苓（三錢）　糯米（乙撮）</p>
<p>（案97）肺腎虧虛兼感風寒　肺腎兩虧，兼感外風寒，身熱痰多，氣升體軟，納減，脈形細數。恐見脫象。</p>
<p>砂仁炒熟地（四錢）　生耆（二錢）　甜杏霜（三錢）　干百合（二錢）　沉香片（三分）　炒懷牛膝（一錢半）　麥冬（二錢）　炒山藥（三錢）　炙五味（三分）　橘紅（一錢）</p>
<p>（案98）脘脹　中寒氣弱　納食化遲，脘次時脹，右脈見澀，左略弦。當用疏消，參以辛溫。</p>
<p>冬朮炭（一錢半）　法半夏（一錢半）　陳皮（一錢）　淡吳萸（三分）　山楂炭（三錢）　焦建曲（三錢）　炒枳實（二錢）　淡乾薑（四分）　羌活（一錢半）　大腹皮（一錢半）　紫蘇（一錢半）　茯苓（三錢）</p>
<p>沖砂仁末三分。</p>
<p>（案99）發熱　秦，左。素體氣虛，表陽根於中陽，虛則衛分不固，畏風發熱，色黃，脈濡。益氣為主，太陽陽維兼治。</p>
<p>生綿耆（二錢）　酒炒當歸（二錢）　防風（一錢半）　陳皮（一錢）　茯苓（三錢）　細桂枝（四分）　炒枳殼（一錢半）　羌活（一錢半）　秦艽（一錢半）　紅棗（三個）　生薑（二片）</p>
<p>（案100）虛人外感　向患便血，肝脾兩虧，近兼畏寒，表陽亦弱，左脈弦細，右濡。風寒外感，暫疏理。</p>
<p>炒冬朮（一錢半）　酒炒當歸（二錢）　炒枳殼（一錢半）　秦艽（一錢半）　茯苓（三錢）　細桂枝（四分）　蜜炙桑皮（二錢）　光杏仁（三錢）　羌活（一錢半）　防風（一錢半）　生薑（二片）</p>
<p>（案101）腹脹　瘧後脾虛，腹脹足腫，納食不安，恐其成鼓。擬用溫健。</p>
<p>冬朮（一錢半）　淡吳萸（三分）　細桂枝（四分）　山楂炭（三錢）　川芎（一錢）　澤瀉（一錢半）　枳實炭（一錢）　炒柴胡（六分）　炒車前（二錢）　制香附（三錢）　羌活（三錢）　陳皮（一錢）　佛手柑（五分）</p>
<p>（案102）瘧母　陰瘧之後，肝脾兩虧，邪亢結痞，時脹而痛，素體營虛，氣分亦弱，補而兼疏。</p>
<p>高麗參（一錢）　炙鱉甲（四錢）　酒炒當歸（二錢）　焦白芍（一錢半）　茯苓（二錢）　制香附（三錢）　炒柴胡（六分）　小青皮（八分）　炒枳殼（一錢半）　紅棗（四枚）</p>
<p>（案103）外感咳嗆　胃陽本虛，肺感外風，肺氣不達，微有寒熱，咳嗆有痰，甚則嘔逆，脈數右浮。擬用疏降。</p>
<p>旋覆花（一錢半）　煅赭石（三錢）　炒蔞皮（三錢）　川貝母（二錢）　薄荷（七分）　橘紅（一錢）　炒枳殼（一錢半）　甜杏霜（三錢）　黃防風（一錢半）</p>
<p>沖甘蔗汁一小杯，生薑汁二匙沖服。</p>
<p>（案104）咳痰帶紅　咳痰淹久，曾經帶紅，甚則嘔急，脈濡細而數。肺陰內虧，肅令不降，擬用清養。</p>
<p>炒熟地（四錢）　川貝母（二錢）　甜杏霜（三錢）　金佛草（一錢半）　炒瓜蔞皮（三錢）　橘紅（八分）　炒懷膝（一錢半）　麥冬肉（二錢）　肥玉竹（二錢）　羚羊片（一錢半）蜜炙桑枝（二錢）　胡桃（三錢）</p>
<p>（案105）肺燥咳嗆　咳嗆淹久，外感風邪，兼挾木火，肺金被爍，現當燥令，脈浮數，左弦。暫擬清金，後養營。</p>
<p>制西洋參（一錢）　草鬱金（六分）　川貝母（二錢）金佛草（一錢半）　橘紅（八分）　蜜炙桑皮（一錢半）　天花粉（二錢）　甜杏霜（三錢）　羚羊片（一錢半）　薄荷（七分）　枇杷葉（二片）</p>
<p>（案106）脅脹痛　肝邪偏亢，脹而兼痛，脈來弦大。當用溫疏。</p>
<p>制香附（三錢）　酒炒歸尾（一錢半）　淡吳萸（三分）　陳皮（一錢）　炒枳殼（一錢半）　上肉桂（四分）　淡乾薑（六分）　煨木香（五分）　蓽茇（八分）　檳榔（一錢半）　佛手柑（五分）</p>
<p>（案107）腹脹　積濕傷脾，中陽不充，久不能復，體軟色黃，腹中時脹，飲食不為肌膚，時覺頭眩，營液亦虧。擬用溫補。</p>
<p>潞黨參（二錢）　酒炒歸尾（二錢）　茯苓（三錢）　煨木香（四分）　炒杜仲（三錢）　澤瀉（一錢半）　炒冬朮（一錢半）　制香附（三錢）　陳皮（一錢）　淡乾薑（五分）　鹿角霜（四錢）　胡桃（三個）</p>
<p>（案108）血痢　脾腎兩虛，傷及陰絡，血痢淹久，天寒加劇，右脈浮濡。火不生土，腎為胃關，仍用溫健。</p>
<p>高麗參（一錢半）　砂仁炒熟地（七錢）　上肉桂（六分）　煨木香（三分）　炮姜（五分）　罌粟殼（二錢）　炒冬朮（二錢）　炒補骨脂（二錢）　淮山藥（二錢）　制香附（三錢）　茯苓（三錢）</p>
<p>（案109）噯氣　陽明絡傷，先患失血，現在血止，胃氣中虛，納食不減，時或作噯，胸膈時覺氣滯，脈形濡澀，舌乾少液。氣不生陰，久恐成格。擬溫補。</p>
<p>潞黨參（三錢）　煅赭石（三錢）　新會皮（一錢半）　炒枳殼（一錢半）　白檀香（一錢）　炒蔞皮（三錢）　旋覆花（一錢半）　炒冬朮（一錢半）　法半夏（一錢半）　酒炒歸尾（二錢）　茯苓（三錢）</p>
<p>（案110）脾虛作脹　脾陽中虛，土不培木，又無血養，肝邪偏亢，侮土作脹，肺金亦生於土，金弱則不能剋木，木反乘金，肌削色黃，脈來浮濡。當用滋培。</p>
<p>制於術（一錢半）　炒棗仁（二錢）　新會皮（八分）　枸杞子（二錢）　炒遠志（七分）　潞黨參（三錢）　酒炒歸身（二錢）　炒杜仲（三錢）　麥冬肉（二錢）　朱茯神（三錢）　桂元（五個）　飯蒸木香（三分）</p>
<p>（案111）發瘰　脾虛積濕，鬱熱傷營，偏體發瘰，便溏帶血，脈形濡弱。當用滋補，參以宣絡。</p>
<p>炒生地（四錢）　炒黑歸身（二錢）　茯苓（三錢）　牡蠣炒阿膠（二錢）　丹皮（一錢半）　炒苡米（三錢）　冬瓜皮（三錢）　制冬朮（一錢半）　焦白芍（一錢半）　陳皮（一錢）　秦艽（二錢）　豨薟草（一錢）　荊芥炭（一錢半）　乾荷蒂（二個）</p>
<p>（案112）痰喘　氣虛痰喘，風寒易感，咳嗆氣促，右脈浮數，左略緊。暫擬疏降，後當進補。</p>
<p>象貝母（三錢）　薄荷（七分）　蜜炙桑皮（二錢）　海浮石（三錢）　炒蘇子（三錢）　甜杏霜（三錢）　防風（一錢半）　炒瓜蔞仁（三錢）　炒枳殼（一錢半）　橘紅（一錢）</p>
<p>（案113）畏風潮熱　肝鬱侮土，中陽不達，營絡不和，太陽主表，厥陰之脈與陽維相聯絡，畏風潮熱，衛外之陽不固，營液亦虧，不能充周，虛邪時亢。右脈見弦。益氣和營，兼理奇脈。</p>
<p>炒毛術（一錢半）　酒炒歸身（二錢）　炒棗仁（二錢）　砂仁炒熟地（四錢）　炒柴胡（七分）　茯神（三錢）　生綿耆（三錢）　蛤粉拌阿膠（二錢）　焦白芍（一錢半）　細桂枝（三分）　新會皮（一錢）　羌活（一錢半）</p>
<p>（案114）齒齦根痛　肝邪略平，宿痞時痛。外感風寒，歸於陽明。兼挾風燥，齒齦作痛，脈形濡數。參用疏泄。</p>
<p>炙升麻（四分）　防風（一錢半）　葛根（一錢半）　旱蓮草（二錢）　酒炒當歸（二錢）　佛手柑（三分）　黑山梔（二錢）　橘紅（一錢）　赤芍（一錢半）　生甘草（三分）　炒枳殼（一錢半）　茯苓（三錢）</p>
<p>（案115）腰痠腹痛　沖帶為病，腰節酸楚，氣滯腹痛。左脈弦，右澀。擬用疏理。</p>
<p>制香附（三錢）　薑汁炒生地（四錢）　炙艾絨（一錢）　草鬱金（一錢）　煨木香（二分）　陳皮（一錢）　佛手柑（五分）　酒炒當歸（二錢）　炒延胡（一錢半）　炒杜仲（三錢）　淡吳萸（三分）　川芎（一錢）　茯神（三錢）</p>
<p>（案116）音啞　音啞略清，咳嗆不減，右脈浮而左澀。肺腎兩虛，金不生水，當用滋養。</p>
<p>青鹽炒生熟地（六錢）　干百合（二錢）　白芨（二錢）　麥冬肉（二錢）　玉竹（二錢）　甜杏霜（三錢）　潞黨參（三錢）　生蛤粉（二錢）　橘紅（一錢）　北沙參（二錢）　茯神（三錢）　白糯米（乙撮）</p>
<p>（案117）肝脹　脾虛木旺，邪亢作脹，肌削色黃，脈來弦細。仍擬疏理。</p>
<p>炒冬朮（一錢半）　上桂肉（四分）　茯苓（三錢）　蜜炙乾姜（五分）　香附（三錢）　佛手柑（五分）　炒黨參（三錢）　煨木香（五分）　川芎（一錢）　酒當歸（二錢）　澤瀉（一錢半）</p>
<p>（案118）血痢　下痢帶紅，陰絡內傷，脈來弦細。當用肝脾調養。</p>
<p>炒冬朮（一錢半）　楂炭（三錢）　炒扁豆（三錢）　炒苡米（三錢）　陳皮（一錢）　血餘炭（五分）　焦白芍（一錢半）　荊芥炭（一錢半）　煨木香（五分）　炮姜（五分）　茯苓（三錢）</p>
<p>（案119）虛勞　素體勞乏，營氣兩虧。擬培土生金。</p>
<p>生綿耆（三錢）　干百合（二錢）　炒懷膝（一錢半）　川石斛（三錢）　橘紅（一錢）　潞黨參（三錢）　麥門冬（二錢）　甜杏霜（三錢）　茯神（三錢）　胡桃（三錢）</p>
<p>（案120）脘脹　木亢侮土，脘次時脹，脈弦而緊。現當平復，酌進調補。</p>
<p>炒冬朮（一錢半）　制香附（三錢）　焦白芍（一錢半）　淡乾薑（七分）　酒炒當歸（二錢）　潞黨參（三錢）　新會皮（一錢）　枸杞子（二錢）　法半夏（一錢半）　茯苓（三錢）</p>
<p>沖沉香末三分。</p>
<p>（案121）咳嗆　身熱不涼，咳嗆有痰，氣升嘔逆，兩脅掣痛，脈來浮數，肺虛不降。防其喘急，更不可散。酌進調補，參以疏降。</p>
<p>高麗參（一錢）　麥門冬（二錢）　橘紅（一錢）　炙五味（四分）　蔞皮（三錢）　川貝母（一錢半）　旋覆花（一錢半）　茯苓（三錢）　炒懷膝（一錢半）　沉香（四分）</p>
<p>（案122）痰咳失血　脾胃氣虛，中多痰濕。氣升咳嗆，曾經失血。表虛畏寒，氣不攝血，時或便血，脘次嘈雜。肝脾主氣其陰血。脈見虛弦，右略數。歸脾、六君主之。</p>
<p>潞黨參（三錢）　酒炒歸身（二錢）　川貝母（二錢）　炒苡米仁（三錢）　炮姜（三分）　新會（一錢）　法半夏（一錢半）　炒黑棗仁（三錢）　炒遠志（八分）　炒於術（一錢半）　茯神（三錢）　桂元（七分）</p>
<p>（案123）脹　營液內虧，肝失所養。木火上升，咽間作痛，膈次不舒，近兼咳嗆，脈數而弦。冬寒氣燥，姑擬甘潤。</p>
<p>羚羊角（一錢半）　川貝母（二錢）　京元參（一錢半）　丹皮（二錢）　柴胡（六分）　小生地（四錢）　黑山梔（一錢半）　冬桑葉（一錢半）　橘紅（一錢）　茯苓（三錢）</p>
<p>沖甘蔗汁一小杯。</p>
<p>（案124）脹　血不養肝，木亢乘土，時或作脹，奇脈不調，脈來濡細。擬用滋養。</p>
<p>炒生地（四錢）　酒炒歸身（二錢）　牡蠣炒阿膠（二錢）　生綿耆（二錢）　茯神（二錢）　炒杜仲（三錢）　潞黨參（三錢）　焦白芍（一錢半）　炙艾絨（一錢）　江枳殼（一錢半）　川芎（一錢）　炙香附（二錢）</p>
<p>（案125）腹脹　腹脹不減，中寒木鬱，兼挾濕邪，恐其成鼓，脈形濡細。擬用溫疏。</p>
<p>炒冬朮（一錢半）　淡吳萸（三分）　炒車前（三錢）　楂炭（三錢）　陳皮（一錢）　佛手柑（五分）　制香附（三錢）　上肉桂（三分）　炒麥芽（三錢）　茯苓（三錢）　枳實（一錢）澤瀉（一錢半）</p>
<p>（案126）痰喘　痰喘有根，感風發作，氣升不降，脈數略浮。現當燥令，暫宜降肺，未能進補。</p>
<p>炒蘇子（三錢）　象貝母（三錢）　橘紅（八分）　炒瓜蔞仁（三錢）　生綿耆（二錢）　沉香片（三分）　麥冬肉（二錢）　甜杏霜（三錢）　防風（一錢半）　蜜炙桑皮（二錢）　炒枳殼（一錢）</p>
<p>（案127）痰咳　土不生金，積濕蒸熱，身熱已止，咳痰帶紅，體軟色黃，脈形濡浮。恐其成肺痿。</p>
<p>制西洋參（一錢）　麥冬肉（二錢）　白芨（二錢）　甜杏霜（三錢）　馬兜鈴（一錢半）　茅根（五錢）　生綿耆（一錢半）　肥玉竹（二錢）　橘紅（八分）　天花粉（二錢）　紫菀（二錢）</p>
<p>（案128）下痢　寒濕侵脾，腹痛下痢。風邪入肺，咳痰音啞，甚則嘔逆，右脈浮滑。當用疏化。</p>
<p>炒冬朮（一錢半）　炒荊芥（一錢半）　桔梗（一錢）　蘇梗（一錢半）　茯苓（三錢）　生草（三分）　煨姜（二片）　煨葛根（一錢半）　焦建曲（三錢）　羌活（一錢半）　橘紅（一錢）　楂炭（三錢）　蜜炙桑皮（三錢）</p>
<p>（案129）外感咳痰　風邪外感，咳痰，脅痛，脈形浮數。暫擬疏降。</p>
<p>旋覆花（一錢半）　蜜炙桑皮（二錢）　橘紅（一錢）　川貝母（二錢）　酒炒當歸（一錢半）　沖生蘿蔔汁（一杯）　甜杏霜（三錢）　炒瓜蔞仁（三錢）　防風（一錢半）　草鬱金（一錢）　肥玉竹（二錢）</p>
<p>（案130）痞脹　宿痞作脹，脘腹不舒，脾陽中虛，木鬱不達，脈形浮濡。當用溫疏。</p>
<p>炒冬朮（一錢半）　淡吳萸（三分）　淡乾薑（五分）　枳實炭（二錢）　川芎（一錢）　白茯苓（三錢）　煨木香（五分）焦黨參（二錢）　山楂炭（二錢）　制香附（五分）　炒柴胡（六分）　青皮（一錢）　酒炒歸尾（一錢半）　佛手柑（五分）</p>
<p>（案131）痞脹　宿痞時脹，肝木侮土。中氣未和，納減少味，畏寒不熱，右脈見弦。疏補並進。</p>
<p>炒冬朮（一錢半）　炒黨參（二錢）　淡乾薑（五分）　羌活（一錢半）　炒枳殼（一錢半）　酒炒當歸（二錢）　佛手柑（四分）　炒柴胡（七分）　制香附（三錢）　細桂枝（四分）　赤苓（三錢）　煨木香（五分）　焦穀芽（三錢）</p>
<p>（案132）產後瘀阻腹痛　產後失調，瘀阻未清，時覺腹痛。脈右澀。調養肝脾，兼理奇脈。</p>
<p>制香附（三錢）　炒杜仲（三錢）　淡吳萸（三分）　炒延胡（一錢半）　川芎（一錢）　川椒目（四分）　焦白芍（一錢半）　炙艾絨（一錢）　炒枳殼（一錢）　炒黑歸身（二錢）　陳皮（一錢）</p>
<p>（案133）脾虛　脾虛未復，體軟色黃，當用培補。</p>
<p>炒冬朮（一錢半）　酒炒當歸（二錢）　白茯苓（三錢）　川芎（二錢）　陳皮（一錢）　焦白芍（一錢半）　潞黨參（二錢）炒杜仲（三錢）　秦艽（二錢）　紅棗（四個）</p>
<p>（案134）腫脹　濕從下受，兩足先腫。漸及大腹，連囊。面浮色晦，近兼咳嗆。土不能勝，高原不行矣。脈形濡澀。擬用溫理。</p>
<p>炒冬朮（一錢半）　細桂枝（五分）　蜜炙桑皮（二錢）　淡吳萸（三分）　羌活（一錢）　制香附（二錢）　赤苓（三錢）　炒車前（三錢）　澤瀉（一錢半）　陳皮（一錢）　炒枳殼（一錢半）　川椒目（四分）</p>
<p>（案135）陰液虧虛　營液內虧，肝脾失養。木邪時亢，沖帶不病，舌光脫液。脈形濡澀。擬用柔劑。</p>
<p>炒熟地（四錢）　蛤粉拌阿膠（二錢）　炒棗仁（三錢）　炒杜仲（二錢）　制香附（三錢）　新會皮（一錢）　歸身炭（一錢半）　焦白芍（一錢半）　朱茯神（三錢）　桂元肉（四個）</p>
<p>（案136）痰喘　咳痰喘急，有感即發，脈數而弦。暫擬疏降。</p>
<p>炒蘇子（三錢）　蜜炙桑皮（二錢）　杏霜（三錢）　法半夏（一錢半）　橘紅（一錢）　炒枳殼（一錢半）　炒瓜蔞皮（三錢）　貝母（三錢）　海浮石（三錢）　沖生葡汁（一小杯）</p>
<p>（案137）潮熱　瘧止潮熱，時覺畏風，肢節酸楚，營虛失養，舌乾少液，脈濡數。從肝脾調養。</p>
<p>生綿耆（二錢）　酒炒當歸（二錢）　焦白芍（一錢半）川斷（二錢）　川芎（八分）　酒炒丹皮（二錢）　炒杜仲（二錢）　生地炭（三錢）　黑山梔（一錢半）　茯神（二錢）　柴胡（八分）　生薑（兩片）　紅棗（三個）</p>
<p>（案138）失血　木火作嗆，絡傷失血。現當氣燥，肅令不降。脈弦而數。從肝脾清養。</p>
<p>制洋參（二錢）　川貝母（三錢）　甜杏霜（三錢）　天花粉（一錢半）　橘紅（一錢）　紫菀（一錢半）　原生地（三錢）　羚羊片（三分）　川石斛（二錢）　冬桑葉（三錢）　丹皮（一錢）　枇杷葉（二片）</p>
<p>（案139）嘔逆　肝脾不和，浮陽上越，氣不調暢，時或嘔逆，腰節酸楚，脈形弦數。擬用調補。</p>
<p>潞黨參（三錢）　焦白芍（一錢半）　法半夏（一錢半）　茯神（三錢）　旋覆花（一錢半）　焦穀芽（三錢）　煅赭石（三錢）　黑山梔（一錢半）　炒生地（四錢）　橘紅（一錢）　炒牛膝（一錢半）　佛手柑（五分）</p>
<p>（案140）下痢　痢久不止，微有寒熱。腹痛連脅，納減少味，脈來濡澀。疏補並進。</p>
<p>炒冬朮（一錢半）　煨木香（五分）　白芍炭（一錢半）　新會（一錢）　炒苡米（三錢）　炙生麻（三分）　炮姜（五分）　山楂炭（三錢）　荊芥炭（一錢半）　羌活（一錢半）　白茯苓（三錢）　焦穀芽（三錢）</p>
<p>（案141）氣虛咳嗆　外感已解，氣虛未復。體軟無力，納減少味，兼之咳嗆，大便仍溏，脈形濡弱。酌進調補。</p>
<p>生綿耆（二錢）　蜜炙桑皮（二錢）　橘紅（一錢）　炒苡仁（三錢）　炮姜（五分）　款冬花（二錢）　炒冬朮（一錢半）　炒枳殼（一錢半）　茯苓（三錢）　法半夏（一錢半）　羌活（一錢）　焦穀芽（三錢）</p>
<p>（案142）虛火作嗆　肝腎兩虧，水不濟火，陰火上升，射肺作嗆，左脈弦大不靜，右數亦弦。擬用滋補。</p>
<p>炒熟地（六錢）　川貝母（二錢）　炙元武版（四錢）　肥知母（二錢）　丹皮（二錢）　枇杷葉（二片）　麥門冬（二錢）　甜杏霜（三錢）　北沙參（二錢）　川石斛（三錢）　橘紅（一錢）</p>
<p>（案143）外感咳嗆　瘧後肝脾內虧，氣不調暢。近因外感，咳嗆有痰，脈形濡澀。暫擬平調益氣，參以和營。</p>
<p>炒冬朮（一錢半）　酒炒當歸（二錢）　橘紅（一錢）　川貝母（二錢）　黑山梔（一錢半）　甘蔗（一節）　焦白芍（一錢半）　蜜炙桑皮（二錢）　防風（一錢半）　炒枳殼（一錢半）　茯苓（三錢）</p>
<p>（案144）潮熱咳嗆　畏寒潮熱，咳嗆有痰。時或帶紅，體軟脈濡。酌進培補。</p>
<p>生綿耆（三錢）　麥門冬（二錢）　橘紅（一錢）　炒懷膝（一錢半）　川石斛（三錢）　原生地（四錢）　炙鱉甲（四錢）　丹皮（二錢）　甜杏霜（三錢）　胡桃肉（二錢）</p>
<p>（案145）吐血　肝脾營虛，木亢乘土，內失滋養。心跳時眩，咯血上行，脈來濡弱。擬用培補。</p>
<p>砂仁炒熟地（五錢）　酒炒歸身（二錢）　潞黨參（二錢）　新會皮（一錢）　棗仁（三錢）　桂元（五個）　蛤粉拌阿膠（二錢）　炒懷牛膝（一錢半）　制香附（二錢）　炒遠志（八分）　茯神（二錢）</p>
<p>（案146）胞衣不下　產後胞衣不下，腹中奇痛。擬用溫達。</p>
<p>生綿耆（四錢）　炒冬朮（三錢）　酒炒當歸（五錢）　上肉桂（三錢）　川芎（二錢）　沉香片（五分）　炒懷膝（一錢半）　制香附（三錢）　炙艾絨（一錢半）　山楂炭（三錢）　丹皮（三錢）　陳皮（一錢）</p>
<p>（案147）便血　便血不止，肝脾陰絡內傷，下焦不攝。脈來沉細。擬用溫健。</p>
<p>熟地炭（六錢）　潞黨參（三錢）　炮姜（六分）　煨木香（六分）　炙升麻（四分）　炙五味（四分）　炒冬朮（一錢半）　歸身炭（二錢）　川芎（一錢）　制香附（三錢）　炒扁豆（三錢）　白茯苓（三錢）</p>
<p>（案148）陰虧咳嗆　咳嗆略減，肺陰內虧。肅令不降，脈數右浮。天寒氣燥，清金為主。</p>
<p>麥門冬（二錢）　炒蘇子（三錢）　象貝母（三錢）　甜杏霜（二錢）　玉竹（二錢）　橘紅（一錢）　蜜炙桑皮（二錢）　炒蔞皮（三錢）　炒枳殼（一錢半）　款冬花（二錢）　茯苓（三錢）　薄荷（七分）</p>
<p>（案149）痰喘失血　本患痰喘，肺氣自虛，操煩過度，心液內虧，時致失血。天寒氣燥，肺金受克。脈右浮數。暫擬清養，參以宣絡。</p>
<p>原生地（五錢）　麥門冬（二錢）　炒黑棗仁（三錢）　天花粉（二錢）　丹皮（二錢）　全福花（一錢半）　炒懷膝（一錢半）　川貝母（二錢）　川石斛（三錢）　紫菀（二錢）　橘紅（一錢）　沖甘蔗汁（一杯）</p>
<p>（案150）痰喘　金水兩虧，痰喘之症時發，脈數而浮。陰分有火，擬用滋養。</p>
<p>原生地（五錢）　川貝母（二錢）　麥門冬（二錢）　肥知母（二錢）　煅石決明（四錢）　橘紅（一錢）　甜杏霜（三錢）　天花粉（二錢）　丹皮（二錢）　干百合（二錢）　海浮石（三錢）　石斛（二錢）</p>
<p>（案151）便泄帶血　便泄帶紅，為時已久。肝脾內傷，當用通絡。</p>
<p>炒冬朮（一錢半）　生地炭（四錢）　焦白芍（一錢半）　炮姜（五分）　淡吳萸（二分）　血餘炭（五分）　山楂炭（三錢）　炒扁豆（三錢）　歸身炭（一錢半）　茯苓（三錢）　煨木香（五分）　陳皮（一錢）</p>
<p>（案152）音啞　時邪發熱，愈後未清，歸於太陽。厥陰木火潛潮，致音啞不咳無度。脈弦略數。厥陰之脈循候，滋養為主。</p>
<p>制西洋參（二錢）　麥門冬（二錢）　橘紅（一錢）　枸杞子（二錢）　炒黑歸身（一錢半）　白果肉（七個）　潞黨參（二錢）　川貝母（二錢）　茯苓（三錢）　煅石決明（五錢）　炒丹皮（二錢）　冬瓜子（三錢）</p>
<p>（案153）營液內虧　操煩過度，營液內虧，肝脾不滋，虛邪時亢。納減便溏。營虛不能與衛和，故熱勝無汗。營衛出於脾，厥陰之脈與陽維相聯絡，脈虛弦略數，營虛生熱，不宜過於溫燥。</p>
<p>高麗參（一錢）　制於術（一錢半）　炒棗仁（三錢）　生綿耆（二錢）　炒柴胡（六分）　茯神（三錢）　炒杜仲（二錢）　麥冬肉（二錢）　酒炒歸身（二錢）　制香附（三錢）　新會皮（八分）　煨姜（二片）</p>
<p>（案154）心脾兩虛　省事以養心，調飲食以和脾。中有元氣，久必自復。藥僅足為助而已。擬方補氣以生陰，滋養以化氣，二者不能偏也。</p>
<p>懷熟地（六錢）　人參（一錢）　生綿耆（三錢）　炒棗仁（三錢）　橘紅（一錢）　桂元肉（五個）　炙龜板（四錢）　茯神（三錢）　麥冬（二錢）　炙五味（五分）　胡桃（三錢）</p>
<p>草木入春則生，入夏則茂，至秋冬而零落矣。人有生氣，以東方春令為主。</p>
<p>無形之火不可以水折，故須甘酸飲之。命門相火分寄於肝、腎，即元氣也。不可清之，清之則耗。</p>
<p>（案155）腹脹足腫　肝腎素虧，微有外感。咳嗆有痰，氣逆時喘，左脅掣痛，腹脹足腫，左脈弦細，右浮濡。恐其氣升多汗，急宜溫通。</p>
<p>人參（一錢）　上肉桂（三分）　酒炒歸尾（一錢半）　炒懷膝（一錢半）　川鬱金（一錢）　沖沉香（三分）　橘紅（一錢）　煅牡蠣（四分）　川貝母（二錢）　炒蔞皮（三錢）　旋覆花（一錢半）　澤瀉（一錢半）</p>
<p>（案156）上悶　素體氣虛，內風妄動，頑痰上壅，目瞪舌蹇，艱於言語，呼吸尚調，脈亦如常。此係上悶，暫擬開泄。</p>
<p>人參（一錢半）　川貝母（一錢半）　甘菊花（二錢）　茯神（三錢）　鉤藤（二錢）　法半夏（一錢半）　炒枳殼（一錢半）橘紅（一錢）　磨沖沉香（三分）</p>
<p>加生薑汁一匙，菖蒲汁一匙，先用再造丸化服。</p>
<p>（案157）營虛　爪為筋之餘，掌得血而能握。脾主肌肉，肝主筋。濕傷營，營虛則燥。燥生風，風之入於脾者宜燥，入於營分則不宜燥，而宜潤。總以養營為主。</p>
<p>制毛術（一錢半）　炒黑歸身（二錢）　秦艽（二錢）　茯苓（三錢）　宣木瓜（一錢半）　陳皮（一錢）　原生地（五錢）　枸杞子（二錢）　荊芥（一錢半）　獨活（一錢半）　海桐皮（二錢）　化入阿膠（二錢）</p>
<p>（案158）產後咳嗆　產後感寒，腹痛便泄已愈。氣升咳嗆，面浮脈澀。益氣為主，參以疏降。</p>
<p>生綿耆（二錢）　荊芥炭（一錢半）　杏霜（一錢半）　炒蘇子（三錢）　炙艾絨（七分）　甘蔗（一節）　川貝母（二錢）羌活（一錢半）　麵炒枳殼（三錢）　炒當歸（二錢）　款冬花（二錢）　橘紅（一錢）</p>
<p>（案159）喘咳　肺主降氣，腎主納氣，氣之根在腎。由下焦不攝，上升喘急，近兼咳嗆，脈見虛弦。陰陽相為維繫，虛則防脫。擬用補納。</p>
<p>懷熟地（六錢）　潞黨參（三錢）　煅牡蠣（四錢）　炒懷膝（三錢）　澤瀉（一錢半）　生綿耆（三錢）　製附子（六分）　炙五味（五分）　橘紅（八分）　磨沖沉香（四分）</p>
<p>（案160）下痢身熱　下利已減，身熱不退，脈來見弦，表陽不充。現感外邪，納食不旺。酌進調補。</p>
<p>生綿耆（三錢）　細桂枝（三分）　鹿角霜（四錢）　防風（一錢半）　橘紅（一錢）　山楂炭（三錢）　煨葛根（一錢半）炒黑歸身（二錢）　赤苓（三錢）　紅棗（四個）</p>
<p>（案161）便溏　勞乏傷營，畏寒時熱。大便溏泄，脈絡不舒。益氣為主，參以疏泄。</p>
<p>炒冬朮（一錢半）　細桂枝（三分）　陳皮（一錢）　防風（一錢）　懷鬱金（一錢）　酒炒當歸（二錢）　酒炒桑枝（五錢）　生綿耆（二錢）　黑山梔（一錢半）　羌活（一錢半）秦艽（二錢）　山楂炭（三錢）　旋覆花（一錢半）</p>
<p>（案162）咳喘　脈弦而促，弦為木旺，旺則剋土；促為氣不舒。土不生金，肅令不降。咳痰喘急，甚則嘔逆，肺主表，虛則易感，畏寒微熱。擬用滋補。</p>
<p>高麗參（一錢半）　生綿耆（三錢）　川貝（二錢）　牡丹皮（一錢半）　石決明拌阿膠　法半夏（一錢）　炒冬朮（一錢半）　白芍炭（一錢半）　茯苓（三錢）　橘紅（一錢）胡桃（三錢）　紅棗（四個）</p>
<p>（案163）肺熱咳嗆　肺熱蒸痰，咳嗆時發，痰中帶紅，兩脅掣痛。脈形弦，右數。宜用清降。</p>
<p>制洋參（一錢）　金佛草（一錢半）　煨石膏（四錢）　炒丹皮（二錢）　橘紅（一錢）　炒懷牛膝（一錢半）　蜜炙桑皮（二錢）　川貝母（二錢）　天花粉（二錢）　甜杏霜（三錢）紫菀（二錢）　沖甘蔗汁（一杯）</p>
<p>（案164）肺癰　肺胃兩虛，土不生金，咳嗆淹久，咳痰帶膩穢，肺虛成癰。脈濡，神倦，素體勞乏，恐其不支。</p>
<p>生綿耆（三錢）　麥門冬（三錢）　白芨（三錢）　干百合（三錢）　瓜蔞皮（三錢）　皂莢仁（三十粒）　大熟地（六錢）　生石膏（五錢）　橘紅（一錢）　生甘草（五分）　甜杏霜（三錢）</p>
<p>常吃白果最妙。</p>
<p>（案165）陰虧內熱　目得血而能視。肝腎陰虧，水不制火，心陽時亢，神火有虧，素日操煩，木火內熾，脈數不靜。暫擬滋養，後當進補。</p>
<p>懷熟地（八錢）　枸杞子（二錢）　炒歸身（二錢）　煅石決（四錢）　橘紅（八分）　茯神（三錢）　炒棗仁（三錢）　甘菊花（二錢）　黑山梔（一錢半）　女貞子（三錢）　料豆（三錢）　胡桃（三錢）</p>
<p>（案166）頭汗　頭為諸陽之首，濕火上升，氣蒸多汗。汗為心液。陽明多汗，太陽衛疏者亦多汗。濕蒸而火炎上，則歸巔頂，脈形濡滑。現當燥令，擬用靜劑。</p>
<p>生綿耆（三錢）　生棗仁（三錢）　川黃柏（一錢半）　山梔（一錢半）　元參（一錢半）　煅牡蠣（四錢）　防風（一錢半）　制於術（一錢半）　肥知母（三錢）　茯苓（三錢）　陳皮（一錢）　紅棗（四個）</p>
<p>（案167）喉癢　心脾液虧，內失滋養。鬱火時熾，喉間作癢，舌根多發紅點，心跳時眩。脈絡不舒，脈形見澀。養營為主，更須靜養。</p>
<p>潞黨參（二錢）　炒黑棗仁（三錢）　元參（一錢半）　炒懷膝（一錢半）　甘菊花（一錢半）　橘紅（八分）　原生地（五錢）　炒遠志（八分）　茯神（三錢）　炒當歸（二錢）　黑山梔（一錢半）　桂元（五個）</p>
<p>（案168）肝脹　土不培木，加之氣鬱，肝邪時亢，脹而兼痛，大便時溏，心跳腰楚，脈濡而澀。擬用溫疏。</p>
<p>炒冬朮（一錢半）　酒炒歸身（二錢）　制香附（三錢）　新會（一錢）　吳萸炒白芍（一錢半）　上肉桂（三分）　炒棗仁（三錢）　炒杜仲（二錢）　川芎（八分）　茯神（三錢）　佛手柑（五分）</p>
<p>（案169）痞脹　脾虛木亢，宿痞作脹。納食不安，體軟肌削，肢節酸楚，脈濡不弦。久恐腹滿，當用溫疏。</p>
<p>炒冬朮（一錢半）　焦白芍（一錢半）　制香附（三錢）　淡吳萸（三分）　川芎（一錢）　胡桃（二錢）　炒杜仲（三錢）　炒柴胡（七分）　炒黑歸身（二錢）　細桂枝（四分）　川斷（二錢）</p>
<p>（案170）下痢失血　痞脹腹痛，肝脾內傷，微有外感，下痢畏寒。服疏化之劑，遂起失血，痢少減，此屬積瘀從絡外溢，脈虛弦而細。素體勞乏，兩者不能兼顧，酌用培補。</p>
<p>制於術（一錢半）　潞黨參（三錢）　歸身炭（二錢）　煨木香（五分）　全福花（一錢半）　桂元（五個）　熟地炭（五錢）　白芍炭（一錢半）　炒懷膝（一錢半）　新會皮（一錢）　茯神（三錢）</p>
<p>（案171）下痢失血　下痢不止，咳嗆多痰，失血，肝肺絡傷，神倦，脈濡，素日勞乏，氣不攝營，仍擬培補。</p>
<p>熟地炭（五錢）　歸身炭（二錢）　懷膝炭（一錢半）　橘紅（一錢）　草鬱金（一錢）　蛤粉拌阿膠（二錢）　潞黨參（三錢）　甜杏霜（三錢）　炒冬朮（一錢半）　紫菀（二錢）　旋覆花（一錢半）　甘蔗（乙節）</p>
<p>（案172）肺痿　咳嗆淹久，漸致音啞。咳甚嘔逆，胃不開納，脈來濡浮。症屬肺痿，恐其加劇，擬以和胃為主。</p>
<p>潞黨參（三錢）　川貝母（三錢）　炙五味（五分）　杏仁（三錢）　橘紅（一錢）　甘蔗（乙節）　大熟地（八錢）　麥門冬（二錢）　干百合（二錢）　白及（二錢）</p>
<p>（案173）營衛不和　肝鬱侮土，中陽不達。營絡不和。太陽主表，厥陰之脈與陽維相聯絡。畏風潮熱，衛外之陽不固，營液亦不能充周，虛邪時亢。左脈見弦。益氣和營，兼理奇脈。</p>
<p>炒冬朮（一錢半）　生綿耆（三錢）　酒炒歸身（二錢）　砂仁炒熟地（四錢）　炒棗仁（三錢）　羌活（一錢半）　焦白芍（一錢半）　炒柴胡（六分）　細桂枝（四分）　新會皮（一錢）　蛤粉拌阿膠（二錢）　茯神（三錢）</p>
<p>（案174）陰瘧　中虛作惡，近兼陰瘧。少陽之脈貫胃，發則必嘔。舌黃而干，外邪未清。調營衛兼泄少陽。</p>
<p>炒黨參（三錢）　法半夏（一錢半）　炙鱉甲（四錢）　炒枳殼（一錢半）　茯苓（三錢）　大棗（二個）　炒小樸（一錢）　酒炒黃芩（一錢半）　酒炒白芍（一錢半）　新會皮（一錢）　柴胡（六分）　生薑（二片）</p>
<p>（案175）失血　陽明絡傷，血從外溢，現在已止。胃氣中虛，納食不減，時時作噯。胸膈時覺氣滯，脈形濡澀，舌乾少液。氣不生陰，久恐成格，擬用溫補。</p>
<p>潞黨參（三錢）　旋覆花（一錢半）　炒瓜蔞皮（三錢）　法半夏（一錢半）　炒枳殼（一錢半）　茯苓（三錢）　炒冬朮（一錢半）　煅赭石（三錢）　酒炒歸尾（二錢）　新會皮（一錢）　白檀香（一錢）</p>
<p>改方去冬朮，加姜山梔。</p>
<p>（案176）陰虧咳嗆　右脈弦數而緊，左部虛弦。咳嗆不減，肺陰內虧，兼挾鬱火。酌進滋養，更須節勞。</p>
<p>懷熟地（六錢）　制洋參（一錢半）　川貝母（二錢）　海浮石（三錢）　干百合（二錢）　枇杷葉（二片）　甜杏霜（三錢）　蜜炙桑皮（二錢）　生蛤粉（四錢）　麥門冬（二錢）冬瓜子（三錢）</p>
<p>（案177）血熱　血熱傷營，膚燥發癢，便溏帶紅，脈濡右數。擬用苦燥。</p>
<p>炒生地（四錢）　陳皮（一錢）　白歸身（二錢）　豨薟草（一錢半）　蛤粉拌阿膠（二錢）　冬瓜子（三錢）　炒毛術（一錢半）　荊芥（一錢半）　牡丹皮（二錢）　炒川連（四分）　赤茯苓（三錢）　獨活（一錢半）</p>
<p>（案178）咳喘　肺腎兩虛，氣不下攝。咳痰喘急，左脈弦數，右濡。擬用滋補。</p>
<p>懷熟地（六錢）　麥門冬（二錢）　川貝母（二錢）　杏霜（三錢）　懷牛膝（一錢半）　橘紅（八分）　干百合（三錢）　煅牡蠣（四錢）　茯神（三錢）　胡桃肉（三錢）</p>
<p>（案179）氣陰兩虧　向患痰喘，現在平復。素體氣虛，肝脾失養，營液亦虧，奇脈為病，脈形濡細。擬用滋養，不專治肺。</p>
<p>炒冬朮（一錢半）　生綿耆（二錢）　甜杏霜（三錢）　炒棗仁（三錢）　蜜炙桑皮（二錢）　茯神（三錢）　焦白芍（一錢半）　川貝母（二錢）　炒杜仲（二錢）　酒炒當歸（二錢）　橘紅（一錢）　胡桃肉（二錢）</p>
<p>（案180）燥火咳嗆　風寒入肺，兼之挾燥火。津液被爍，咳嗆有痰，時或作嘔，右浮數。擬用清養。</p>
<p>薄荷葉（七分）　川貝母（二錢）　羚羊片（一錢半）　甜杏霜（三錢）　冬桑葉（一錢半）　天花粉（二錢）　川石斛（三錢）　煨石膏（五錢）　橘紅（一錢）</p>
<p>沖甘蔗汁一杯。</p>
<p>（案181）氣陰兩虛　脾胃中虛，氣不生陰。營液亦耗，內失滋養。體軟色悴，食不甘味，大便時溏，脈形濡弱。益氣為主，兼和營絡。</p>
<p>制於術（一錢半）　麥門冬（二錢）　川貝母（二錢）　枸杞（三錢）　朱茯神（三錢）　潞黨參（三錢）　炒棗仁（三錢）　炒懷山藥（二錢）　橘紅（一錢）　胡桃肉（二錢）</p>
<p>（案182）陰瘧　風寒挾濕，時發陰瘧。肝脾不調，左脈濡弱。和營衛兼瀉少陽。</p>
<p>炒毛術（一錢半）　潞黨參（三錢）　炒枳殼（一錢半）　黑山梔（一錢半）　陳皮（一錢）　法半夏（一錢半）　酒炒當歸（二錢）　炒柴胡（七分）　細桂枝（四分）　茯苓（三錢）　大棗（四個）　生薑（二片）</p>
<p>（案183）痰喘　表陽先虧，衛外不固，風寒入肺，痰喘之症時發，脈來濡弱。當用溫補。</p>
<p>生綿耆（二錢）　懷熟地（五錢）　麥門冬（二錢）　橘紅（一錢）　懷牛膝（一錢半）　胡桃肉（三錢）　川貝母（二錢）制香附（七分）　甜杏霜（三錢）　防風（一錢半）　蛤粉拌阿膠（二錢）　白果肉（七個）</p>
<p>（案184）瘰　脾主肌肉，脾之陰即血，血虛則燥，燥生風，兼外感風濕，遍體發癢，多發瘰。冬寒氣燥，養營為主。</p>
<p>原生地（四錢）　炒毛術（一錢半）　酒炒歸身（二錢）　白薇（一錢半）　赤苓（三錢）　獨活（一錢半）　制首烏（三錢）　豨薟草（一錢半）　海桐皮（二錢）　丹皮（二錢）　荊芥（一錢半）　化入阿膠（二錢）</p>
<p>（案185）腫脹　命陽下虧，積濕不化。腫脹連囊，兼之咳嗆，脈濡細。急切難效，參腎陰法主之。</p>
<p>大茴炒熟地（六錢）　炒懷膝（一錢半）　製附子（七分）　桑白皮（一錢半）　澤瀉（一錢半）　胡蘆巴（八分）　炒車前（三錢）　炒毛術（一錢半）　上肉桂（三分）　赤茯苓（三錢）　橘紅（一錢）　冬瓜子（三錢）</p>
<p>（案186）陰火　陰火上越，不能歸根，脈形濡而不數。當用消息陰中之陽。</p>
<p>懷熟地（八錢）　人參（一錢）　麥門冬（二錢）　上肉桂（三分）　橘紅（一錢）　炒棗仁（三錢）　炒遠志（八分）　茯苓（三錢）　炒杜仲（二錢）　鱉甲（四錢）　澤瀉（一錢半）　胡桃肉（三錢）</p>
<p>（案187）陰火　脾胃中虛，氣不攝陰，陰火上升，離不交坎。起患夢泄，脈浮濡，不甚數。擬用培補，不宜純陰之劑。</p>
<p>砂仁炒熟地（五錢）　煅牡蠣（四錢）　炒遠志（八分）　炒杜仲（三錢）　茯苓（三錢）　懷山藥（二錢）　潞黨參（三錢）　川黃柏（一錢半）　炒棗仁（三錢）　金櫻子（一錢半）　澤瀉（一錢半）　胡桃（三錢）　芡實（三錢）</p>
<p>（案188）便溏脫肛　肺虛痰喘，有感即發，舊症如此。近因外感寒濕，大便溏泄，時時脫肛。色黃浮腫，脾腎二虧，火不生土，幸脈不弦，擬用溫補。</p>
<p>砂仁炒熟地（六錢）　高麗參（一錢）　制於術（一錢半）　製附子（六分）　炮姜（六分）　沉香片（三分）　鹿角霜（四錢）　懷山藥（三錢）　煨木香（五分）　朱茯神（三錢）　澤瀉（一錢半）</p>
<p>（案189）咳嗆失血　木火爍金，咳嗆有痰，絡傷失血，時或便溏。脾受木克，肺與大腸亦為表裡。畏風時熱，微致肌削，脈形濡細。酌進調補。</p>
<p>砂仁炒熟地（六錢）　高麗參（一錢）　炒棗仁（三錢）　酒炒當歸（二錢）　橘紅（一錢）　胡桃（三錢）　石決明拌阿膠（二錢）　生綿耆（二錢）　川貝母（二錢）　炒懷膝（一錢半）　茯神（三錢）　紅棗（四個）</p>
<p>（案190）癃閉　素日勞乏，兼挾積濕，氣陷下焦，先患便濁，現濁止而患癃閉，少腹作脹，太陽氣化無權，脈滑大而數。益氣化濕，參滋腎法。</p>
<p>砂仁炒熟地（六錢）　生綿耆（三錢）　川黃柏（一錢半）　炒毛術（一錢半）　甘草梢（四分）　羌活（一錢）　炒車前（三錢）　上肉桂（三分）　炒升麻（六分）　肥知母（二錢）　赤茯苓（三錢）　澤瀉（一錢半）　竹葉（七片）</p>
<p>（案191）陰瘧　陰瘧淹久，肝陰內虧，木亢侮土，脘次結痞。現瘧止而寒熱間作，營衛二虛，少陽之脈與厥陰相聯絡。營虛不和，中氣亦弱。咳嗆失血，肝肺絡傷。脈濡，左略弦。擬用調養。</p>
<p>制於術（一錢半）　酒炒當歸（二錢）　炒棗仁（二錢）　黑山梔（一錢半）　川芎（一錢）　生薑（二片）　新會皮（一錢）　炒柴胡（七分）　川貝母（二錢）　焦白芍（一錢半）　茯神（三錢）　紅棗（四個）</p>
<p>（案192）產後腹泄　產後營虛，肝脾失養。氣滯不達，腹痛便泄，腰節酸楚，心跳頭眩，脈濡細。當用溫疏。</p>
<p>炒毛術（一錢半）　焦白芍（一錢半）　炙艾絨（一錢）　煨木香（五分）　炒延胡（二錢）　佛手柑（五分）　制香附（三錢）　淡吳萸（三分）　炒杜仲（二錢）　炒菟絲（三錢）　川芎（一錢）　煨姜（二片）</p>
<p>（案193）咳嗆聲嘶　咳嗆音嘶，咯痰難出。納食不旺，肺氣大虧。金不生水，且有鬱火。擬用甘涼。</p>
<p>懷熟地（六錢）　天花粉（二錢）　煨石膏（四錢）　干百合（二錢）　杏霜（三錢）　茯苓（三錢）　制洋參（一錢）　麥門冬（二錢）　北沙參（二錢）　川貝母（二錢）　橘紅（一錢）　白芨（二錢）</p>
<p>（案194）咳嗆脅痛　咳嗆脅痛，脘次不舒。肝陰內虧，氣不得達。木火乘金，脈數而弦。久恐成怯。</p>
<p>原生地（五錢）　川貝母（二錢）　炙鱉甲（五錢）　天花粉（二錢）　鬱金（一錢）　麥門冬（二錢）　炒丹皮（二錢）　全福花（一錢半）　川石斛（三錢）　橘紅（一錢）</p>
<p>沖甘蔗汁一杯。</p>
<p>（案195）汗多　表虛多汗，兼患便血，肌削脈弦，急切難效。</p>
<p>生綿耆（三錢）　炒冬朮（一錢半）　焦白芍（一錢半）　酒炒歸身（二錢）　炙鱉甲（四錢）　地骨皮（二錢）　生棗仁（三錢）　甜杏霜（三錢）　川石斛（三錢）　紅棗（四個）</p>
<p>（案196）瘧　瘧久傷營，木火內動，肝脾失養，大便帶紅，脈弦而大。和營為主，參一小柴胡法。</p>
<p>砂仁炒生地（六錢）　炒冬朮（一錢半）　炒柴胡（七分）　酒炒歸身（二錢）　青皮（一錢）　煨草果（八分）　制首烏（三錢）　炒枳殼（一錢半）　焦白芍（一錢半）　茯神（二錢）　生薑（二片）　大棗（四個）</p>
<p>（案197）產後泄瀉　產後十朝，外感寒邪，腹痛便泄，色黃，脈略浮澀。擬溫理下焦。</p>
<p>炒冬朮（一錢半）　煨木香（五分）　川芎（一錢）　荊芥（一錢半）　麵炒枳殼（一錢半）　山楂炭（二錢）　乾荷葉（一角）　炒小樸（一錢）　炙艾絨（一錢）　炮姜（五分）　獨活（一錢）　蘇梗（一錢半）　白茯苓（三錢）</p>
<p>（案198）便溏　長夏暑濕起患便溏，時有寒熱淹久不止。冬天氣寒，脾陽先虛，土不培木肝陰亦弱，侮土，時脹，泄仍未止。日內寒熱加劇，納食少減。舌不甘味，脈濡澀不數。培中為主，兼和營衛，胃氣能旺，更得春陽之助，可冀漸復。</p>
<p>高麗參（一錢半）　冬朮（一錢半）　生綿耆（一錢半）　麥門冬（二錢）　炮姜（五分）　細桂枝（四分）　焦白芍（一錢半）　新會皮（一錢）　懷山藥（二錢）　茯苓（三錢）　紅棗（四個）</p>
<p>（案199）痰嗆　脾胃氣虛，濕痰作嗆，甚則喘急，有感即發，脈大而濡，並不弦急。擬用益氣。</p>
<p>高麗參（一錢）　生綿耆（三錢）　橘紅（一錢）　制於術（一錢半）　炒蘇子（三錢）　炒懷膝（一錢半）　川貝母（二錢）　肥玉竹（二錢）　茯苓（三錢）　法半夏（一錢半）　甜杏霜（三錢）　胡桃肉（三錢）</p>
<p>（案200）失血　絡傷失血，連次作嗆，脅痛。左脈見弦，右濡不數。從肝胃滋養，參以理肺。</p>
<p>潞黨參（三錢）　旋覆花（一錢半）　決明拌阿膠（二錢）　甜杏霜（三錢）　冬桑皮（一錢半）　川貝母（二錢）　草鬱金（一錢）　酒炒當歸（二錢）　牡丹皮（二錢）　橘紅（一錢）　枇杷葉（二片）</p>
<p>（案201）發熱　風寒外感，咳嗆身熱，微覺脅痛，現咳止而熱仍不退，神昏譫語，循衣摸床，左脈弦大，右較細數，舌苔膩白，時帶灰。中焦阻滯，表邪亦未解。渴不索飲，邪歸陽明，尚未化熱，素體勞乏，正不勝邪。恐其風動發厥，擬用散而兼疏。</p>
<p>炒柴胡（六分）　光杏仁（三錢）　淡黃芩（一錢半）　全瓜蔞（三錢）　橘紅（一錢）　煨葛根（一錢半）　小枳實（二錢）　炒小樸（一錢）　黑山梔（一錢半）　薄荷（七分）　赤苓（三錢）</p>
<p>沖甘蔗汁一小杯。</p>
<p>得汗後熱仍不解，神昏譫語，舌乾唇燥，脈弦而數。陽明裡症漸入少陽。津液被爍，恐其內陷，未為穩境。仍擬疏散，參用化熱。</p>
<p>葛根（一錢半）　羚羊片（一錢半）　光杏仁（一錢半）　淡黃芩（一錢半）　炒枳實（一錢）　薄荷（七分）　蘆根（四兩）　橘紅（一錢）　生石膏（五錢）　黑山梔（三錢）　全瓜蔞（三錢）　鮮石斛（五錢）　赤苓（三錢）</p>
<p>（案202）嘔逆　脾胃中虛，氣阻嘔逆，或酸或苦，脈來弦滑。舊恐成格，當用溫理。</p>
<p>潞黨參（三錢）　法半夏（一錢半）　新會皮（一錢）　炒枳殼（一錢半）　朱茯神（三錢）　炒冬朮（一錢半）　淡乾薑（六分）　高良薑（八分）　旋覆花（一錢半）　白檀香（一錢）</p>
<p>（案203）肝鬱咳嗆　肝鬱氣滯，木邪乘金，兼感外風，肺虛咳嗆，入夜多汗，時覺腹痛，脈弦而數，肝肺兼理。</p>
<p>生綿耆（二錢）　炒生地（四錢）　炒棗仁（三錢）　蜜炙桑皮（二錢）　草鬱金（一錢）　沉香片（三分）　甜杏霜（三錢）　地骨皮（二錢）　川貝母（二錢）　炒瓜蔞皮（三錢）　橘紅（一錢）</p>
<p>（案204）肺虛痰喘　痰喘略平，肺氣本虛，肅令不降，脈形濡弱。酌進調補。</p>
<p>生綿耆（二錢）　麥門冬（二錢）　象貝母（三錢）　炒冬朮（一錢半）　炒枳殼（一錢半）　橘紅（一錢）　炒蘇子（三錢）　肥玉竹（二錢）　甜杏霜（三錢）　法半夏（一錢半）　蜜炙桑皮（二錢）　白果肉（七個）</p>
<p>（案205）脘脹　氣鬱傷肝，木邪偏亢，侮土作脹，納減味不甘，舌乾少液，脈弦而澀。擬用調養。</p>
<p>炒黨參（三錢）　焦白芍（一錢半）　炒柴胡（六分）　新會皮（一錢）　朱茯神（三錢）　佛手柑（三分）　制香附（三錢）　川鬱金（一錢半）　炒杜仲（二錢）　炒黑棗仁（三錢）薑汁炒山梔（一錢半）　焦穀芽（三分）</p>
<p>（案206）產後腹泄　產後失調，脾虛木亢，腹痛便泄，脈來濡澀。擬從下焦溫理，兼理奇脈。</p>
<p>炒於術（一錢半）　羌活（一錢半）　川芎（一錢）　麵炒　枳殼（一錢半）　炙艾絨（一錢）　蘇梗（一錢）　焦白芍（一錢半）　荊芥（一錢半）　炮姜（五分）　山楂炭（三錢）　制香附（三錢）　茯苓（三錢）　紅棗（三個）</p>
<p>（案207）腹痛　腹痛中痞，痛自腰連脊，歸於左偏，脈絡不舒，肌削脈濡。擬用溫宣。</p>
<p>生綿耆（二錢）　酒炒當歸（二錢）　炒延胡（一錢半）　川斷（二錢）　陳皮（一錢）　煨木香（五分）　炒杜仲（二錢）　制香附（三錢）　大茴香（一錢）　川芎（一錢）　羌活（一錢）　佛手柑（五分）</p>
<p>（案208）潮熱咳紅　潮熱淹久，畏寒微汗，咳痰帶紅，脈來濡弱。從肝脾兼理。</p>
<p>生綿耆（二錢）　原生地（四錢）　炒柴胡（七分）　丹參（二錢）　甜杏霜（三錢）　乾荷葉（乙角）　酒炒當歸（二錢）　炙鱉甲（四錢）　蜜炙桑皮（二錢）　橘紅（一錢）　懷牛膝（一錢半）　羌活（八分）</p>
<p>（案209）陰虛咳嗆　真陰下虧，火旺爍金，咳嗆淹久，脈左弦，右數。擬用滋養。</p>
<p>原生地（五錢）　牡丹皮（二錢）　麥門冬（三錢）　甜杏霜（一錢半）　炒懷膝（一錢半）　枇杷葉（二片）　川貝母（二錢）　川石斛（三錢）　炒棗仁（三錢）　朱茯神（二錢）　蛤粉拌阿膠（二錢）　橘紅（一錢）</p>
<p>（案210）營虧火升　營液內虧，肝脾失養，木火上升，心跳時眩，筋脈不舒，脈數略弦。擬用柔劑。</p>
<p>潞黨參（三錢）　炒丹皮（二錢）　炒黑歸身（二錢）　炒杜仲（二錢）　焦白芍（一錢半）　化入阿膠（二錢）　炒棗仁（三錢）　新會皮（一錢）　炒遠志（八分）　黑山梔（一錢半）　茯神（三錢）</p>
<p>（案211）失血　陽明絡傷，血從外溢，微有咳嗆，脈弦而數。宜用宣理。</p>
<p>小生地（四錢）　酒炒當歸（一錢半）　象貝母（三錢）　紫菀（二錢）　橘紅（一錢）　草鬱金（一錢）　旋覆花（一錢半）　生懷膝（一錢半）　甜杏霜（三錢）　茜草（八分）　丹皮（二錢）　新絳屑（二分）</p>
<p>（案212）咳喘　肺感風寒，咳痰喘急，有感即發，脈濡而數。當用疏降。</p>
<p>炒蘇子（二錢）　防風（一錢半）　光杏仁（三錢）　蜜炙桑皮（二錢）　海浮石（三錢）　沖蘿蔔汁（一杯）　象貝母（三錢）　橘紅（一錢）　炒枳殼（一錢半）　炒瓜蔞皮（三錢）　粉前胡（一錢半）</p>
<p>（案213）便泄　便泄未止，寒邪外感，脾運不健，素體勞乏。酌進調補。</p>
<p>炒冬朮（一錢半）　煨木香（五分）　山楂炭（三錢）　炮姜（五分）　羌活（一錢半）　酒炒當歸（二錢）　潞黨參（二錢）　淡吳萸（三分）　炒杜仲（三錢）　陳皮（一錢）　茯苓（三錢）　湘蓮肉（十粒）</p>
<p>（案214）津虧咳喘　咳嗆有痰，氣升喘急。肺腎二虧，金不生水。津液內虧，舌乾生糜，脈不弦大，可無汗脫之虞。擬從下焦滋補。</p>
<p>大熟地（八錢）　麥門冬（二錢）　五味子（六分）　橘紅（七分）　鹽水炒懷膝（一錢半）　高麗參（一錢半）　懷山藥（二錢）　川貝母（二錢）　坎氣（一具）　煅牡蠣（五錢）</p>
<p>以甘蔗汁磨沖沉香三分。</p>
<p>（案215）下血　糞後下血，肛門作痛，脈大而弦。養脾陰兼理陽明。</p>
<p>炒冬朮（一錢半）　炒枯黃芩（一錢半）　山楂炭（三錢）　焦白芍（一錢半）　荊芥炭（一錢半）</p>

<h1>二十、女科</h1>
<p>（案1）經阻腹痛，由肝氣鬱結，血不流行也。治以宣通為要。</p>
<p>歸鬚（二錢）　茺蔚子（三錢）　川楝子（二錢）　紫石英（三錢）　青皮（一錢）　紅花（五分）　制香附（三錢）　延胡索（二錢）　懷牛膝（一錢半）</p>
<p>（案2）身心過勞，月事返旺，血不榮肝，內風煽爍，以至咳逆不已，心神不安。務宜靜調治。</p>
<p>阿膠（二錢）　生白芍（一錢半）　麥冬（二錢）　棗仁（三錢）　橘紅（一錢）　沙參（二錢）　煅牡蠣（四錢）　川貝（三錢）　茯神（三錢）</p>
<p>（案3）經下頗多，心煩口渴，陰虧陽亢也，診六脈不靜。議以滋養。</p>
<p>制西洋參（一錢半）　生白芍（一錢半）　丹參（二錢）　阿膠（二錢）　茯神（三錢）　原生地（四錢）　烏賊骨（三錢）　丹皮（二錢）　麥冬（二錢）</p>
<p>（案4）經期腹痛，帶下不已。乃中虛挾濕，清不勝濁也。從肝胃調治。</p>
<p>制白朮（一錢半）　香附（三錢）　廣皮（一錢）　官桂（四分）　茯苓（三錢）　綿蘄艾（一錢）　歸身（二錢）　烏賊（三錢）　白芍（一錢半）</p>
<p>（案5）肝強脾弱，胸腹作脹，癸水不行，脈來細軟。理宜調氣和血。</p>
<p>制於術（一錢半）　茺蔚子（三錢）　紅花（五分）　茯苓（三錢）　老蘇梗（二錢）　全當歸（二錢）　制香附（三錢）　赤芍（一錢半）　艾絨（一錢）</p>
<p>（案6）經閉腹痛，恐有敗瘀阻絡，防其大下。</p>
<p>統當歸（二錢）　紫石英（三錢）　茺蔚子（二錢）　丹參（二錢）　澤蘭（二錢）　元紅花（五分）　老蘇梗（三錢）　延胡索（二錢）　青皮（一錢）</p>
<p>（案7）陰虛內熱，經漏淋漓。仿仲景復脈法。</p>
<p>黨參（二錢）　原地（四錢）　沙蒺藜（三錢）　血餘炭（一錢）　麥冬（三錢）　茯神（三錢）　阿膠（二錢）　生白芍（一錢半）　烏賊骨（三錢）</p>
<p>（案8）產後結瘕，少腹脹痛，此屬肝腎絡虛，非有形所阻。況自汗屢泄，六脈無力，豈可投以攻劑？理宜疏通為要。</p>
<p>肉桂（三分）　當歸（二錢）　茺蔚子（二錢）　廣木香（五分）　生五靈脂　延胡（二錢）　青皮（一錢）　綿蘭艾（一錢）　炒小茴香（一錢）</p>
<p>（案9）淋帶不止，月事大下，衝任絡傷也，病勢非輕。</p>
<p>炒熟地（五錢）　於術（一錢半）　歸身（二錢）　烏賊骨（三錢）　茯神（三錢）　沙蒺藜（三錢）　杜仲（三錢）　白芍（一錢半）　制香附（三錢）　湘蓮肉（七粒）</p>
<p>（案10）類瘧久延，咳逆咽乾，延至經停，失血後病勢轉甚。此勞怯之基也，殊為辣手重候。</p>
<p>生耆（二錢）　沙參（二錢）　紫菀（二錢）　麥冬（三錢）　茯神（一錢）　阿膠（二錢）　丹皮（二錢）　鱉甲（四錢）　橘白（一錢）　枇杷葉（二片）</p>
<p>（案11）中虛肝鬱，腹脹食減，色脈少神。仿逍遙法。</p>
<p>炒柴胡（六分）　焦白芍（一錢半）　焦歸身（二錢）　紫石英（三錢）　茯神（三錢）　制香附（三錢）　川鬱金（一錢）焦白芍（一錢半）　新會皮（一錢）</p>
<p>（案12）脾胃中虛，血多氣少，土不培木，肝邪鬱滯，結瘕少腹，發則上升，脹而兼痛，犯胃則嘔，味多帶酸，脈濡澀不弦。當用溫疏。又發時腰脊酸楚，此產後失調，兼涉奇脈。當於平時調補。</p>
<p>於術（一錢半）　歸尾（一錢半）　乾薑（五分）　吳萸（三分）　柴胡（七分）　延胡索（二錢）　玫瑰花（二朵）　香附（三錢）　茯苓（三錢）　陳皮（一錢）　半夏（一錢半）　鬱金（一錢）　小川芎（一錢）　佛手（五分）</p>
<p>（案13）血不養肝，木亢侮土，素體如是。外感寒濕，胎前下痢，產後不止，中氣已虛，兼受木克，腹脹時痛，津不上承，口乾唇燥，舌黃而干。左脈促而弦，右大而濡。虛中挾實，攻補兩難。擬用溫劑。</p>
<p>檀香炒黨參（二錢）　小樸（一錢）　羌活（一錢半）　川芎（八分）　黃芩（一錢半）　焦白芍（一錢半）　艾絨（一錢）　枳殼（一錢半）　香附（三錢）　荷葉橘葉（一角）</p>
<p>（案14）脾統血，肝藏血，奇脈統於肝腎。而脾為樞紐，沖主血，任主妊，中氣旺則足以攝營。中虛有火，舌光脫液，津液不上承，微覺腰楚，左脈數動，右大略弦。擬方專主培補。</p>
<p>熟地（五錢）　於術（一錢半）　杜仲（二錢）　新會（一錢）　白朮（一錢半）　胡桃（二錢）　人參（一錢）　歸身（二錢）　茯神（三錢）　棗仁（三錢）　川芎（八分）　龍眼（五枚）</p>
<p>（案15）肝臟脾胃主不和，積濕蒸熱，中氣不達，鬱火時升，脈形濡數，左略弦。仍擬疏泄，未宜膩補。</p>
<p>黨參（二錢）　半夏（一錢半）　薑汁炒山梔（一錢半）　腹皮（一錢半）　苡米（三錢）　茯苓（三錢）　茅朮（一錢半）　新會（一錢）　江枳殼（一錢半）　建曲（一錢半）　藿香（一錢半）　秫米（三錢）　佛手（五分）</p>
<p>（案16）腰楚帶下，帶脈病也，筋掣而腹中引痛，任脈病也，水不滋木，邪亢侮土，脾胃素虛，受侮益弱，脘腹作痛，微覺堅實，筋脈酸楚，舌光脫液，肝主筋，血少則失養。按脈，右部濡弱，中虛也；左亦濡而不弦，知肝無藏血。腹脹亦屬虛邪，氣液並耗，調攝為難，姑擬柔劑。</p>
<p>沉香炒熟地（四錢）　歸身（二錢）　香附（三錢）　阿膠（二錢）　新會（一錢）　桑螵蛸　人參（八分）　菟絲（三錢）　枸杞（二錢）　龜板（四錢）　茯神（三錢）　杜仲（二錢）　胡桃（二錢）</p>
<p>（案17）包絡如海，衝脈如江河，通行血絡者也。肝脾內虧，衝脈失調，心悸屬營虛，腹脹屬肝氣，頭眩耳鳴屬厥陰，少陰風火上升，經到則絡空，故見諸症耳，擬用滋攝。</p>
<p>沉香炒熟地（六錢）　棗仁（三錢）　歸身（二錢）　杜仲（二錢）　蒺藜（三錢）　石英（三錢）　玫瑰花（二朵）　決明粉拌阿膠（二錢）　茯神（三錢）　白芍（一錢半）　香附（三錢）艾絨（一錢）　新會（一錢）</p>
<p>（案18）產後失調，淹久未復，肝脾之陰皆血，血少則不足以充肌膚，色悴而燥，脈見虛弦。土得潤澤，木能發榮，擬進滋補。</p>
<p>熟地（六錢）　棗仁（三錢）　歸身（二錢）　阿膠（二錢）　懷膝（一錢半）　生耆（二錢）　茯神（三錢）　杜仲（二錢）　鹿角（二錢）　新會（一錢）　胡桃（一錢）</p>
<p>（案19）症由產後血之事也，起患腫脹，脾土根於命陽，腎為水臟，陽弱則陰翳不消，現在胃納已開，腫退未淨，右脈尚見浮大。仍當扶腎陽以生脾土，壯脾氣以統營血，肝木托根於土，土厚則木榮。溫健為主，參用調營之品，春和可漸復矣。</p>
<p>砂仁炒熟地（六錢）　於術（一錢半）　枸杞（二錢）　阿膠（二錢）　香附（三錢）　新會（一錢）　冬瓜皮（三錢）　生綿耆（二錢）　肉桂（三分）　歸身（二錢）　懷膝（一錢半）　炮姜（五錢）　澤瀉（一錢半）</p>
<p>（案20）熱久不止，肝陰大虧，鬱火內熾，乘金則嗆，侮土則泄。心陰本虛乃心液，陰不守則汗多，營不與衛和，則寒熱往來，甲乙動氣，故從少陽見症。唯恐肌削神怯，酌擬涼血和肝。</p>
<p>丹皮（二錢）　金斛（二錢）　茯神（三錢）　橘白（一錢）荷葉（一角）　女貞（二錢）　百合（三錢）　棗仁（三錢）　白芍（一錢半）　枇杷葉（二片）</p>
<p>（案21）產後營虛，先患手指麻木，漸至二足酸楚，自足以上連及二脅，一筋牽掣，有觸即痛，艱於舉動，二脅皆然。淹至年餘，服純補之劑不效。夫氣與血，流行者也。血非氣則壅，氣非血亦滯。今非純虛，不相和也。肝藏血，主筋，行經之血有餘，榮筋之血不足，乃氣滯而不能為之充布也。此症重則為筋極，亦或延而為痿。脈弦略數，觀神色未為痿頓，胃氣亦尚可支。陽明為百絡之長，血之所由生也，胃旺則肝木亦和。擬方以溫宣為主，此避實擊虛之法。</p>
<p>生耆（三錢）　當歸（二錢）　木瓜（一錢半）　川芎（一錢）　川斷（二錢）　新會（一錢）　肉桂（三分）　香附（三錢）　懷膝（一錢半）　獨活（一錢半）　枸杞（二錢）　酒炒桑枝　艾葉</p>
<p>（案22）產後失調，土不生金，虛則腫，咳痰氣升，宿痞時脹，榮虛本亢，脈來見澀。清高原兼培中州。</p>
<p>生綿耆（二錢）　當歸（二錢）　橘紅（一錢）　懷膝（一錢半）　香附（三錢）　澤瀉（一錢半）　艾葉（一錢）　冬朮（二錢）　桑皮（一錢半）　桂枝（四分）　防己（一錢半）　車前（三錢）　冬瓜皮（三錢）</p>
<p>（案23）產後作腫，退而復發，舉動喘急，脈來濡澀。肺虛則高原不行，脾虛則堤防不固，腎為水臟，真陽下衰，氾濫無制。恐其上升，急宜溫納。</p>
<p>熟地（六錢）　附子（七分）　生綿耆（二錢）　當歸（二錢）　車前（三錢）　陳皮（一錢）　肉桂（三分）　川芎（八分）　懷膝（一錢半）　香附（三錢）　茯苓（三錢）　椒目（四分）</p>
<p>（案24）產後失調，營虛氣陷，少腹時脹，小便淋瀝，症屬太陽，而其部歸厥陰。色黃而浮，此係營分濕熱，脈濡而澀，養營為主。仍擬通利，以佐氣化。</p>
<p>生地（四錢）　當歸（二錢）　枳殼（一錢半）　木通（一錢）　甘草（五分）　阿膠（二錢）　川柏（一錢半）　赤苓（三錢）　羌活（一錢半）　澤瀉（一錢半）　赤小豆　萹蓄草</p>

<h1>二十一、時症</h1>
<p>（案1）寒熱頭痛，胸悶咳逆，風濕傷漸也。治以辛涼解散。</p>
<p>荊芥（一錢半）　防風（一錢半）　桔梗（一錢）　連翹（一錢）　新會（一錢）　杏仁（三錢）　前胡（一錢）　牛蒡子（三錢）　枳殼（一錢半）</p>
<p>（案2）惡寒發熱，頭痛身疼，脘悶無汗，脈來弦緊。乃衛陽疏而風邪外襲，例用辛溫解表。</p>
<p>羌活（一錢半）　蘇梗（一錢）　厚朴（一錢）　陳皮（一錢）　防風（一錢半）　桔梗（一錢）　半夏（一錢半）　杏仁（三錢）　生薑（一片）　蔥白（二枚）</p>
<p>（案3）風寒傷衛，邪勢方張。治以溫經表散。</p>
<p>羌活（一錢半）　蘇葉（一錢）　厚朴（一錢）　陳皮（一錢）　淡豆豉（一錢半）　防風（一錢半）　桔梗（一錢）　半夏（一錢半）　枳殼（一錢半）　生薑（二片）</p>
<p>（案4）邪傷陽經，形寒身熱，頭疼脘悶，舌白脈緊。先宜汗解為要。</p>
<p>羌活（一錢半）　蘇梗（二錢）　厚朴（一錢）　陳皮（一錢）　茅朮（一錢半）　防風（一錢半）　桔梗（五分）　半夏（一錢半）　杏仁（三錢）　老薑衣</p>
<p>（案5）素體發熱，頭脹胸悶，舌布白苔，脈來弦勁。邪勢鬱於氣分，不汗化達，宜疏解法，侯政</p>
<p>柴胡（六分）　淡豆豉（一錢半）　牛蒡子（三錢）　桔梗（一錢）　葛根（一錢半）　瓜蔞皮（三錢）　炒枳殼（一錢半）　杏仁（三錢）</p>
<p>覆：得汗之後，邪勢不解，煩渴少寐，脈數舌乾。伏邪未清，津液養傷，法當先宜清解為要。</p>
<p>川連（三分）　花粉（二錢）　淡芩（一錢半）　連翹（一錢半）　知母（二錢）　蘆根（四分）　葛根（一錢半）　枳殼（一錢半）　鬱金（一錢）　山梔（一錢半）　竹茹（四分）</p>
<p>（案6）邪陷劫津，舌紅生刺，最防內閉神昏，急宜滋補。</p>
<p>犀角（一錢）　鮮生地（一兩）　丹皮（二錢）　鬱金（一錢）　元參（二錢）　茅根（四錢）　花粉（二錢）　鮮石斛　連翹（一錢半）　知母（二錢）　竹茹（四分）</p>
<p>（案7）濕熱傷陰，舌紅脈數。仿玉女煎法。</p>
<p>鮮生地（一兩）　丹皮（二錢）　生芍（一錢半）　知母（二錢）　連翹（一錢）　生石膏（三錢）　花粉（二錢）　麥冬（二錢）　甘草（五分）　蘆根（四錢）</p>
<p>（案8）濕邪留戀，汗出不解，陰虧液傷，治以滋補。</p>
<p>鮮石斛（三錢）　炙鱉甲（四錢）　生白芍（一錢半）　知母（二錢）　陳皮（一錢）　冬桑葉（一錢半）　穭豆衣（二錢）　生米仁（三錢）　牡丹皮（三錢）　花粉（二錢）　竹茹（四分）</p>
<p>（案9）濕邪內陷，四肢厥逆，想熱深厥亦深也。頃診六脈沉數，譫語神昏，大便三候不解，乃病久元虛，邪歸胃腑，甚為辣手重疾，勉擬陶氏黃龍湯法。以圖幸攻。附方　政用</p>
<p>厚朴（一錢）　制軍（一錢）　元明粉　枳殼（一錢）　甘草（五分）　參鬚（一錢）　歸身（二錢）　全瓜蔞（三錢）　桔梗（一錢）</p>
<p>（案10）冬溫乘陽虛而發，身熱不得汗解，脘悶咳逆，舌白脈弦。邪郁表分，尚未施張，法當治以辛散。</p>
<p>荊芥（一錢半）　淡豆豉（一錢半）　連翹（一錢）　陳皮（一錢）　枳殼（一錢半）　葛根（一錢半）　牛蒡子（三錢）　桔梗（一錢）　杏仁（三錢）　姜衣（四分）</p>
<p>（案11）暑濕傷其氣分，脘悶腹痛，上吐下瀉，四肢厥冷，舌膩脈微。此霍亂之候，理用正氣法。</p>
<p>藿香（一錢半）　半夏（一錢半）　瓜蔞皮（三錢）　赤苓（三錢）　厚朴（一錢）　廣皮（一錢）　白蔻仁（三分）　六一散（三錢）　干省頭草</p>
<p>（案12）身熱頭脹，脘悶煩渴，暑邪傷氣，當清上焦。</p>
<p>香薷（一錢）　白蔻殼（一錢）　六一散（二錢）　赤苓（三錢）　連翹（一錢半）　藿香（一錢半）　大豆卷（二錢）　金銀花（一錢）　杏仁（三錢）　省頭草　荷葉（一角）</p>
<p>（案13）暑風傷肺，發熱汗少，頭脹咳嗆，舌布白苔。脈左弦數。此屬閉暑之候，姑擬辛解。</p>
<p>香薷（一錢半）　桔梗（一錢）　枳殼（一錢半）　藿香（一錢半）　半夏（一錢半）　荊芥（一錢半）　陳皮（一錢）　杏仁（三錢）　荷葉（一角）</p>
<p>（案14）暑風外襲，身熱頭疼，咳嗆。辛涼解散。</p>
<p>香薷（一錢半）　薄荷（六分）　杏仁（三錢）　連翹（一錢半）　六一散（三錢）　桑皮（一錢半）　桔梗（一錢）　藿香（一錢半）　橘紅（一錢）　絲瓜葉</p>
<p>（案15）脈弦數，暮熱朝涼，汗解渴飲。治從少陽。</p>
<p>青蒿（一錢）　桑葉（一錢半）　丹皮（二錢）　知母（二錢）　綠豆皮（二錢）　鱉甲（四錢）　陳皮（一錢）　石斛（二錢）　花粉（二錢）　鮮佛手（三分）</p>
<p>（案16）瘧來漸晏，邪有入陰之意。脘膈痞結，中焦屢受邪迫，正氣已餒。宜進二和陰陽。</p>
<p>半夏（一錢半）　厚朴（一錢）　知母（一錢半）　草果（七分）　黃芩（一錢半）　烏梅（三分）　花粉（二錢）　薑汁（一匙）</p>
<p>（案17）症屬濕溫，起十餘日，斑點已見，身熱不退，神昏譫語，時見痙象。兼之呃逆，舌不能伸，膩白而渴，大便閉結。表未達而腑氣亦未通。脈左濡浮，右澀，不甚數。凡斑皆濕熱蒸鬱而成。既見而熱不退，逆境也。姑擬此方，以專進之。</p>
<p>人參（一錢）　石膏（四錢）　陳皮（一錢）　羚角（一錢）　全瓜蔞（三錢）　荷葉（一角）　茅朮（一錢半）　小樸（一錢）　升麻（四分）　枳實（一錢）　六一散（三錢）　大麥仁</p>
<p>又　得解後，身熱未淨，仍有譫語，舌苔薄白中焦，素日勞乏，心營本虧，脈左略弦，右大而不攝。邪輕而正不能復，當用滋養。</p>
<p>人參（一錢）　茯神（三錢）　山梔（一錢半）　枳殼（一錢半）　石斛（二錢）　麥冬（二錢）　棗仁（三錢）　全蔞（三錢）　新會（一錢）　薄荷（五分）　荷葉（一角）　燈草（一紮）</p>
<p>（案18）營衛大虧，氣弗交戰，寒多熱少。此營勝衛，當用溫理。</p>
<p>生耆（三錢）　桂枝（四分）　當歸（二錢）　陳皮（一錢）　生術（一錢半）　防風（一錢半）　白芍（一錢半）　茯苓（三錢）陰水、陽水二煎。</p>
<p>（案19）風邪化熱鬱於太陽，陽明身熱，咳嗆，唇燥而腫，脈形浮濡。擬用清泄。</p>
<p>薄荷（六分）　防風（一錢半）　象貝（三錢）　花粉（二錢）　生甘草（五分）　山梔（一錢半）　橘紅（一錢）　石膏（四錢）　杏仁（三錢）　冬桑葉（一錢半）</p>
<p>（案20）素體中虛，近感暑濕，中焦阻滯，起患寒熱，經旬不退，甚則嘔逆，舌光而干，飲不解渴，肢節酸楚，時或譫語，三陽俱見，邪郁尚未透達，胸悶不舒，食冷則不安，此非實熱，其舌光亦非陰虧，由中阻氣不上乘也，左脈見弦。擬用疏中，參以泄表，加人參以助氣機。</p>
<p>人參（一錢）　柴胡（六分）　新會（一錢）　廣藿（一錢半）　六一散（三錢）　中樸（一錢）　香茹（六分）　茯神（三錢）　鮮斛（一錢）　冬瓜皮（三錢）　荷葉（一角）</p>
<p>（案21）暑濕侵脾，蒸郁成熱，中陽不運，氣不達邪，體軟色黃，四肢不能運動，身熱淹久，汗出發疹，仍不退涼。舌薄白而大，右脈浮大而濡，左大而不弦，熱甚見數。此中焦內閉之象，濕傷脾，傷其氣也，暑亦傷氣，擬以益氣為主，參以疏化。</p>
<p>人參（一錢）　枳殼（一錢半）　中樸（一錢）　茯苓（三錢）　當歸（二錢）　柴胡（六分）　於術（一錢半）　茅朮（一錢半）　山梔（一錢半）　陳皮（一錢）　葛根（一錢半）　澤瀉（一錢半）荷葉（一角）</p>
<p>（案22）暑傷氣，濕傷脾，暑為陰邪，濕亦屬陰，蒸郁日久，中陽被遏，身熱見疹，色黃體軟，右脈浮大少力，左部亦滯。外蒸之象，皆浮而實，則中寒不運。急宜益氣，佐以辛溫。</p>
<p>人參（一錢）　乾薑（五分）　茯神（三錢）　當歸（二錢）　新會（一錢）　燈心（一札）　於術（一錢半）　肉桂（三分）　棗仁（三錢）　麥冬（二錢）　澤瀉（一錢半）　沉香片</p>
<p>（案23）暑濕蒸熱，紅白疹，俱郁邪未清，歸於陽明少陽，熱在肌表，中阻而外亦不解，脈數見弦。不可更散，解肌，參用清泄。</p>
<p>薄荷（六分）　生地（四錢）　山梔（一錢半）　青蒿（一錢）　滑石（三錢）　黃芩（一錢半）　連翹（一錢）　石膏（四錢）　蔞皮（三錢）　陳皮（一錢）　赤苓（三錢）　象貝（三錢）　加豆卷、荷葉。</p>
<p>（案24）暑濕之邪，蒸郁成熱，由陽明漸入少陽，身熱不退，疹見未透，脘次痞結，時或譫語，而津液漸虧，舌光脫，脈弦細，右數，恐入厥陰，見昏厥等象。擬用養陰，參以疏化。</p>
<p>人參（一錢）　山梔（一錢半）　麥冬（三錢）　赤苓（三錢）　橘紅（一錢）　益元散（三錢）　柴胡（六分）　石膏（四錢）　枳實（一錢）　建曲（三錢）　川貝（一錢）　荷葉（一角）　蘆根</p>
<p>（案25）病屬濕溫，鬱火蒸熱，邪由陽明歸於少陽，逼入厥陰血分，神昏譫語，舌絳根黃，疹點已見，身熱不退，咽痛咳血，右脈數而有力，左大略濡，津液已虧，恐風動見厥。姑擬清泄。</p>
<p>羚角（一錢半）　山梔（一錢半）　川貝（三錢）　赤苓（三錢）　丹皮（二錢）　石斛（一錢）　橘白（一錢）　元參（二錢）　甘中黃　蘆根　菖蒲</p>
<p>（案26）風溫上受，肺氣不宣，咳嗆音啞，喉痛，頭暈，脈弦，舌白尖紅。法當化邪清金。</p>
<p>牛蒡子（二錢）　馬兜鈴（一錢半）　光杏仁（三錢）　炒知母（一錢半）　新會（一錢半）　象貝母（三錢）　炒紫菀（一錢半）　玉桔梗（六分）　葉蘇梗（二錢）　梗通（八分）</p>
<p>（案27）暑溫挾濕，投辛散，邪未除淨，蘊久，陰分受損，寒起背肢，熱從心熾，久咳痰膩，命門火衰，肺失升降之權，脈數，舌白尖紅。法當和陰潛陽，兼理清化。</p>
<p>酒炒當歸（二錢）　熟附片（七分）　炒枯元地（三錢）　粉丹皮（二錢）　杏仁（三錢）　炒川芎（一錢半）　炮薑炭（三分）　焦白芍（一錢半）　童木通（六分）　紫菀（一錢半）</p>

<h1>二十二、雜記</h1>
<p>（案1）肝膽鬱熱，擾亂神明，時發多言妄笑，脈來弦勁。擬用苦泄柔鎮，接服養肝清心法。</p>
<p>川連（三分）　飛青黛（一錢）　石決明（四錢）　山梔（一錢半）　細菖蒲（一錢）　半夏（一錢半）　瓜蔞皮（三錢）　炒遠志（一錢）　鬱金（一錢）</p>
<p>接方：</p>
<p>制首烏（三錢）　茯神（三錢）　辰砂拌麥冬（二錢）　半夏（一錢半）　鬱金（一錢）　石決明（四錢）　棗仁（三錢）　生白芍（一錢半）　橘紅（一錢）　竹茹（四分）</p>
<p>（案2）筋痿足廢，胸背凸，已成損疾，藥難奏功。</p>
<p>熟地（六錢）　甘枸杞（二錢）　炙龜板（四錢）　干河車（一錢半）　於術（一錢半）　鹿角霜（四錢）　川斷（二錢）　金狗脊（二錢）</p>
<p>（案3）先後天俱虧，內熱自生，飲食少進。若不加意調養，唯恐延成童怯。</p>
<p>制首烏（三錢）　炙龜板（四錢）　沙參（二錢）　陳皮（一錢）　茯苓（三錢）　地骨皮（二錢）　川石斛（三錢）　山藥（二錢）　半夏（一錢半）</p>
<p>（案4）肌膚燥裂，六脈弦數，血熱外遊。治以滋補。</p>
<p>鮮生地（二錢）　生歸身（二錢）　知母（二錢）　秦艽（二錢）　冬桑葉（一錢半）　生甘草（五分）　生赤芍（一錢半）　丹皮（二錢）　米仁（三錢）</p>
<p>（案5）舌痛出血，兩腮俱紅，神倦多睡，果不思納。知暑邪已輕，氣傷而陰亦未復。仍擬滋補。</p>
<p>人參（一錢）　五味（三分）　生地（四錢）　茯神（三錢）　橘白（一錢）　燈心（一札）　麥冬（二錢）　生耆（三錢）　丹皮（二錢）　棗仁（三錢）　荷葉（一角）</p>
<p>（案6）久患溺血，氣不攝陰。稟體本虛，近感暑邪。身熱多汗，舌紅作渴。右脈浮濡，左較細，並無數象。古人治暑未有不用補者。擬方酌進，參清暑益氣法。</p>
<p>人參（一錢）　麥冬（三錢）　棗仁（三錢）　葛根（一錢半）　新會（一錢）　燈心（一札）　生耆（二錢）　五味（三分）　柏子（一錢半）　滑石（三錢）　荷葉（一角）</p>
<p>（案7）肝主筋，腎主骨。其陰內虧，失於滋養。脈絡不調，時或酸楚，現當夏令，脈細不甚數。擬用滋補。</p>
<p>炒熟地（六錢）　枸杞子（二錢）　知母（二錢）　菟絲（三錢）　木瓜（一錢半）　潞黨參（二錢）　炒歸身（二錢）　杜仲（二錢）　新會（一錢）　胡桃肉（二錢）</p>
<p>（案8）肝陰內虧，少陽火鬱，潮熱淹久，時吐涎痰，脈形浮數，左略弦。參逍遙法。</p>
<p>生地（四錢）　山梔（一錢半）　柴胡（五分）　新會（一錢）　蔞皮（一錢半）　當歸（二錢）　丹皮（二錢）　白芍（一錢半）　枳殼（一錢半）　荷葉（一角）</p>
<p>（案9）血虛生熱，熱生風。長夏濕蒸，風濕皆歸營分，多發㾦瘰。脾主肌肉，肺主皮毛，僅在外形及筋脈。此症尚淺，擬方以養營為主。丸方：</p>
<p>生地（四兩）　獨活（二兩）　秦艽（二兩）　赤苓（三兩）　橘紅（一兩）　蒼耳子（三錢）　首烏（二兩）　當歸（一兩五錢）　川柏（一兩五錢）　丹皮（二兩）　豨薟（一錢半）　海桐皮（二錢）</p>
<p>以阿膠、白蜜烊化搗丸。</p>
<p>（案10）真陰內虧，水不制火，鬱熱內蒸，肛漏潰膿，肢節酸楚，脈數略弦。擬用滋養。</p>
<p>青鹽炒熟地（六錢）　枸杞（二錢）　生耆（二錢）　知母（二錢）　澤瀉（一錢半）　麥冬（二錢）　龜板（四錢）　川柏（一錢半）　橘紅（一錢）　柿蒂餅（三錢）</p>
<p>（案11）木鬱氣阻，虛痰結癭，歸於頷之右偏。此太陰厥陰兼症，急切難效。</p>
<p>香附（三錢）　半夏（一錢半）　橘紅（一錢）　蔞仁（三錢）　枳殼（一錢半）　山梔（一錢半）　川貝（二錢）　浮石（三錢）　</p>
<p>加枯草、紫菜。</p>
<p>（案12）營陰素虧，少陽真氣亦弱，虛痰結癭，聚於頷下，舌乾，少陰虛火不潛，脈形濡細。擬用柔劑滋補。</p>
<p>炒生地（四錢）　蛤粉拌阿膠（二錢）　麥冬（三錢）　茯神（三錢）　桑椹子（二錢）　遠志（一錢）　制首烏（三錢）　橘紅（一錢）　元參（二錢）　棗仁（三錢）　夏枯草（一錢半）　荷葉（一角）</p>
<p>（案13）氣與血鬥，血虛者多寒，此症血多於氣，有時作顫，但寒不熱，脈形細。以益氣為主。</p>
<p>冬朮（一錢半）　延胡（二錢）　羌活（一錢半）　歸身（二錢）　艾絨（一錢）　生耆（二錢）　白芍（一錢半）　橘紅（一錢）　枳殼（一錢半）　佛手（五分）</p>
<p>（案14）素體勞乏，加之驚恐入心，營火內耗，君火引動相火，龍雷上升，驟不能制。心生血，靜養為要。</p>
<p>丸方：熟地（八兩）　茯神（三兩）　肉桂（三錢）　歸身（二兩）　新會（一兩）　五味（三錢）　杜仲（三兩）　炙耆（二兩）　棗仁（三兩）　麥冬（二兩）　丹皮（三兩）　龜板（四兩）　澤瀉（一兩五錢）　菟絲（三兩）　黨參（三兩）　遠志（一兩）　川柏（一兩五錢）</p>
<p>以桂元肉、胡桃肉水泛丸。</p>
<p>（案15）氣泛少腹，上衝至心，此屬腎邪，名奔豚。惟真陰素虧，舌紅脫液，左關尺脈弦大不攝。擬用溫納之法。更須靜養為妙。</p>
<p>沉香炒熟地（六錢）　蜜炙遠志（一錢）　菟絲（三錢）　枸杞（二錢）　延胡索（二錢）　肉桂（三分）　鹽水懷膝（一錢半）　川楝（二錢）　澤瀉（一錢半）　胡桃肉（二錢）</p>
<p>（案16）奇脈皆統於肝腎，腎虛則水不生木，肝木不榮，內失滋培，諸脈皆病矣。腎為水精所藏也。氣生精，精化氣，陰非陽不生，肝為木，相火所寄也。必得春溫之氣，方能萌蘖。故治腎當補陰中之陽，然後火不上越，元海歸根；治肝當補血中之氣，然後土不受克，中州鎮定。脈平時漸見沖和氣。動則弦，總帶澀象，擬方　政用</p>
<p>熟地（六錢）　棗仁（三錢）　柏仁（一錢半）　杜仲（二錢）　新會（一錢）　毛角　荔枝核（三枚）　人參（一錢）　牛膝（一錢半）　香附（三錢）　牡蠣（四錢）　澤瀉（一錢半）　龍眼（五枚）</p>
<p>氣覺沖攻，酌加肉桂。</p>
<p>（案17）肺主皮毛，脾主肌肉，營分風濕發於皮肉之間，則為白點，故與臟腑無涉。體營虛，酌進滋培。</p>
<p>生地（四錢）　歸身（二錢）　阿膠（二錢）　前胡（一錢）　赤苓（三錢）　生耆（二錢）　白芍（一錢半）　秦艽（二錢）　獨活（一錢半）　新會（一錢）　瓜皮（三錢）</p>
<p>（案18）肝腎陰虧，少陽虛火蒸痰結癧，發於二項，前曾失血，漸有咳嗆，脈浮濡，不甚數。總屬於虛，酌進培補。</p>
<p>熟地（六錢）　首烏（三錢）　澤瀉（一錢半）　象貝（二錢）　炙耆（二錢）　女貞（二錢）　橘紅（一錢）　茯神（三錢）　桑椹子　地慄　海藻　海蜇</p>
<p>（案19）黃為中央之土正色，脾虛挾濕，真色外現，不甚鮮明，此為陰黃。中無熱象，脈左弦，右濡澀。久恐中滿，擬用溫泄。</p>
<p>冬朮（一錢半）　附子（六分）　桂枝（四分）　澤瀉（一錢半）　木瓜（一錢半）　枳殼（一錢半）　茯苓（三錢）　毛術（一錢半）　桑皮（一錢半）　新會（一錢）　小樸（一錢）　乾薑（五分）　豬苓（三錢）　淡竹葉（一錢半）</p>
<p>（案20）積濕蒸熱，下注於足，起泡潰膿。天氣漸暖，擬用苦泄。</p>
<p>毛術（一錢半）　獨活（一錢半）　豬苓（三錢）　枳殼（一錢半）　茵陳（一錢半）　陳皮（一錢）　川柏（一錢半）　木瓜（一錢半）　赤苓（三錢）　川膝（一錢半）　葛根（一錢半）　冬瓜皮（三錢）</p>
<p>（案21）血不勝濕，流及脈絡，多發濕瘡，脈形見數。涼血為主，參用苦燥。</p>
<p>毛術（一錢半）　當歸（二錢）　川柏（一錢半）　新會（一錢）　豬苓（一錢半）　赤苓（二錢）　生地（四錢）　白蘚（一錢）　五茄（一錢半）　枳殼（一錢半）　獨活（一錢半）　青麟丸</p>
<p>（案22）手腕酸楚，寒邪入絡。當用溫宣。</p>
<p>桂枝（四分）　羌活（一錢半）　薑黃（一錢）　木瓜（一錢半）　紅花（五分）　秦艽（二錢）　當歸（二錢）　陳皮（一錢）　川斷（二錢）　鮮冬藤（五錢）</p>
<p>（案23）積濕入絡，歸於營分，肢節發瘰，脈弦略數。擬用疏理。</p>
<p>毛術（一錢半）　羌活（一錢半）　川柏（一錢半）　茯苓（三錢）　小樸（一錢）　海桐皮（二錢）　忍冬藤（五錢）　生地（四錢）　陳皮（一錢）　秦艽（二錢）　當歸（二錢）　澤瀉（一錢半）　大腹皮（一錢半）</p>
<p>（案24）厥陰氣滯，下焦火鬱。養營為主，參用通利。</p>
<p>生地（四錢）　白芍（一錢半）　車前（三錢）　青皮（一錢）　茯苓（三錢）　當歸（二錢）　山梔（一錢半）　阿膠（二錢）　草梢（五分）　淡竹葉（一錢半）</p>
<p>（案25）積濕下注，足脛發瘰，脈來略弦。參用益氣，使之下達。</p>
<p>毛術（一錢半）　川柏（一錢）　木瓜（一錢半）　豬苓（三錢）　當歸（二錢）　獨活（一錢半）　冬瓜皮（三錢）　生耆（二錢）　防己（一錢半）　牛膝（一錢半）　茯苓（三錢）　陳皮（一錢）　澤瀉（一錢半）</p>
<p>（案26）濕邪潰散，肢節發瘰。脾主肌肉，亦主四末。現當春令，大勢未定，擬用疏理。</p>
<p>毛術（一錢半）　秦艽（二錢）　獨活（一錢半）　苓皮（三錢）　蘚皮（一錢半）　冬瓜皮（三錢）　川柏（一錢半）　小樸（一錢）　澤瀉（一錢半）　豬苓（三錢）　陳皮（一錢）</p>
<p>（案27）濕邪未清，脾虛不勝。其流滯於脈絡者，半已結痂。氣旺則復，酌進培補。</p>
<p>毛術（一錢半）　於術（一錢半）　歸身（二錢）　川膝（一錢半）　獨活（一錢半）　木瓜（一錢半）　忍冬藤（五錢）　生耆（二錢）　川柏（一錢半）　茯苓（三錢）　澤瀉（一錢半）　苡米（三錢）　淡竹葉（一錢半）　新會（一錢）</p>
<p>（案28）伏暑挾濕挾滯，身熱，咽喉漸痛，口膩作惡，目黃溲熱，大便色黑，素有鼻衄之患，昨今兩日，衄血甚多，舌乾苔糙，脈來弦數，近七至，夜不成寐。邪滯化火擾榮，症勢非輕，慎防變幻。方侯　正之</p>
<p>大豆卷（三錢）　連翹殼（三錢）　牡丹皮（一錢半）大貝母（三錢）　赤神麯（三錢）　清寧丸（一錢半）　香青蒿（三錢）　軟白薇（二錢）　西赤芍（二錢）　赤茯苓（三錢）梗通草（一錢）　白茅根（一札）</p>

<h1>二十三、噎膈反胃</h1>
<p>（案1）納食拒格，甚則吐涎，此係木鬱侮土，氣滯痰凝所致。擬苦泄辛降，以圖寸效。</p>
<p>川連（五分）　乾薑（五分）　半夏（一錢半）　茯苓（三錢）　苦杏仁（三錢）　赭石（三錢）　白芍（一錢半）　橘紅（一錢）　鬱金（一錢）</p>
<p>（案2）脾腎陽衰，納穀不運，脈來沉細。近乎格矣。</p>
<p>黨參（三錢）　白朮（一錢半）　茯苓（三錢）　半夏（一錢半）　赭石（三錢）　肉桂（三分）　益智（一錢半）　白芍（一錢半）　新會（一錢）　炒黃米（一撮）</p>
<p>（案3）納食梗塞，大便艱難，脈來軟弱無力。此係積勞內傷，陽結於上，陰凝於下。是為關格之漸。姑擬溫疏，以圖幸功。</p>
<p>黨參（三錢）　肉桂（三分）　半夏（一錢半）　新會（一錢）　益智（一錢半）　歸身（二錢）　白芍（一錢半）　蓯蓉（一錢半）　杏仁（三錢）</p>
<p>（案4）胸膈作痛，納食塞逆。此氣鬱傷絡也。唯恐成怯。</p>
<p>全福（一錢半）　半夏（一錢半）　新會（一錢）　益智（一錢半）　鬱金（一錢）　赭石（三錢）　白芍（一錢半）　茯苓（三錢）　蘇子（三錢）</p>
<p>（案5）胃中陽虛，納食難化。阻於下口，下不通則返乎上，時或攻衝，肌削色悴。胃陽為氣，胃之陰為汁。氣弱而汁亦槁，恐其成絡。脈澀而濡。擬用溫潤。</p>
<p>檀香炒黨參（三錢）　杞子（二錢）　歸身（一錢半）　懷膝（一錢半）　陳皮（一錢）　茯神（三錢）　肉桂（三分）　柏仁（一錢半）　蔞皮（三錢）　藿香（一錢半）　沉香片（三分）　蜜炙乾姜（五分）</p>

<h1>二十四、便血</h1>
<p>（案1）陰虛內熱，腸紅脈數。</p>
<p>生地炭（五錢）　炒丹皮（二錢）　炒白芍（一錢半）　炙甘草（五分）　柿餅炭（三錢）　炒槐花（二錢）　廣皮（一錢）　地榆皮（一錢半）　血餘炭（一錢）　茯苓（三錢）</p>
<p>（案2）便後下血，陰絡傷也。</p>
<p>熟地炭（五錢）　萸肉（一錢半）　炒白芍（一錢半）　炙甘草（五分）　茯苓（三錢）　焦白朮（一錢半）　山藥（二錢）　炒地榆（一錢半）　廣陳皮（一錢）　荷蒂（二枚）</p>
<p>（案3）便溏下血，脾腎兩傷也。刻難取效。</p>
<p>黨參（二錢）　煨木香（五分）　炮姜（五分）　白芍（一錢半）　茯苓（三錢）　白朮（一錢半）　北五味（三分）　廣皮（一錢）　炙草（五分）　紅棗（四枚）</p>
<p>（案4）便血過多，脾失健運，神色萎黃，唯恐中滿。擬歸脾法，以圖痊愈。</p>
<p>制於術（一錢半）　煨木香（五分）　川石斛（三錢）　棗仁（三錢）　焦穀芽（三錢）　焦歸身（二錢）　菟絲子（三錢）　遠志肉（一錢）　茯神（三錢）　澤瀉（一錢半）</p>
<p>（案5）素好嗜飲，內戕脾胃，肛翻帶紅，延久不收，此屬氣陷，參補中法。</p>
<p>生耆（二錢）　升麻（三分）　歸身（二錢）　半夏（一錢半）　茯苓（三錢）　黨參（三錢）　柴胡（六分）　白芍（一錢半）　陳皮（一錢）　荷葉（一角）</p>
<p>（案6）凡痔皆由肝腎陰虧，下不能攝，而其部則歸於手陽明大腸。陽明屬乾金，現交燥令，火旺則爍金，水不能制。其脫屬虛，其脹屬熱，脈來浮大。當滋補。</p>
<p>熟地（五錢）　麥冬（二錢）　牡蠣（四分）　澤瀉（一錢半）　杞子（二錢）　茯苓（三錢）　天冬（二錢）　炙耆（二錢）　五味（三分）　川柏（蜜炙，一錢半）　柿餅（二錢）　荷蒂（二枚）　石榴皮（一錢）</p>
<p>煎湯代水。</p>
<p>（案7）腎主二便，胃關在腎，膀胱氣化，亦由命火。腎陰先虛，氣陷下焦，肛痔不收，小便時閉，神倦色黃，脈來浮濡。補納為主。</p>
<p>牡蠣炒熟地（五錢）　山藥（二錢）　杜仲（二錢）　新會（一錢）　澤瀉（一錢半）　萸肉（二錢）　鹽水炒川柏（一錢半）　杞子（二錢）　茯苓（三錢）　胡桃（二錢）</p>
<p>（案8）腎、命二虛，氣不攝陰。肛痔時發，腰節酸楚，脈虛弦不靜。肝、脾之陰皆血，陰絡傷則下行。擬用填補。</p>
<p>丸方：熟地（六兩）　歸身（二兩）　杜仲（二兩）　菟絲（二兩）　杞子（二兩）　阿膠（二兩）　黨參（二兩）　炙耆（二兩）　於術（一兩五錢）　茯神（三兩）　川柏（一兩五錢）　木香（五錢）　山藥（二兩）　五味子（二錢）</p>
<p>蜜丸。</p>

<h1>二十五、痿症</h1>
<p>（案1）兩足痠軟，六脈浮數無力，症屬骨痿，由陰虛內熱所致。宗虎潛法。</p>
<p>熟地（五錢）　枸杞（二錢）　歸身（二錢）　元武版（四錢）　新會（一錢）　知母（二錢）　川斷（二錢）　杜仲（二錢）　虎脛骨（敲碎，二錢）　川柏（一錢半）</p>
<p>（案2）此筋痿候也，由厥陰鬱熱所致。診左脈弦數。宜清營熱以疏筋。</p>
<p>羚羊片（一錢半）　鮮生地（三錢）　秦艽（二錢）　木瓜（一錢半）　川石斛（三錢）　薏苡仁（三錢）　歸身（二錢）</p>
<p>（案3）足肢痿躄，水虧挾濕也。脾腎調治。</p>
<p>生白朮（一錢半）　鹿角霜（四錢）　川斷（二錢）　杜仲（二錢）　茯苓（三錢）　生米仁（三錢）　木防己（三錢）　歸身（二錢）　木瓜（一錢半）　細桑枝（七錢）</p>
<p>（案4）足痿不用，少履維艱，此肝腎內損也。刻難取效。</p>
<p>熟地（六錢）　元武版（四錢）　虎脛骨（二錢）　川斷（二錢）　杜仲（二錢）　枸杞（二錢）　淡蓯蓉　金狗脊　歸身（二錢）</p>
<p>（案5）四肢不用，脈沉少力，脾腎虛寒也。急宜溫補。</p>
<p>制於術（一錢半）　製附子（七分）　熟地（五錢）　枸杞（二錢）　川斷（二錢）　鹿角霜（四錢）　虎脛骨（二錢）　歸身（二錢）　杜仲（二錢）</p>
<p>（案6）凡氣虛者多寒，土弱則痰濕日積，木亢則風火易動。風痰入絡，氣不能運，此中風痿痹之根。此方常服。丸方：</p>
<p>於術（五錢）　黨參（二兩）　熟地（五兩）　甘菊（一兩）　杞子（二錢）　新會（一兩）　枳殼（一兩五錢）　茅朮（一兩五錢）　當歸（二兩）　懷膝（一兩五錢）　棗仁（三兩）　獨活（一兩五錢）半夏（一兩五錢）　澤瀉（一兩五錢）</p>
<p>症案前述已詳，小施治法，未見輕減，當統全局籌之。病無中立之勢，不退即進。病體至此，已無可進，而何以使之退耶？現在肢節拘攣，肌削膚燥，非特痿痹，並見風象，其血液之枯，已不待言。夫病在筋，經在絡。肝主筋，而所以養肝而舒筋者，惟營血。所以生此營血者，惟胃氣。故曰：陽明為百絡之長也。滋陰而或涉苦寒，先恐礙胃，補氣又恐助熱，惟有選和平中正之品數味，養胃滋肝，以恆力濟之。小效不取，小有不適亦聽之。日計不足，月計有餘，或亦向愈之機也。如欲家給，莫如積財。如圖國裕，莫如務農。姑未必見其利也，積之既久，豐裕之象盈於朝野。又何患診症之不消哉？</p>
<p>生地（四錢）　玉竹（三錢）　川石斛（三錢）　女貞（二錢）　當歸（二錢）　熟地（八錢）　杞子（二錢）　棗仁（三錢）　橘紅（一錢）　桑枝（五錢）</p>
<p>（案7）精關不固，髓虧風動。腰膝無力，陽不交陰也。症屬虛痿，從元陰培補。</p>
<p>熟地（六錢）　棗仁（三錢）　朱茯神（三錢）　歸身（二錢）　柏桑（一錢半）　鱉甲（四錢）　龍齒（二錢）　辰砂拌麥冬（二錢）　石決明（四錢）　湘蓮（七粒）</p>
<p>（案8）肝腎陰虧，筋脈失養。右足酸楚，脈形濡弱，恐其成痿。精不足者，填之以味。</p>
<p>熟地（五錢）　當歸（二錢）　虎骨（二錢）　杞子（二錢）　新會（一錢）　茯苓（三錢）　生耆（二錢）　杜仲（二錢）　川斷（二錢）　懷膝（二錢）　木瓜（一錢半）　澤瀉（一錢半）</p>

<h1>二十六、痹症</h1>
<p>（案1）四肢痠痛，由風濕襲入經隧也。此屬痹症。</p>
<p>茅朮（一錢半）　防風（一錢半）　歸身（二錢）　片薑黃（一錢）　桂枝（四分）　羌活（一錢）　秦艽（二錢）　赤苓（三錢）</p>
<p>（案2）風濕入絡，四肢浮腫，痹之漸也。及早圖治。</p>
<p>茅朮（一錢半）　防風（一錢半）　生米仁（三錢）　歸身（二錢）　宣木瓜（一錢半）　防己（一錢半）　赤苓（三錢）　五加皮（一錢半）　川斷（二錢）　細桑枝（七錢）</p>
<p>（案3）陰虛挾濕，兩足腫痛。六脈弦數，病勢非輕。</p>
<p>首烏（三錢）　於術（一錢半）　赤苓（三錢）　黃柏（一錢半）　秦艽（二錢）　防己（一錢半）　米仁（三錢）　萆薢（二錢）　木瓜（一錢半）</p>
<p>（案4）風邪入絡，四肢作痛，此屬痹症。治以宣通。</p>
<p>羚羊片（一錢半）　防風（一錢半）　秦艽（二錢）　木瓜（一錢半）　白蒺藜（三錢）　歸身（二錢）　桂枝（四分）　桑皮（二錢）</p>
<p>（案5）下體痹痛，脈來細軟。此屬水中無火，法當溫補。</p>
<p>熟地（六錢）　鹿角霜（二錢）　杜仲（二錢）　懷膝炭（一錢半）　枸杞（二錢）　金狗脊　川斷（二錢）　歸身（二錢）</p>
<p>（案6）風濕化熱，灼及經絡。遊走脹楚，病名行痹。</p>
<p>桂枝（四分）　石膏（二錢）　防風（一錢半）　羌活（一錢半）　片薑黃（一錢）　歸身（二錢）　秦艽（二錢）　白蒺藜（三錢）</p>
<p>（案7）膻中無陽，氣阻上焦。胸膈作痛，此屬氣痹。右脈濡細，左略滑。培中為主，佐以辛溫。</p>
<p>黨參（二錢）　半夏（一錢半）　棗仁（三錢）　乾薑（五分）　薤白（一錢）　香附（三錢）　白檀香（一錢）　於術（一錢半）　當歸（二錢）　茯苓（三錢）　旋覆（一錢半）　新會（一錢）　蔞皮（三錢）</p>
<p>（案8）氣痹即胸痹也。膻中無陽，上焦不運。脘次作痛，連及於背。脈形濡細。靜為陰，氣聚而痛；動為陽，散而痛止。擬培中陽，參用宣絡。</p>
<p>黨參（二錢）　肉桂（三分）　茯苓（三錢）　當歸（二錢）　乾薑（五分）　全福（一錢半）　於術（一錢半）　新會（一錢）　半夏（一錢半）　枳殼（一錢半）　全蔞（三錢）　檀香（一錢）</p>
<p>（案9）肝腎陰虧，初冬患恙。尚未全復，入春感風兼寒，咳嗆潮熱，咯痰帶血，近更咽痛，厥、少二陰之脈循喉。咳則氣升，陰火隨動。右脈弦而略數，左部濡。久恐延成喉痹。不宜過於清潤，酌進養陰，平時更須靜攝。</p>
<p>青鹽炒熟地（六錢）　川貝（二錢）　玉竹（三錢）　橘紅（一錢）　茯苓（三錢）　甘中黃（五分）　洋參（一錢半）　羚角（一錢半）　川斛（三錢）　元參（二錢）　丹皮（一錢）　桑葉（一錢半）　枇杷葉（二片）</p>
<p>（案10）脾胃氣虛，痰濕素積，入夏外感暑濕鬱蒸，發熱隨起，咽痛，近入厥陰之絡。兩足酸楚，艱於舉動。膚色及目俱黃。此屬濕熱，左脈略弦，右較大，重按見澀。恐其成痹，姑擬輕劑宣理。</p>
<p>毛術（一錢半）　枳殼（一錢半）　川柏（一錢半）　羌活（一錢半）　靈仙（二錢）　忍冬藤（五錢）　桑枝（五錢）　當歸（二錢）　木瓜（一錢半）　茯苓（三錢）　萆薢（一錢半）　陳皮（一錢）　川牛膝（一錢半）</p>
<p>又方　濕邪入絡則氣不達，即寒濕亦化為熱矣，素體多濕，兼受外感，脾弱不勝，下歸於足。所謂風寒濕三氣合為痹也。此為培土宣絡為主。</p>
<p>於術（一錢半）　桂枝（四分）　羌活（一錢半）　靈仙（二錢）　川膝（一錢半）　茯苓（三錢）　忍冬藤（五錢）　毛術（一錢半）　木瓜（一錢半）　當歸（二錢）　秦艽（二錢）　半夏（一錢半）　陳皮（一錢）　桑枝（五錢）</p>

<h1>二十七、三消</h1>
<p>（案1）陰虧陽亢，嘔呃煩渴，此屬上中消之候。從肺胃主治。</p>
<p>生石膏（四錢）　炒知母（二錢）　川石斛（三錢）　麥冬（二錢）　甘草（五分）　生白芍（一錢半）　沙參（二錢）　地骨皮（二錢）　丹皮（二錢）　蘆根一兩</p>
<p>（案2）金不生水，津液兩虧，三消之症也已具。脈大而濡。專主滋補。</p>
<p>熟地（六錢）　黨參（二錢）　麥冬（二錢）　玉竹（二錢）　生地（四錢）　橘紅（一錢）　五味（五分）　知母（二錢）　生草（五分）　糯米（一撮）</p>
<p>（案3）勞乏內傷，氣不生陰，體軟色黃，消渴引飲，脈形弦緊。益氣為主。</p>
<p>生耆（二錢）　黨參（二錢）　杞子（二錢）　鹿霜（三錢）　附子（六分）　茯苓（三錢）　冬朮（一錢半）　杜仲（二錢）　橘紅（一錢）　木香（五分）　澤瀉（一錢半）　紅棗（四枚）</p>
<p>（案4）上下二消，系氣不化津，陰不生氣。當用肺腎。</p>
<p>熟地（六錢）　甘草（五分）　山藥（三錢）　知母（二錢）　百合（二錢）　生地（四錢）　萸肉（二錢）　牡蠣（四錢）　麥冬（二錢）　蔗汁（乙瓢）</p>
<p>（案5）久痢中虛，五志之火上升，善飢時納。恐成除中，大劑補氣。</p>
<p>於術（八兩）　黨參（一斤）　綿耆（八兩）</p>
<p>煎膏，飢時化服。</p>
<p>（案6）病久必虛，最重在脾腎二臟。脾主中州，虛則傳化失宣，五志之火內動，善飢能納。腎為命門陰陽之橐籥，下關不固，無以藏精而納氣。善飢一症，既以大劑參朮膏服之，漸效矣。而水火不甚，至神魂飛越，則非尋常虛症可比。擬從心肝腎滋攝，漸得安適，則敦復之吉也。</p>
<p>熟地（六錢）　棗仁（三錢）　龍齒（五錢）　遠志（一錢）　牡蠣粉拌鹿角霜（二錢）　人參（一錢）　茯神（三錢）　杞子（二錢）　山藥（二錢）　湘蓮肉（七粒）　胡桃（二錢）</p>

<h1>二十八、不寐</h1>
<p>（案1）陽下交陰，寤不成寐，飲食日減，脈來弦數。暫用半夏瀉心法。</p>
<p>川連（三分）　茯神（三錢）　石決明（四錢）　麥冬（三錢）　半夏（一錢半）　棗仁（三錢）　新會皮（一錢）　遠志（一錢）生甘草（四分）　加竹茹（四分）</p>
<p>（案2）夜不成寐，時或驚悸，此由深里鬱結，陰不戀陽也。治以苦辛佐用。</p>
<p>川連（三分）　茯神（三錢）　石決明（四錢）　麥冬（二錢）　柏子霜（一錢半）　半夏（一錢半）　棗仁（三錢）　橘紅（一錢）　鬱金（一錢）</p>
<p>復：制洋參（一錢半）　茯神（三錢）　煅龍齒（四錢）　鬱金（二錢）　辰砂拌麥冬（二錢）　制首烏（三錢）　棗仁（三錢）　柏子霜（一錢半）　半夏（一錢半）　細菖蒲（一錢半）</p>
<p>（案3）心煩頭暈，寤不成寐，五火內熾也。診左脈弦大。治以苦泄。</p>
<p>川連（三分）　茯神（三錢）　石決明（四錢）　白芍（一錢半）　龍膽草　竹茹（四分）　半夏（一錢半）　棗仁（三錢）　山梔（一錢半）　鬱金（一錢半）　青橘葉</p>
<p>（案4）營液內虧，血不養肝，木火爍金，咳嗆音啞。肝藏血，血少則外不能與衛和，故潮熱。夜寤則魂藏於肝陰，虛火旺，魂不安矣，故少寐。而神或惝恍，色黃肌削，脈濡不甚數。現當夏令，恐其加劇，擬靜滋攝。</p>
<p>牡蠣炒熟地（六錢）　茯神（三錢）　元參（二錢）　麥冬（二錢）　川貝（二錢）　枇杷葉（二片）　洋參（一錢半）　棗仁（三錢）　丹皮（二錢）　橘白（一錢）　金斛（三錢）　桑葉（一錢半）</p>
<p>（案5）向患夢瀉去精，過入夏來時熱之後，至今不能寐，心跳不安。心藏神，肝藏魂，夜臥則魂藏於肝，離坎不交，陽弱而陰無所麗，脈形濡弱。法當以陽引陰，姑擬數味，以覘進止。</p>
<p>熟地（六錢）　茯神（三錢）　龜板（四錢）　丹參（二錢）　橘紅（一錢）　鹿角霜（二錢）　萸肉（二錢）　棗仁（三錢）　桂心（三分）　遠志（一錢）　知母（二錢）　龍眼肉（五枚）</p>

<h1>二十九、癇症</h1>
<p>（案1）癇頻發，心悸脈數。由肝鬱氣亂使然。先清後補。</p>
<p>羚羊角（一錢半）　白蒺藜（三錢）　半夏（一錢半）　茯神（三錢）　細菖蒲（一錢）　石決明（四錢）　鬱金（三錢）　辰砂拌麥冬（二錢）　棗仁（三錢）</p>
<p>（案2）肝膽鬱熱，膈張神昏，六脈弦緊。惟恐癇厥。</p>
<p>川連（三分）　白蒺藜（三錢）　半夏（二錢）　茯神（三錢）　新會皮（一錢）　石決明（四錢）　鬱金（一錢）　鉤鉤（三錢）　山梔（一錢半）</p>
<p>（案3）素體氣虛，脾胃不足，自因心悸，心膽虛怯，近乎癇症。由陽虧陰盛，脾竅不靈，中樞不能健運。脈虛弱。擬用通陽。</p>
<p>黨參（四錢）　肉桂（三分）　乾薑（三分）　棗仁（三錢）　遠志（一錢）　龍眼肉（十枚）　於術（一錢半）　附子（八分）　橘紅（一錢）　茯神（三錢）　當歸（二錢）　澤瀉（一錢半）</p>
<p>（案4）脾陽虛而心營亦耗，時或神昏，近癇症之象，脈來濡澀。培補為主，參用開泄。</p>
<p>川連（三分）　半夏（一錢半）　乾薑（五分）　茯神（三錢）　龍眼肉（七枚）　於術（一錢半）　歸身（二錢）　橘紅（一錢）　棗仁（三錢）　丹參（七錢）</p>

<h1>三十、胃脘</h1>
<p>（案1）脾陽中虛，兼受木克，脘次作脹，時有寒熱，色黃脈弦。恐其中滿。</p>
<p>當歸（二錢）　香附（三錢）　艾絨（一錢）　楂炭（二錢）　藿香（一錢半）　玫瑰花（二朵）　白芍（一錢半）　柴胡（六分）　陳皮（一錢）　赤苓（三錢）　荷葉（一角）</p>
<p>（案2）暑邪挾濕，脘次作脹，右脈見緊。當用疏化。</p>
<p>茅朮（一錢半）　葛根（二錢）　山梔（一錢半）　赤苓（三錢）　陳皮（一錢）　土藿（三錢）　小樸（一錢）　半夏（一錢半）　香茹（六分）　神麯（三錢）　腹皮（一錢半）　荷葉（一角）</p>
<p>（案3）脘次結痛，連及腰脊。肝鬱侮土，兼入奇脈，素體多濕，脈來弦緊，右澀。擬用溫宣。</p>
<p>茅朮（一錢半）　歸身（二錢）　乾薑（五分）　茯苓（三錢）　桂枝（五分）　佛手（五分）　香附（三錢）　半夏（一錢半）　枳殼（一錢半）　澤瀉（一錢半）　陳皮（一錢）</p>
<p>（案4）素患脫肛，系氣陰兩虧，下不能攝。近兼脘次作痛，服藥後，中焦通而漸及下焦。其為厥陰氣滯無疑。脈右尚和，左部略見弦象。擬從下焦滋納。</p>
<p>沉香炒熟地（六錢）　枸杞（二錢）　山藥（二錢）　大茴（一錢）　茯神（三錢）　九香蟲（三分）　肉桂炒白芍（一錢半）　菟絲（三錢）　炙草（五分）　鬱金（一錢）　棗仁（三錢）</p>
<p>（案5）胃為艮土，土受木克，脘次作痛，甚則嘔逆。時發時止，此次較前為劇。脘滿作痛，食入即嘔，嘔多痰稠，此胃汁也。現差平復，惟中悶少納。大便堅結，胃陽虛而陰亦耗矣。右脈濡澀，左虛弦，少衝和之象。急宜培補溫潤為主，佐以辛甘。</p>
<p>檀香炒熟地（一錢）　當歸身（二錢）　茯神（三錢）　新會（一錢）　鬱金（一錢）　杜仲（二錢）　杞子（二錢）　蜜炙乾姜（五分）　棗仁（三錢）　香附（三錢）　懷膝（一錢半）　桂元（五枚）</p>
<p>（案6）木鬱氣滯，脘腹作痛，連及脅背，所謂肝痛無定處也。脈來見弦。宣絡為主。</p>
<p>黨參（二錢）　吳萸（三分）　乾薑（五分）　柴胡（六分）　木香（五分）　佛手（五分）　香附（三錢）　桂枝（四分）　歸尾（一錢半）　陳皮（一錢）　茯苓（三錢）　穀芽（三錢）</p>
<p>（案7）胃陽中虛，虛則多寒，脘痛嘔酸，積年已久，曾經吐瘀二次。胃主納而化在脾，木托根於土，土衰則邪亢，而必致侮中。右脈濡弱無力。中年不應火衰，皆寒濕所傷耳。擬用溫補。</p>
<p>檀香炒黨參（二錢）　歸尾（一錢半）　茯神（三錢）　新會（一錢）　半夏（一錢半）　秫米（三錢）　杞子（二錢）　乾薑（五分）　於術（一錢半）　甘草（五分）　穀芽（三錢）</p>
<p>（案8）脘次作痛，連及背脊，甚則嘔酸，肝邪犯胃也。治以辛通。</p>
<p>半夏（一錢半）　乾薑（五分）　瓜蔞皮（三錢）　茯苓（三錢）　延胡（二錢）　陳皮（一錢）　炒白芍（一錢半）　鬱金（一錢）</p>
<p>（案9）肝鬱化火犯胃，脘痛內熱。治以辛通苦泄。</p>
<p>川連（三分）　川楝子（二錢）　石決明（四錢）　半夏（一錢半）　鬱金（一錢）　山梔（一錢半）　炒延胡（二錢）　生白芍（一錢半）　陳皮（一錢）　橘葉</p>
<p>（案10）胃脘作痛，痛久入絡，近兼咳嗆，惟恐失血。</p>
<p>歸鬚（二錢）　石決明（四錢）　瓦楞子（三錢）　蘇子（三錢）　新絳絨（五分）　延胡（二錢）　川楝子（二錢）　鬱金（一錢）　橘紅（一錢）　桃仁（三錢）</p>
<p>（案11）頻發脘痛，嘔吐涎沫，陽微濁逆也。理宜治以辛溫，俾得陽通濁降，庶可向安。</p>
<p>半夏（一錢半）　吳萸（三分）　良薑（四分）　益智仁（五錢）　陳皮（一錢）　桂枝（四分）　茯苓（三錢）　白蔻仁（一錢半）</p>
<p>（案12）胃痛食減，脈來細軟，中陽失運也。治以溫通。</p>
<p>白朮（一錢半）　半夏（一錢半）　焦歸身（二錢）　乾薑（五分）　炒白朮（一錢半）　陳皮（一錢）　茯苓（三錢）　益智仁（一錢半）　香附（三錢）　炒砂仁（三分）</p>
<p>（案13）胃脘久痛，飲食減少，陽氣失運也。當此陽微，必須溫補。</p>
<p>黨參（二錢）　茯苓（三錢）　肉桂（三分）　鬱金（一錢）　益智仁（一錢半）　於術（一錢半）　乾薑（五分）　白芍（一錢半）　甘草（三分）</p>
<p>（案14）中脘脹痛頻發不已。此必有痰瘀阻滯胃絡。暫用疏通。</p>
<p>瓜蔞皮（三錢）　半夏（一錢半）　鬱金（一錢）　延胡（二錢）　瓦楞子（三錢）　蘇子（三錢）　白芍（一錢半）　橘紅（一錢）</p>
<p>（案15）肝陽逆犯胃絡，中脘作痛。治以苦泄辛降。</p>
<p>川楝子（二錢）　延胡（一錢半）　半夏（一錢半）　瓜蔞皮（三錢）　山梔（一錢半）　石決明（四錢）　白芍（一錢半）　陳皮（一錢）　鬱金（一錢）　橘葉</p>

<h1>三十一、腹痛</h1>
<p>（案1）客寒犯胃，腹痛不止。法當辛通。</p>
<p>厚朴（一錢）　乾薑（五分）　半夏（一錢半）　瓜蔞皮（三錢）　木香（五分）　吳萸（三分）　廣皮（一錢）　白蔻仁（三分）</p>
<p>（案2）腹痛脈微，陽氣衰也。法當溫理。</p>
<p>制白朮（一錢半）　益智仁（一錢半）　半夏（一錢半）　炮姜（五分）　肉桂（三分）　木香（五分）　廣皮（一錢）　炙草（五分）</p>
<p>（案3）宿痞侮中，腹痛作瀉，飲食難運。當用溫通。</p>
<p>茅朮（一錢半）　附子（七分）　大腹絨（一錢半）　赤苓（三錢）　白朮（一錢半）　炮姜（五分）　廣木香（五分）　廣皮（一錢）　砂仁末（三分）</p>
<p>（案4）胸腹作痛，由絡瘀所阻。法當治以辛通，通則不痛也。</p>
<p>歸鬚（二錢）　瓦楞子（三錢）　桂枝（四分）　鬱金（一錢半）　絳絨（五分）　桃仁（三錢）　瓜蔞皮（一錢）　陳皮（一錢）　枳殼（一錢半）　延胡（二錢）</p>
<p>（案5）腹痛畏寒，陽微濕困也。當用平胃合理中怯。</p>
<p>毛術（一錢半）　廣皮（一錢）　熟附（六分）　半夏（一錢半）　厚朴（一錢）　桂枝（四分）　炮姜（五分）　赤苓（三錢）</p>
<p>（案6）下午繞臍腹痛，上逆噯氣，此木強侮土也。莫作輕視。</p>
<p>沉香炒熟地（四錢）　於術（一錢半）　熟附子（六分）　炮姜（五分）　半夏（一錢半）　紫石英（三錢）　廣皮（一錢）　白芍（一錢半）　鬱金（一錢）</p>
<p>（案7）中虛挾濕，腹痛多痰。</p>
<p>生術（一錢半）　半夏（一錢半）　藿梗（一錢）　瓜蔞皮（三錢）　蘇子（三錢）　厚朴（一錢）　陳皮（一錢）　川斛（三錢）　赤苓（三錢）</p>
<p>（案8）肝腎陰虧，下焦不攝。向患肛痔，近兼腹痛。此肝木失養，厥陰氣滯所致。脈來弦細，當用溫納。</p>
<p>熟地（六錢）　萸肉（二錢）　杜仲（二錢）　香附（三錢）　歸身（二錢）　胡桃肉（二錢）　肉桂（三分）　杞子（二錢）　牡蠣（四錢）　新會（一錢）　澤瀉（一錢半）</p>
<p>（案9）絡瘀漸通，下焦氣滯。腹中微通，納食未旺。中虛木槁，培土為主，參用溫疏。</p>
<p>熟地（六錢）　棗仁（三錢）　香附（三錢）　吳萸（三分）　懷膝（一錢半）　胡桃肉（二錢）　黨參（二錢）　歸身（二錢）延胡（二錢）　澤瀉（一錢半）　木香（五分）　新會（二錢）</p>
<p>（案10）繞臍腹痛，時或便泄。下焦為厥陰之部，而腹又任脈所繫。寒濕滯氣，木鬱不達。脈左弦細，右澀。擬用溫疏。</p>
<p>冬朮（一錢半）　吳萸（三分）　延胡（二錢）　青皮（一錢）　山楂（三錢）　香附（三錢）　木香（五分）　炮姜（五分）　白芍（一錢半）　澤瀉（一錢半）　玫瑰花（二朵）　橘葉</p>
<p>（案11）素體心形並勞，脾陽先虧，氣從下陷，外受暑，腹痛便溏，兼之脫肛，色黃而浮，脈形濡弱不振。擬補火生土，清升則濁自降。</p>
<p>人參（一錢）　炙耆（三錢）　茯苓（三錢）　新會（一錢）　木香（五分）　荷蒂（二枚）　於術（一錢半）　附子（七分）　羌活（一錢半）　柴胡（七分）　杞子（二錢）　椒目（四分）</p>
<p>（案12）厥陰氣滯，專歸下焦，繞臍腹痛，脈數略弦，此木邪歸於本部而不侮土者。擬用宣達。</p>
<p>黨參（二錢）　吳萸（三分）　姜連（四分）　柴胡（七分）　木香（五分）　香附（三錢）　白芍（一錢半）　延胡（二錢）　茯苓（三錢）　橘紅（一錢）　玫瑰（二朵）</p>
<p>（案13）繞臍腹痛，厥陰氣滯，則下焦蒸熱，水道又不能滲濕。擬方專主培補。</p>
<p>黨參（二錢）　木香（五分）　吳萸炒川連（三分）　歸尾（一錢半）　炒延胡（二錢）　柴胡（六分）　香附（三錢）　茯苓（三錢）　澤瀉（一錢半）　楂炭（三錢）　新會皮（一錢）　玫瑰（二朵）</p>

<h1>三十二、腰痛</h1>
<p>（案1）內熱腰痛，虛損之漸也。莫作輕視。</p>
<p>制首烏（三錢）　銀柴胡（一錢）　懷山藥（二錢）　丹皮（二錢）　川斷（二錢）　炙鱉甲（四錢）　左秦艽（二錢）　金狗脊（一錢）　歸身（二錢）</p>
<p>（案2）腰痛脈虛，腎陽不足也。當用溫補。</p>
<p>熟地（六錢）　杜仲（二錢）　歸身（二錢）　鹿角霜（三錢）　胡桃肉（二錢）　川斷（一錢）　杞子（二錢）　蒺藜（三錢）　金狗脊（一錢）</p>
<p>（案3）腰背作痛，少腹結瘕，下焦陽氣不運也。法當溫補，佐以宣通。</p>
<p>熟地（六錢）　杞子（二錢）　歸身（二錢）　紫石英（三錢）　小茴香（一錢）　於術（一錢半）　熟附（六分）　蓯蓉（一錢半）　金狗脊（一錢）</p>
<p>（案4）腰痛日昏，肝腎並虧也。法當養陰。</p>
<p>首烏（三錢）　丹皮（二錢）　石決明（四錢）　穭豆衣（一錢）　冬桑葉（一錢半）　枸杞（二錢）　蒺藜（三錢）　女貞子（二錢）　炙龜板（四錢）</p>

<h1>三十三、頭痛</h1>
<p>（案1）頭汗畏風，不時作痛。乃衛陽虛而營陰損也。宜表裡兼顧。</p>
<p>生耆（二錢）　枸杞（三錢）　女貞子（二錢）　甘菊（一錢）　穭豆衣（一錢半）　首烏（三錢）　白芍（一錢半）　煅牡蠣（四錢）　茯神（三錢）</p>
<p>（案2）氣血俱虛，畏風頭汗。此痛根深也，刻難取效。</p>
<p>生地（二錢）　阿膠（二錢）　白芍（一錢半）　女貞子（三錢）　茯神（三錢）　熟地（四錢）　歸身（二錢）　甘菊（一錢）　煅牡蠣（四錢）</p>
<p>（案3）肝陽化風上冒，頭巔作痛。宜以柔劑養之。</p>
<p>制首烏（三錢）　歸身（二錢）　白芍（一錢半）　甘菊（一錢）　生鱉甲（四錢）　丹皮（二錢）　柏子霜（一錢半）　牡蠣（四錢）　冬桑葉（一錢半）</p>
<p>（案4）腹痛膈脹，少腹瘀熱也。治以清疏。</p>
<p>柴胡（六分）　山梔（一錢半）　赤芍（一錢半）　瓜蔞皮（三錢）　木通（一錢）　連翹（一錢半）　鬱金（一錢）　陳皮（一錢）　石決明（四錢）</p>
<p>（案5）暑風蒸熱，歸於陽明少陽之部。頭痛右偏，目亦而小，脈形浮濡。擬用輕劑涼泄。</p>
<p>薄荷（六分）　青蒿（一錢）　橘紅（一錢）　赤芍（一錢半）　桑葉（一錢半）　白蒺藜（三錢）　羚角（一錢半）　山梔（一錢半）　生草（一錢半）　鉤鉤（四錢）　荷葉（一角）</p>
<p>（案6）頭風時發，由偏及正。其發每在深秋，秋風多寒，由太陽外風引動內風。肝陽上越，風必兼火。此方專主清泄，發時服。</p>
<p>薄荷（六分）　川芎（一錢）　橘紅（一錢）　生草（五分）　防風（一錢半）　酒當歸（二錢）　生薑（二片）　羌活（一錢半）　柴胡（六分）　桂枝（四分）　枳殼（一錢半）　麥芽（三錢）　白蒺藜（二錢）　蔥頭（二枚）</p>
<p>又丸方：</p>
<p>肝主風，巽之象也。脾虛則土弱，營液少則失養。外風牽引內風隨動，脈來濡澀。擬方培補，常服取效。</p>
<p>於術　歸身　甘菊　羌活　新會　於肉　川芎　熟地　首烏　牡蠣　茯神　香附　杜仲　山藥　杞子　胡桃</p>
<p>（案7）腎為坎，肝為巽。坎水滋木，虛則木失養而風火妄動，外風引之，頭風時發，連及脈絡則肢節痠麻。左脈弦細，尺脈右浮大而濡。此方擬用宣泄。</p>
<p>羌活（一錢半）　薄荷（六分）　羚角（一錢半）　枳殼（一錢半）　川芎（一錢）　茯苓（三錢）　冬藤（五錢）　當歸（二錢）　荊芥（一錢半）　橘紅（一錢）　蒺藜（一錢半）　秦艽（二錢）　桂枝（四分）　生薑（二片）</p>
<p>（案8）血不養肝，邪亢侮中，脘次時發脹，現在平復，惟衝脈失調，時或衍期，風動頭痛，脈來弦細而緊，營不貫於中也。擬用滋養。</p>
<p>人參（一錢）　茯神（三錢）　白芍（一錢半）　沉香炒　生地（四錢）　甘菊（一錢）　當歸（二錢）　棗仁（三錢）　杜仲（二錢）　鬱金（一錢）　龍眼（五枚）　玫瑰（二朵）</p>

<h1>三十四、眩暈</h1>
<p>（案1）頭暈脈滑，內風挾痰也。肝胃同治。</p>
<p>羚羊角（一錢半）　天麻（一錢半）　鉤鉤（四錢）　川貝（二錢）　石決明（四錢）　橘紅（一錢）　杏仁（三錢）　麥冬（二錢）</p>
<p>（案2）肝風犯胃，頭暈嘔惡。</p>
<p>法半夏（一錢半）　陳皮（一錢）　白蒺藜（三錢）　黑山梔（一錢半）　石決明（四錢）　白芍（一錢半）　川石斛（三錢）　白茯苓（三錢）</p>
<p>（案3）頭暈耳鳴，六脈弦滑，乃肝火挾濕兼痰為患。先清後補。</p>
<p>制首烏（三錢）　半夏（一錢半）　白蒺藜（一錢半）　黑山梔（一錢半）　石決明（四錢）　橘紅（一錢）　甘菊（一錢）　茯苓（三錢）　冬桑葉（一錢半）</p>
<p>（案4）陰虧陽亢，頭暈耳鳴。</p>
<p>厚生地（五錢）　丹皮（二錢）　甘菊花（一錢半）　鉤鉤（一錢半）　桑葉（一錢半）　石決明（四錢）　白芍（一錢半）　黑穭豆（二錢）　茯神（三錢）</p>
<p>（案5）肝火挾痰，頭暈嘔惡，上盛下虛，惟恐跌僕。</p>
<p>羚羊角（一錢半）　陳皮（一錢半）　白蒺藜（一錢半）　山梔（一錢半）　懷膝炭（一錢半）　石決明（四錢）　半夏（一錢半）　明天麻（一錢半）　茯苓（三錢）</p>
<p>（案6）頭暈自汗，六脈弦軟，此陽不戀陰也。法當培補。</p>
<p>懷熟地（六錢）　杞子（二錢）　茯神（三錢）　陳皮（一錢）　牡蠣（四錢）　制於術（一錢半）　天麻（一錢半）　棗仁（三錢）　五味（三分）</p>
<p>（案7）煩勞頭暈，六脈軟細。此屬水不涵木，厥陰化風。當從肝腎圖治。</p>
<p>懷熟地（六錢）　歸身（二錢）　甘菊花（一錢）　龜板（四錢）　橘白（一錢）　桑葉（一錢半）　枸杞子（二錢）　白芍（一錢半）　煅牡蠣（四錢）　牛膝（一錢半）　茯神（三錢）</p>
<p>（案8）心生血，血為離火所化，非溫不生，血少則肝失養而膽亦怯，左脈虛弦。營不貫於中也。仍參養營法。</p>
<p>懷熟地（六錢）　杜仲（二錢）　茯神（三錢）　丹參（二錢）　歸身（二錢）　遠志（一錢）　制於術（一錢半）　桂心（三分）　棗仁（三錢）　香附（三錢）　橘白（一錢）　龍眼（五枚）</p>
<p>（案9）木托根於土，土不制水則亦不得安矣。眩暈肉瞤，兼挾瀉龍雷之火上升，其象為震。參真武法，以宣北方，佐以豁痰熄風。</p>
<p>人參（一錢）　附子（六分）　杞子（二錢）　甘菊（一錢）　茯神（三錢）　於術（一錢半）　白芍（一錢半）　橘紅（一錢）　炙草（五分）　湘蓮（七粒）</p>
<p>（案10）肝陰內虧，虛風上擾，時發胸膈不舒，脈見虛弦。內風之動必因外風。此症難許脫根，平日當以養營為主。</p>
<p>生地（四錢）　菊花（一錢）　羌活（一錢半）　茯苓（三錢）　阿膠（二錢）　當歸（二錢）　棗仁（三錢）　蒺藜（三錢）　新會（一錢）　胡桃（二錢）</p>
<p>（案11）肝脾二虛，氣弱則頑痰不化，虛風妄動，眩暈發厥，隨時發作，脈濡澀，中無實火。培土為主，參用開泄。</p>
<p>黨參（二錢）　半夏（一錢半）　蒺藜（三錢）　枳殼（一錢半）　天麻（一錢半）　白芍（一錢半）　新會（一錢）　羌活（一錢半）　山梔（一錢半）　當歸（二錢）　生薑汁</p>
<p>（案12）土不培木，肝風易動，氣滯則厥，時或眩暈，脈來濡細，左部見弦。平時當滋補肝腎之陰。</p>
<p>人參（一錢）　杞子（二錢）　甘菊（一錢）　歸身（二錢）　茯神（三錢）　決明（四錢）　牛膝（一錢半）　熟地（六錢）　香附（三錢）　遠志（一錢）　橘紅（一錢）　棗仁（三錢）　阿膠（二錢）　胡桃（二錢）</p>

<h1>三十五、耳目</h1>
<p>（案1）耳鳴目昏，由鬱火上蒙清竅也。治以辛涼輕劑。</p>
<p>羚羊角（一錢半）　白蒺藜（一錢半）　甘菊花（一錢）　連翹（一錢半）　冬桑葉（一錢半）　黑山梔（一錢半）　石決明（四錢）　薄荷梗（一錢）　枯草梗（一錢）</p>
<p>（案2）頭鳴不息，耳竅出水。少陽鬱火上炎所致。</p>
<p>羚角片（一錢半）　白蒺藜（三錢）　懷膝（一錢半）　連翹（一錢半）　龍膽草（一錢）　黑山梔（一錢半）　石決明（四錢）　生草（五分）　枯草（一錢）　鮮荷梗（一角）</p>
<p>（案3）脾胃氣虛，痰濕中積。土薄則木不營，入春以來，虛風易動，時覺耳鳴，脈來浮大，左寸略弦。擬用培補。</p>
<p>於術（一錢半）　棗仁（三錢）　蒺藜（三錢）　懷膝（一錢半）　蒼耳子（一錢）　半夏（一錢半）　茯神（三錢）　甘菊（一錢）　杞子（二錢）　羌活（一錢半）</p>
<p>（案4）氣虛多痰，近兼濕火上升，左耳時鳴。濕屬脾，火屬少陽。脈和。擬方專主清降。</p>
<p>羚角片（一錢半）　白蒺藜（三錢）　半夏（一錢半）　茯苓（三錢）　黑山梔（一錢半）　炒茅朮（一錢半）　橘紅（一錢）　蒼耳子（一錢）　青蔥管（尺許）</p>
<p>（案5）脾虛多濕，木旺動風，風擾濕則上升，左耳時鳴，耳後微覺牽掣，此屬少陽之絡，脈澀，左略弦。從肝脾補攝。</p>
<p>決明炒熟地（六錢）　白蒺藜（三錢）　半夏（一錢半）　歸身（二錢）　茯神（三錢）　懷膝（一錢半）　澤瀉（一錢半）　於術（一錢半）　甘菊花（一錢半）　橘紅（一錢）　杞子（二錢）秦艽（二錢）　枳殼（一錢半）　胡桃（二錢）</p>
<p>（案6）營虛生熱，兼挾外風，耳鳴時眩，項間發瘰。沖帶不調，肝脾兼治。</p>
<p>生地（四錢）　山梔（一錢半）　茯苓（三錢）　新會（一錢）　荊芥（一錢半）　甘菊（一錢）　阿膠（二錢）　當歸（二錢）　秦艽（二錢）　棗仁（三錢）　獨活（一錢半）　丹皮（二錢）　枳殼（一錢半）</p>
<p>（案7）肝腎陰虧，木火上升，絡熱蒸痰，結核潰膿，右耳出水，頭額多汗，左脈弦數，右略浮現。夏令積濕，亦能蒸熱。仍擬滋補。</p>
<p>浮石炒熟地（六錢）　首烏（三錢）　決明（四錢）　橘紅（一錢）　山梔（一錢半）　澤瀉（二錢）　夏枯草（一錢）　龜板（四錢）　知母（二錢）　丹皮（二錢）　麥冬（二錢）　女貞（二錢）　杞子（一錢半）　冬瓜子（三錢）</p>

<h1>三十六、鼻</h1>
<p>（案1）鼻竅不通，並多濁涕，由風熱爍腦而液下滲也。症屬鼻淵，法當辛散。</p>
<p>蒼耳子（二錢）　薄荷（六分）　牛蒡子（三錢）　淨連翹（一錢半）　辛夷仁（一錢半）　白芷（八分）　蔓荊子（二錢）　黃丁茶（八分）　荷葉邊</p>
<p>（案2）症屬鼻淵，業經數載。此係膽熱積腦，腦由清竅泄越也。治以滋補。</p>
<p>青蒿（二錢）　桑葉（一錢半）　山梔（一錢半）　紫丁茶（八分）　石決明（四錢）　鱉甲（四錢）　丹皮（二錢）　生草（三分）　夏枯草（二錢）</p>
<p>（案3）頭暈鼻衄，脈來弦數。水虧火旺也。治宜育陰潛陽。</p>
<p>制首烏（三錢）　鱉甲（四錢）　白芍（一錢半）　地骨皮（二錢）　夏枯草（一錢）　懷膝炭（一錢半）　元參（二錢）　丹皮（二錢）　煅牡蠣（四錢）　茅根肉（一錢）</p>
<p>（案4）鼻衄咳嗆，不時頭汗，肝熱鬱也。法當清解。</p>
<p>冬桑葉（一錢半）　丹皮（二錢）　地骨皮（二錢）　麥冬（二錢）　橘紅（一錢）　北沙參（二錢）　杏仁（三錢）　石決明（四錢）　知母（三錢）</p>
<p>（案5）鼻衄大發，六脈弦數。由陰虧陽亢所致。</p>
<p>原地（五錢）　元參（二錢）　女貞子（二錢）　黃柏（一錢半）　炒黑側柏葉（一錢半）　丹皮（二錢）　龜板（四錢）　懷膝炭（一錢半）　知母（二錢）　茯神（三錢）</p>
<p>（案6）膽熱積腦，鼻流穢涕，脈弦數。治以辛涼。</p>
<p>羚羊片（一錢半）　丹皮（二錢）　石決明（四錢）　龍膽草（一錢）　辛夷仁（一錢半）　青蒿（一錢）　苦丁茶（八分）　甘菊花（一錢）　荷葉邊</p>
<p>（案7）陰虛內熱，鼻衄便紅。</p>
<p>生地炭（四錢）　炙鱉甲（四錢）　苡仁（三錢）　茯苓（三錢）　血餘炭（一錢）　炒丹皮（二錢）　炒白芍（一錢半）　廣皮（一錢）　澤瀉（一錢半）</p>
<p>（案8）風燥化熱，從肺入腦。咳嗆有痰，時或帶血，左鼻涕帶綠色，脈澀不甚數，素體勞乏。姑擬清泄。</p>
<p>旋覆花（一錢半）　生地（四錢）　象貝（三錢）　花粉（一錢半）　薄荷（六分）　羚角片（一錢半）　石膏（四錢）　杏霜（三錢）　桑葉（一錢半）　沖蔗汁（乙瓢）</p>
<p>（案9）脾胃營分濕火蒸熱入肺，津液被爍，面主陽明，鼻主脾肺，赤色外見。當涼泄。</p>
<p>生地（四錢）　麥冬（三錢）　赤芍（一錢半）　荊芥（一錢半）　川斛（三錢）　冬瓜子（三錢）　天冬（二錢）　山梔（一錢半）　橘紅（一錢）　茯苓（三錢）　丹皮（二錢）　白茅根（一紮）</p>
<p>（案10）肝腎陰虧，陰火上升，腦熱則流穢涕，脈數而弦，專從下焦滋攝。</p>
<p>熟地（六錢）　麥冬（二錢）　川柏（一錢半）　丹皮（二錢）　甘菊（一錢）　辛夷（一錢）　生地（四錢）　知母（二錢）　首烏（三錢）　蒺藜（三錢）　澤瀉（一錢半）　白芷（一錢）</p>
<p>（案11）陰虧火升，時患鼻淵，腦熱也。脈浮數而動。當從肝腎滋攝。</p>
<p>熟地（六錢）　川柏（一錢半）　牡丹皮（二錢）　龜板（四錢）　萸肉（二錢）　知母（二錢）　穭豆衣（一錢）　女貞（二錢）　懷膝（一錢半）　連格胡桃肉</p>
<p>（案12）肺開竅於鼻，鼻通天氣，火旺則爍金，肺熱鼻塞，脈左弦。陰分本虧，擬用培補。</p>
<p>熟地（六錢）　洋參（一錢半）　玉竹（二錢）　新會（一錢）　胡桃肉（二錢）　萸肉（二錢）　麥冬（二錢）　丹皮（二錢）　知母（三錢）　澤瀉（一錢半）</p>
<p>（案13）脾陰內虧，濕火上升於頭，鼻淵痰熱，鬱於上膈，脈數而弦。養營為主，兼清脾肺。</p>
<p>毛茅（一錢半）　白芍（一錢半）　橘紅（一錢）　茯苓（三錢）　木香（五分）　山梔（一錢半）　女貞（二錢）　丹皮（二錢）　川斛（三錢）　紅棗（四枚）</p>
<p>（案14）肝陰內虧，鼻衄時發，脈形濡細。當用培補。</p>
<p>熟地（六錢）　白芍（一錢半）　橘紅（一錢）　茯神（三錢）　木香（五分）　當歸（二錢）　女貞（二錢）　丹皮（二錢）　川斛（三錢）　紅棗（四枚）</p>
<p>（案15）木火射肺，鬱熱上升，鼻衄多涕。肺竅開於鼻，為天氣。恐其結菌，養陰為主，參用清泄。</p>
<p>熟地（六錢）　麥冬（二錢）　天冬（四錢）　川斛（三錢）　胡桃肉（二錢）　洋參（一錢半）　石膏（四錢）　決明（四錢）　茯神（三錢）　丹皮（二錢）</p>

<h1>三十七、咽喉</h1>
<p>（案1）咽痛失音，咳痰不爽，左脈弦緊。木火刑金也。仿仲景法。</p>
<p>川連（三分）　麥冬（三錢）　川貝（二錢）　鹽水炒橘紅（一錢）　蜜炙枇杷葉（二片）　阿膠（三錢）　沙參（二錢）　杏仁（三錢）　生雞子黃（一錢）　人中白（一錢）</p>
<p>（案2）咽乾失音，氣分燥也。究因津液虧而無以上供。仿喻氏法。</p>
<p>阿膠（二錢）　麥冬（二錢）　百合（二錢）　北沙參（二錢）　生雞子白（一錢）　桑葉（一錢半）　杏仁（三錢）　橘白（一錢）人中白（一錢）　枇杷葉（二片）</p>
<p>（案3）咽關哽塞，由肝火挾痰所致。</p>
<p>金沸草（一錢半）　蘇子（三錢）　杏仁（三錢）　橘紅（一錢）　天竹黃　石決明（四錢）　桔梗（一錢）　麥冬（三錢）　生甘草（五分）</p>
<p>（案4）咽乾微痛，蒂丁下墜。此肝火上炎，殊非輕恙。</p>
<p>川連（三分）　沙參（二錢）　丹皮（二錢）　人中白（一錢）　青黛（一錢）　麥冬（三錢）　元參（二錢）　甘草（五分）　龍膽草（一錢）　桑葉（一錢半）</p>
<p>（案5）咽生干蛾，腎陰虧而肝陽熾也。法宜清理。</p>
<p>羚角片（一錢半）　丹皮（二錢）　麥冬（二錢）　元參（二錢）　桑葉（一錢半）　飛青黛（一錢）　桔梗（一錢）　知母（三錢）　甘草（五分）</p>
<p>（案6）咽喉痛痹，水不勝火也。治以滋清。</p>
<p>細生地（四錢）　阿膠（三錢）　女貞子（二錢）　麥冬（二錢）　沙參（二錢）　人中白（一錢）　生甘草（五分）　元參（二錢）　丹參（二錢）　生雞子黃（一錢）</p>
<p>（案7）此喉癬各去也，由腎陰虧而肝陽化風。</p>
<p>川連（三分）　元參（二錢）　煅牡蠣（四錢）　阿膠（二錢）　甘草（五分）　懷膝炭（一錢半）　飛青黛　穭豆衣　人中白</p>
<p>臨服化入青鹽三分。</p>
<p>（案8）暑濕蒸熱，咽喉微痛，久而津液被劫，進而兼腐，難於下咽，近乎喉痹，右脈濡數。氣陰並虧，急切難效。</p>
<p>熟地（六錢）　玉竹（二錢）　橘紅（一錢）　百合（二錢）　甘中黃（五分）　麥冬（二錢）　元參（二錢）　茯苓（三錢）　象貝（三錢）　冬瓜子（三錢）　枇杷葉（二片）</p>

<h1>三十八、牙</h1>
<p>（案1）牙宣不止，由陽明鬱熱使然。仿清胃法。</p>
<p>細生地（四錢）　丹皮（二錢）　知母（二錢）　生草（五分）　活水蘆根（一錢半）　生石膏（四錢）　山梔（一錢半）　白芍（一錢半）　淡芩（一錢半）</p>
<p>（案2）牙痛口乾，脈來弦數，水虧火動也。擬與滋養。</p>
<p>黨參（三錢）　沙參（二錢）　麥冬（二錢）　穭豆衣（一錢）　阿膠（三錢）　丹皮（二錢）　茯神（三錢）　原生地（三錢）</p>
<p>臨服化入青鹽三分。</p>
<p>（案3）齒齦及下唇均屬陽明，熱則動血，右脈數大。當養陰為主，水足制火，則營絡自清。</p>
<p>細生地（四錢）　丹皮（二錢）　茯神（三錢）　生草（五分）　女貞子（二錢）　煨石膏（四錢）　石斛（二錢）　橘白（一錢）　桑葉（一錢半）　旱蓮草（一錢）</p>
<p>（案4）木火上升，必在寅卯二時。今又值寅卯之月，春令漸旺。營液素虧，內失滋養。少陽之脈貫胃，陽明發熱，或受外風，齒齦出血。此方專主清泄。</p>
<p>薄荷（六分）　川斛（三錢）　茯神（三錢）　新會（一錢）　生草（五分）　石膏（六錢）　山梔（一錢半）　防風（一錢半）　歸身（二錢）　桑葉（一錢半）</p>
<p>加料豆衣、燈草。</p>
<p>（案5）血不歸經，在陽明則為牙宣、腸紅，入太陽則為尿血。由氣弱不能通攝也。二足痠軟，兼挾微濕，脈大而略弦。補氣為主。</p>
<p>熟地（六錢）　於術（一錢半）　杞子（二錢）　懷膝（一錢半）　新會（一錢）　胡桃肉（二錢）　生耆（二錢）　當歸（二錢）香附（三錢）　杏霜（三錢）　菟絲（三錢）　茯神（三錢）</p>
<p>（案6）陽明風熱，連及少陽，齒齦腫腐，左耳作痛，當用升散。</p>
<p>薄荷（六分）　升麻（六分）　山梔（一錢半）　橘紅（一錢）　生草（五分）　生薑（二片）　石膏（四錢）　象貝（三錢）　荊芥（一錢半）　元參（二錢）　蔓荊（一錢）</p>
<p>（案7）風濕化熱，歸於陽明，齒齦腫腐。參瀉黃法所詔，土鬱則奪之。</p>
<p>山梔（一錢半）　升麻（四分）　象貝（三錢）　茯苓（三錢）　石膏（四錢）　防風（一錢半）　橘紅（一錢）　川斛（三錢）　甘草（三分）　蘆根（一錢）</p>
<p>（案8）木鬱侮土，脾脹時痛，浮陽上升，齒痛咽塞，奇脈為痛，脈形濡細。擬柔劑滋補。</p>
<p>熟地（六錢）　茯神（三錢）　歸身（二錢）　艾絨（一錢）　黨參（二錢）　棗仁（三錢）　白芍（一錢半）　香附（三錢）　川芎（一錢）</p>

<h1>三十九、便閉</h1>
<p>（案1）少腹脹痛，二便不通，由肝胃鬱熱所致。治以苦泄。</p>
<p>製大黃（一錢）　川連（三分）　炒懷膝（一錢半）　小生皮（一錢）　川楝子（二錢）　大茴香（一錢）　歸身（二錢）　車前子（二錢）　全瓜蔞（三錢）　川通草（五錢）　煎湯代水</p>
<p>（案2）大便閉結，脈來沉遲，下焦陽氣失運化也。治以溫潤。</p>
<p>熟地（六錢）　枸杞（二錢）　生歸身（二錢）　紫石英（三錢）　廣皮（二錢）　香附（三錢）　蓯蓉（二錢）　郁李仁（二錢）　炒懷膝（一錢半）　松子肉（二錢）</p>
<p>（案3）臟液乾枯，大便燥結。仿東垣通幽法。</p>
<p>原生地（五錢）　郁李仁（二錢）　蓯蓉（一錢半）　柏子仁（一錢半）　原紅花（五分）　黑芝麻（三錢）　炙升麻（四分）　生歸身（二錢）　紫石英（三錢）</p>
<p>（案4）腎為水臟，膀胱為陽水，少腹以下為厥陰之部。水中火動，下不能攝，相火寄專，尿道有阻，脈弦，右澀。滋補為主。</p>
<p>牡蠣炒熟地（六錢）　杞子（二錢）　茯神（三錢）　杜仲（二錢）　川柏（一錢半）　象牙屑（一錢）　於術（一錢半）　山萸肉（二錢）　新會（一錢）　澤瀉（一錢半）　小茴（一錢）　胡桃（一錢）</p>
<p>（案5）腎氣本虛，陰無由化，下焦管攝無權。太陽氣化亦由腎主，虛則通塞不常，小便癃閉，現當夏令，未免暑傷。脈濡右略細。肺腎並理，益氣生陰。</p>
<p>熟地（六錢）　麥冬（二錢）　澤瀉（一錢半）　茯神（三錢）　新會（一錢）　胡桃（二錢）　蓯蓉（一錢半）　鹿膠（二錢）　高麗（一錢）　杞子（二錢）　杜仲（二錢）</p>
<p>（案6）素體勞乏，氣陷下焦，水道召阻，脈形濡細。益氣為主。</p>
<p>生耆（二錢）　黨參（三錢）　澤瀉（一錢半）　羌活（一錢半）　木香（五分）　象牙屑（一錢）　生地（四錢）　車前（三錢）　陳皮（一錢）　山梔（一錢半）　大茴（一錢）　生梢（四分）</p>

<h1>四十、疝</h1>
<p>（案1）少腹作痛，陰囊脹墜，濕濁下注也。治以溫通。</p>
<p>炒茅朮（一錢半）　桂枝（四分）　赤芍（一錢）　川楝子（二錢）　炒橘核（一錢半）　炒小茴香（一錢）　萆薢（二錢）　青皮（一錢）　廣木香（五分）</p>
<p>（案2）睪丸為腎之外候，下焦虛寒，厥陰氣滯，漸致脹大，並無痛楚，脈濡細。擬用溫疏。</p>
<p>熟地（六錢）　萸肉（二錢）　肉桂（三分）　新會（一錢）　澤瀉（一錢半）　冬朮（一錢半）　茴香（一錢）　川楝（二錢）　白芍（一錢半）　胡桃（二錢）　荔枝核（二枚）</p>
<p>（案3）肝腎本虛，寒滯下焦，童年起患狐疝，時上時下，時或作痛，脈來濡細。溫疏為主。</p>
<p>炒冬朮（一錢半）　生綿耆（二錢）　淡吳萸（三分）　炒小茴香（一錢）　青皮（一錢）　荔枝核（三枚）　焦白芍（一錢半）　製附子（六分）　制香附（三錢）　炒川楝（以刀豆二粒同炒黃揀去）（一錢半）　澤瀉（一錢半）</p>

<h1>四十一、汗</h1>
<p>（案1）氣虛表弱，不時自汗，仿玉屏風法。</p>
<p>生綿耆（二錢）　炒於術（一錢半）　茯神（三錢）　炙草（五分）　青防風（一錢半）　白芍（一錢半）　棗仁（三錢）　五味（三分）</p>
<p>（案2）陽氣素虛，中氣虛則痰濕日積，表氣虛則衛不固而多汗，素體如此。茲因外感風邪，郁久化熱，由陽明傳及少陽，漸次入里，但熱不寒，入夜為甚。自汗，陽明本症也。譫語為陽明裡症。耳鳴為少陽里症。邪已去表，故不頭痛，恐其傷厥陰，致見昏厥之象。右脈尚和，左脈大而見浮，知為風熱無疑。</p>
<p>葛根（二錢）　山梔（一錢半）　黃皮（一錢半）　豬苓（三錢）　全瓜蔞（三錢）　羚羊（一錢半）　赤苓（三錢）　陳皮（一錢）　半夏（一錢半）　薑汁炒枳實（一錢）</p>
<p>加鮮荷葉一角，另沖人參七分。</p>
<p>又方：</p>
<p>風溫化熱，由陽明傳入少陽之裡，不可用表，乃擬泄清。外熱退則內熱自清。木火無形，故不渴。</p>
<p>照前方加犀角（七分）　酒炒白芍（一錢半）　去葛根、枳實、豬苓，人參（減三分）</p>
<p>又方：</p>
<p>少陽郁邪已解，先擬淡劑，養胃清肝。</p>
<p>鮮荷葉（二片）　鮮石斛（三錢）　鮮藿梗、葉（一錢半）　茯苓（三錢）　橘白（一錢）</p>
<p>沖人參。</p>
<p>又方：</p>
<p>熱勢已退，所有餘邪可用淡滲從小便出，不必清矣，轉過清恐礙胃。惟脾胃本虛，多痰多濕，邪退之後，正氣未能驟復，加之表虛，際此炎令，天氣鬱蒸，汗多不止，自當酌進培補，峻補又恐壅氣，脈浮遲而濡，擬六君法益氣，參用和陰，冀胃納漸增，夜得安寐，日就平復矣。</p>
<p>人參（八分）　半夏（一錢半）　廣藿（一錢半）　陳皮（一錢）　穀芽（三錢）　荷葉（一角）　於術（一錢半）　姜皮（二錢）　苡米（三錢）　白芍（一錢半）　茯苓（三錢）</p>
<p>（案3）脾陽中虛，表氣亦弱，盜汗過多，外不能固，神倦脈濡。專主滋補。</p>
<p>炙黃耆（三錢）　冬朮（一錢半）　新會（一錢）　茯苓（三錢）　官桂（四分）　生棗仁（二錢）　當歸（二錢）　白芍（一錢半）　牡蠣（四錢）　防風根（一錢半）　紅棗（四枚）</p>
<p>（案4）脾胃氣虛，氣即火也，虛則陽弱。脾陽根於命火，表陽根於中氣。症患嘈雜，善飢，腹堅，氣隨火升，發則膚脹，多汗，四末不舉，皆陰盛而陽不能運也，脈澀而弦。治法宜補不宜攻，宜溫不宜涼，擬方培進。</p>
<p>黨參（六錢）　於術（二錢）　棗仁（五錢）　乾薑（七分）　澤瀉（一錢半）　沖沉香（五分）　生耆（五錢）　杞子（三錢）　香附（三錢）　肉桂（四分）　新會（一錢半）</p>
<p>（案5）營液內虧，鬱火時升，潮熱召汗，色赤發瘰，脈形浮數，兼之咳嗆。從肝肺胃三經清理。</p>
<p>生地（四錢）　當歸（二錢）　山梔（一錢半）　茯神（三錢）　川斛（三錢）　象貝（三錢）　棗仁（三錢）　丹皮（二錢）　決明（四錢）　橘紅（一錢）　懷膝（一錢半）　柴胡（一錢）　蔗汁（乙瓢）</p>
